အပြစ်ပြောရက်စရာမရှိအောင် ချောမောတဲ့ အလှတရားကို ပိုင်ဆိုင်ထားလို့ အသက်ငယ်ငယ်ရွယ်ရွယ်နဲ့ အောင်မြင်လာတဲ့ သူကတော့ ရုရှားသူ YouTuber လေး Dasha Taran ပဲဖြစ်ပါတယ်။\nအသက်အရွယ်က ၁၉နှစ်သာရှိသေးပေမဲ့ သူမရဲ့ အလှတရားကြောင့် Instagram မှာfollower ၁သန်းခွဲကျော်ရှိပြီး အောင်မြင်လာတဲ့ ကြယ်ပွင့်တစ်ပွင့်ဖြစ်ခဲ့ပါတယ်။ ဒါ့အပြင် သူမဟာ ပြီးခဲ့တဲ့ ” The Most Beautiful Faces of 2018 ” စာရင်းမှာ ရွေးချယ်ခံခဲ့ရတဲ့ အလှပဂေးတွေထဲက တစ်ယောက်လည်းဖြစ်ပါတယ်။\nအခုဆိုရင် ကိုရီးယားအေဂျင်စီဖြစ်တဲ့ Rainmakers နဲ့အတူ ကြော်ငြာတွေ ရိုက်ကူးဖို့အတွက် စာချုပ်ချုပ်ဆိုလိုက်ပါပြီ။ အဲ့ဒီအကြောင်းကိုတော့ ပြီးခဲ့တဲ့ မေလ ၁၃ရက်နေ့က Rainmakers ဘက်ကနေ ရုရှားမော်ဒယ် Youtuber နဲ့အတူ စာချုပ်ချုပ်ဆိုလိုက်ပါပြီးဆိုပြီးတရားဝင်ကြေငြာခဲ့တာဖြစ်ပါတယ်။\nDasha Taran ကို Lotte Department Store ရဲ့ မျက်မှန် brand တစ်ခုဖြစ်တဲ့ Vieu ရဲ့ မော်ဒယ်တစ်ဦးအဖြစ် ကိုရီးယား campaign တွေမှာ မော်ဒယ်တစ်ဦးအဖြစ် တာဝန်ယူဆောင်ရွက်ပေးရမှာဖြစ်ပါတယ်။\nအရုပ်မလေးလို ငယ်ရွယ်ပြီး လှပတာကြောင့် အမျိုးသားထုကြီးကြားမှာ သဲသဲလှုပ်လှုပ် ဝန်းရံခံနေရတာပဲဖြစ်ပါတယ်။ သူမရဲ့ Instagram အကောင့်ကို သိချင်ရင်တော့\nကိုရီးယားပရိတ်သတ်တွေရဲ့ မကျေနပ်မှုကြောင့် ဂျပန်ပရိတ်သတ်တွေနှင့် တွေ့ဆုံပွဲမှာ ကဏ္ဍတစ်ခုကို ဖျက်သိမ်းလိုက်ရတဲ့ Jinyoung\nအမြိုးသားထုကွီးရဲ့ သဲသဲလှုပျဝနျးရံခွငျးကို ခံရတဲ့ အသကျ ၁၉နှစျအရှယျ ရုရှားသူလေး\nအပွစျပွောရကျစရာမရှိအောငျ ခြောမောတဲ့ အလှတရားကို ပိုငျဆိုငျထားလို့ အသကျငယျငယျရှယျရှယျနဲ့ အောငျမွငျလာတဲ့ သူကတော့ ရုရှားသူ YouTuber လေး Dasha Taran ပဲဖွစျပါတယျ။\nအသကျအရှယျက ၁၉နှစျသာရှိသေးပမေဲ့ သူမရဲ့ အလှတရားကွောငျ့ Instagram မှာfollower ၁သနျးခှဲကြောျရှိပွီး အောငျမွငျလာတဲ့ ကွယျပှငျ့တစျပှငျ့ဖွစျခဲ့ပါတယျ။ ဒါ့အပွငျ သူမဟာ ပွီးခဲ့တဲ့ ” The Most Beautiful Faces of 2018 ” စာရငျးမှာ ရှေးခယြျခံခဲ့ရတဲ့ အလှပဂေးတှထေဲက တစျယောကျလညျးဖွစျပါတယျ။\nအခုဆိုရငျ ကိုရီးယားအဂေငြျစီဖွစျတဲ့ Rainmakers နဲ့အတူ ကွောျငွာတှေ ရိုကျကူးဖို့အတှကျ စာခြုပျခြုပျဆိုလိုကျပါပွီ။ အဲ့ဒီအကွောငျးကိုတော့ ပွီးခဲ့တဲ့ မလေ ၁၃ရကျနေ့က Rainmakers ဘကျကနေ ရုရှားမောျဒယျ Youtuber နဲ့အတူ စာခြုပျခြုပျဆိုလိုကျပါပွီးဆိုပွီးတရားဝငျကွငွောခဲ့တာဖွစျပါတယျ။\nDasha Taran ကို Lotte Department Store ရဲ့ မကြျမှနျ brand တစျခုဖွစျတဲ့ Vieu ရဲ့ မောျဒယျတစျဦးအဖွစျ ကိုရီးယား campaign တှမှော မောျဒယျတစျဦးအဖွစျ တာဝနျယူဆောငျရှကျပေးရမှာဖွစျပါတယျ။\nအရုပျမလေးလို ငယျရှယျပွီး လှပတာကွောငျ့ အမြိုးသားထုကွီးကွားမှာ သဲသဲလှုပျလှုပျ ဝနျးရံခံနရေတာပဲဖွစျပါတယျ။ သူမရဲ့ Instagram အကောငျ့ကို သိခငြျရငျတော့\nIvanka Trump နဲ့ပတ်သက်ပြီး သင်ဘယ်တော့မှ တွေးမိမှာမဟုတ်တဲ့ အကြောင်းအရာ (၈)ချက်\nသင့်အနေနဲ့ အမေရိကန်သမ္မတရဲ့ သမီးအကြီးနဲ့ ပတ်သက်ပြီး ဘယ်လောက်အထိ အမှန်တကယ်သိထားပါသလဲ? သမ္မတသမီးတစ်ယောက်လို့ရော ဘယ်အရာနဲ့ တင်စားပြီး ခေါ်ဝေါ်မလဲ? သူမရဲ့ အဖေဟာ Donald Trump ဖြစ်ပြီး သူမအရမ်းချမ်းသာတယ်ဆိုတဲ့ နောက်ဘက်ခြမ်းမှာ ဘယ်လိုအခြေအနေတွေရှိနေမလဲ? ဒီကနေ့မှာတော့ သင်သိချင်မှ...


156 – Mogok Meditation\nတောင်းလို့ရတာက (၃၁) ဘုံ ပွားမှရမှာက နိဗ္ဗာန်\nအသံဖိုင်ခေါင်းစဉ်= ကြက်မကြီးဥပမာပြ ကတဉာဏ်အကြောင်းရှင်းပြပုံတရားတော်\nစာအုပ်ခေါင်းစဉ်= တောင်းလို့ရတာက (၃၁) ဘုံ ပွားမှရမှာက နိဗ္ဗာန်\n(၆ – ၁ – ၅၉)\nဒကာ ဒကာမတွေ မှတ်စရာက၊ မဂ္ဂင်ဆိုတာ ဘာကိစ္စ ရှိသတုံးလို့ မေးလို့ရှိရင်ဖြင့် အားလုံး နားရည်ဝပြီးသား ပုဂ္ဂိုလ်တွေ ဖြစ်နေတော့၊ ဪ ပွားရတဲ့ ကိစ္စရှိတယ်လို့ မှတ်ထားကြပါ။\nမဂ္ဂင်မှာ ဘာကိစ္စရှိတုံး (ပွားရတဲ့ကိစ္စ ရှိပါတယ် ဘုရား) ပွားရတဲ့ကိစ္စရှိတယ် မပွားပဲနဲ့ ဘယ်လိုမှ မရဘူးဆိုတာ မှတ်ကြရလိမ့်မယ် (မှန်ပါ့)။\nမဂ္ဂင်ကိစ္စသည် ပွားရတဲ့ကိစ္စ၊ ပွားတယ်ဆိုတဲ့ဥစ္စာသည် ကားလို့ဆိုလို့ရှိရင်ဖြင့် တစ်ကြိမ်၊ နှစ်ကြိမ်၊ သုံးကြိမ်မကပါဘူး၊ ခပ်များများ ပွားနိုင် ပွားသလောက် ကောင်းပါတယ်လို့ မှတ်ရမယ်။\nအဲတော့ မပွားပဲနဲ့ မရဘူး။ ပွားမှရမယ်ဆိုတာ ဒကာ ဒကာမတွေ ဒါမဂ်ကိစ္စလို့ မှတ်ကြစမ်းပါ (မှန်ပါ့)။\nမဂ်ကိစ္စဟာ ဘယ်လိုလုပ်ယူရမှာတုံး (ပွားယူ ရမှာပါဘုရား) ပွားများယူရမယ်ဆိုတော့ သော် ပွားများ တာတော့ တပည့်တော်တို့ အကြိမ်ကြိမ် ပွားများနိုင်ပါရဲ့ ဘယ်သူ့ အပေါ်မှာ ပွားများရမှာလဲ ဆိုတဲ့ မေးခွန်းထွက်လာတယ်။\nဘယ်သူ့အပေါ်မှာ ပွားရမှာလဲဆိုတဲ့ မေးခွန်းသည် အားလုံး ဒကာ ဒကာမတွေ ခန္ဓာငါးပါး တစ်ပါးပါး အပေါ်၌လို့ မှတ်ပါ (မှန်ပါ)။\nဘယ်အပေါ် မှတ်ကြမယ် (ခန္ဓာငါးပါး တစ်ပါးပါး အပေါ်၌ပါဘုရား) ခန္ဓာငါးပါး တစ်ပါးပါး အပေါ်၌ ပွားရ မှာ လိမ့်မယ်။\nဪ ဒါဖြင့် မဂ်ပေါ်ချင်တဲ့ ပုဂ္ဂိုလ်ဟာ ခန္ဓာငါးပါး တစ်ပါးပါးအပေါ်၌ ပွားရလိမ့်မယ်လို့ မှတ်ထားတော့ ဪ ပွားစရာလဲသိပြီ၊ ပွားတာလဲ သိပြီလို့ မှတ်ထားကြရလိမ့်မယ်။\nပွားစရာက ခန္ဓာငါးပါး တစ်ပါးပါး၊ ပွားတာကမဂ်၊ ပွားစရာက ဘယ်သူပါလိမ့် (ခန္ဓာငါးပါး တစ်ပါးပါးပါ ဘုရား)။\nခန္ဓာငါးပါး တစ်ပါးပါးတဲ့၊ ပွားတာက ဘယ်သူပါလိမ့် (မဂ်ပါဘုရား)။\nဪ ပွားစရာက ခန္ဓာငါးပါး တစ်ပါးပါး၊ ပွားတာက မဂ်ဆိုသဖြင့် ဒကာ ဒကာမတို့ ဒီခန္ဓာကြီးသည်ကားလို့ ဆိုရင် အသုံးချတတ်လို့ရှိရင်လည်း အဖိုးတန် ပစ္စည်းပါပဲ။\nအသုံးမချတတ်လို့ရှိရင် ဒကာ ဒကာမတို့ မြုပ်ရာမျောရာ ပို့တတ်တဲ့ ခန္ဓာကြီးပဲ ဆိုတာ မှတ်ထားရမှာပေါ့ဗျာ။\nပွားတဲ့ ပုဂ္ဂိုလ်တွေကျတော့ ဒီခန္ဓာကြီးကပဲ လှေကြီး သဖွယ် ဟိုမှာ ဘက်ကမ်းဆိုတဲ့ အိုနာသေကင်းတဲ့ နိဗ္ဗာန်ပို့နိုင် တဲ့ စွမ်းရည်သတ္တိရှိတယ်။\nမပွားတဲ့ ပုဂ္ဂိုလ်ကျတော့ ဒီခန္ဓာကြီးကြောင့်ပဲ အပါယ် လေးပါး နစ်မြုပ်ရတယ်ဆိုတာ မှတ်ထားရမယ်။\nဒါဖြင့် ခန္ဓာကြီး အသုံးချတတ်တဲ့ ပုဂ္ဂိုလ်သည် အကျိုးရှိ အသုံးမချတတ်တဲ့ ပုဂ္ဂိုလ်သည် အကျိုးမဲ့၊ သဘောကျကြလား (ကျပါတယ် ဘုရား)။\nအသုံးချတတ်တဲ့ ပုဂ္ဂိုလ်မှာ (အကျိုးရှိပါတယ် ဘုရား) အသုံးမချတတ်တဲ့ ပုဂ္ဂိုလ်မှာ (အကျိုးမဲ့ပါတယ် ဘုရား)။\nအကျိုးမဲ့ ဖြစ်ရပါတယ်လို့ ဆိုသဖြင့် ဆရာကောင်း သမားကောင်း ကိုးကွယ်ဆည်းကပ်နေတဲ့ ဒကာ ဒကာမတွေ ဖြစ်နေတော့၊ ဘုန်းကြီးများကလည်း အကျိုးရှိတဲ့ ဒကာ ဒကာမ တွေ ဖြစ်နေတော့ ဘုန်းကြီးများကလည်း အကျိုးရှိတဲ့ဘက်ကို ကယ်တင်လိမ့်မယ်ဆိုပြီး သကာလ အကျိုးရှိတာကိုပဲ ပြရမှာပဲ။\nအဲတော့ ဒကာ ဒကာမတို့ ပွားပါ၊ ခန္ဓာငါးပါးတစ်ပါးပါး အပေါ်ကို ပွားပါ။ ပွားတော့ ဘာဖြစ်မှာတုံး ဘုရာ့၊ ပွားတော့ ဘာဖြစ်မှာတုံးလို့ မေးတဲ့အခါကျလို့ရှိရင်ဖြင့်တဲ့၊ ဒကာ ဒကာမတို့ သန္တာန်မှာ အဝိဇ္ဇာလဲရှိ၊ တဏှာလဲရှိ။\nဒကာ ဒကာမတို့ အဝိဇ္ဇာလဲရှိ တဏှာလဲရှိ သဘောကျ ကြလား (ကျပါတယ် ဘုရား)။\nခန္ဓာထဲ ဘာတွေများ ရှိပါတုံး (အဝိဇ္ဇာလဲရှိ တဏှာလဲရှိပါတယ် ဘုရား)။\nအဝိဇ္ဇာလဲရှိ၊ တဏှာလဲရှိပြီး သကာလနေတော့ ပွားဖန် များလို့ရှိရင်ဖြင့် အဝိဇ္ဇာ တဏှာသည် အဝိဇ္ဇာသည်ကားလို့ ဆိုလို့ရှိရင်ဖြင့် ပါးလိမ့်မယ်၊ တဏှာသည် ခန်းခြောက်လိမ့်မယ် မှတ်ရမယ်။\nအဝိဇ္ဇာက (ပါးမှာပါ ဘုရား) တဏှာက (ခန်းခြောက်မှာပါ ဘုရား)။\nဪ ဒါဖြင့် ဒကာ ဒကာမတို့ အဝိဇ္ဇာချုပ်လည်း အာသဝေါ ကုန်တာပဲ အဝိဇ္ဇာ အာသဝပဲ။\nတဏှာချုပ်လည်း ကာမာသဝ၊ ဘဝါသဝ ကုန်တာပဲ ဆိုတော့ အာသဝေါ ကုန်မှာပါလား ဒကာ ဒကာမတို့ ဘာဖြစ်မှာတုံး (အာသဝေါကုန်မှာပါ ဘုရား)။\nဪ ခန္ဓာငါးပါး တစ်ပါးပါးအပေါ် ပွားလိုက်ခြင်း သည် ဦးခင်မောင်တို့ အားလုံးတို့ အာသဝေါ ကုန်လိမ့်မယ်နော် (မှန်ပါ့)။\nခန္ဓာငါးပါး တစ်ပါးပါး ပွားရင် ဘာဖြစ်ဖို့ (အာသဝေါ ကုန်မှာပါ ဘုရား)။\nအဲ အာသဝေါ ကုန်မယ်ဆိုတော့၊ ခန္ဓာငါးပါး တစ်ပါးပါးကို အနိစ္စမြင်လည်း အနိစ္စပေါ့၊ ဒုက္ခမြင်လည်း ဒုက္ခပေါ့၊ အနတ္တမြင်လည်း အနတ္တရာယ်လို့ ပွားလိုက်ပြီဆိုမှဖြင့် အာသဝေါ ကုန်ပါတယ်ဆိုတော့။\nဘယ်တော့ ကန်မှာတုံး ဘုရားလို့ ဒကာ ဒကာမတွေ အချိန်ကာလကိုလဲ မေးချင် မေးကြ လိမ့်မယ်၊ အချိန်ကာလ မေးတဲ့အခါကျတော့ ဒကာ ဒကာမတို့ ကိုယ့်ထုအလိုက် ကုန်ကြလိမ့်မယ်လို့ ဖြေရုံပဲ ရှိမှာပဲ။\nကိုယ့်ထု အလိုက်ဆိုတော့ ဗြုန်းခနဲ မရိပ်မိမှာ စိုးရတယ်၊ ကိလေသာထု တဏှာထု ကြီးပြန်လို့ ရှိရင်လဲ ဖြေးဖြေးချင်း ရမယ်။\nပါးပြန်လို့ ကိလေသာထု၊ တဏှာထု နည်းပြန်လို့ ရှိရင်လည်း မြန်မြန်ရမယ်လို့ အဖြေထုတ် ရမယ်။ ရှင်းကြလား (ရှင်းပါပြီ ဘုရား)။\nကိုင်း ဘယ်တော့ ရမှာတုံးဆိုတော့ မမေးနဲ့တဲ့ ကိုယ့် ကိလေသာထု၊ တဏှာထုကို ကြည့်၊ ရှင်းကြလား (မှန်ပါ့)။\nအဲဒါ များတဲ့ပုဂ္ဂိုလ်မှာ ဖြေးဖြေးမှ ရမယ်။ ဒါနည်းတဲ့ ပုဂ္ဂိုလ်မှာ (မြန်မြန်ရမှာပါ ဘုရား)။\nမြန်မြန်ရမယ်ဆိုတော့၊ ဘုရားသခင် ကိုယ်တော်မြတ် ကြီးက သံယုတ်ပါဠိတော်မှာ၊ ဝါသိဇဋသုတ် ဆိုပြီးတော့ ဟောလိုက်တဲ့ ဒကာ ဒကာမတွေက မှတ်စရာက လက်သမား များ ကိုင်တဲ့။\nလက်သမားများကိုင်တဲ့ လက်ရိုက်ဆိုတာ အားလုံးတော့ မြင်ဖူးကြမယ် (မှန်ပါ့) ဆောက်တွေ ဘာတွေ ရိုက်တဲ့ လက်ရိုက် (မှန်ပါ့)။\nအဲဒီ လက်ရိုက်ဟာတဲ့ အရိုးလေးကိုင်ကိုင်ပြီး လက်သမားတွေက ရိုက်ကြ၊ ပန်းပုသမားတွေက လက်ရိုက်လေး ကိုင်ကိုင်ပြီး ရိုက်ကြတဲ့အခါကျတော့၊ လက်ကနေပြီးသကာလ တစ်ခါတည်း ခုနက လက်ရိုက်ရိုးကို စားစား စားစား သွားတာတော့ဖြင့် ရိုက်တိုင်း စားတယ်လို့တော့ ဆိုကြပေတော့နော် (မှန်ပါ့)။။\nရိုက်တိုင်း မစားဘူးလား (စားပါတယ် ဘုရား) လက်ရာကလေးတွေ ထင်ထင်လာတယ်၊ လက်ရာကလေးတွေ ကြာတော့ အရောင်ကလေးတွေထွက်၊ ကြာတော့ ချိုင့်ကလေး တွေဖြစ်၊ ဒီလိုကော မလာဘူးလား (လာပါတယ် ဘုရား)။\nအဲ့ဒါ ဘယ့်နှယ်ကြောင့်တုံးလို့ မေးရင်၊ အို-ရိုက်ပါများလို့ ဒီအဖြေပဲ ထွက်ရမယ်၊ ဘယ့်နှယ် ဆိုကြမတုံး (ရိုက်ပါများလို့ ပါ ဘုရား)။\nရိုက်ပါများတာနဲ့ လက်သန်းရာ၊ လက်မရာထင်မလာ ဘူးလား (ထင်လာပါတယ် ဘုရား)။\nလက်မကလည်း နှိပ်ပြီး ထားရတာပဲ၊ လက်လေးချောင်းကလည်း ဆုပ်ပြီး ထားရတော့၊ ကိုမြရွှေတို့ ကိုသစ်တို့ မထင်ပေဘူးလား (ထင်ပါတယ် ဘုရား)။\nအဲ့ဒါ မစားကောင်းလို့ ထင်တာလား၊ စားလို့ ထင်တာ လား (စားလို့ ထင်တာပါ ဘုရား)။\nလက်က လက်ကိုင်ရိုး စားသွားတယ်၊ လက်က လက်ကိုင်ရိုး စားသွားတဲ့အခါကျတော့၊ အင်း ဒီဥစ္စာသည်ကား လို့ ဆိုလို့ရှိရင်ဖြင့် နေ့တိုင်း ရိုက်ဖန်များလို့ရှိရင်ဖြင့်၊ ဒီအရိုးဟာ ဖြင့် ဦးခင်မောင် ကုန်မှာပဲ ထင်တယ် (မှန်ပါ့)။။\nဒကာ ဒကာမတွေ ဘယ့်နှယ်ထင်တုံး (ကုန်မှာပါ ဘုရား) ကုန်မှာပဲ ဆိုတာ ငြင်းနေဖို့ လိုသေးသလား (မလိုပါ ဘူး ဘုရား)။\nမလိုပါဘူးတဲ့ အဲတော့ကိုတဲ့ ဘယ်နေ့က ဘယ်လောက် စားတယ် ဆိုတာတော့ မပြောနိုင်ကြဘူး ပေါ့ဗျာ (မှန်ပါ့ ကုန်တာကတော့ (အမှန်ပါ ဘုရား)။\nကုန် တာက သေချာတယ်၊ ဒကာ ဒကာမတို့ ကုန်တာကတော့ (သေချာပါတယ် ဘုရား)။\nဘယ်နေ့က ဘယ်လောက်စားတယ်လို့တော့ (မရှိပါဘူး ဘုရား)။\nသို့သော် ရိုက်ပါများလာတော့ဖြင့် ဒီလက်ကိုင်ရိုးမှာဖြင့် လက်ချောင်းရာ၊ လက်မရာတွေ ထင်ပြီး သကာလ အသားတွေ လက်က စားသွားတာတော့ဖြင့် ဒကာ ဒကာမတို့ အထင်အရှား ပဲ (မှန်ပါ့)။\nဦးခင်မောင် ထင်ရှားလား (ထင်ရှားပါတယ် ဘုရား) ဘုရားပေးတဲ့ ဥပမာနော် သံယုတ် ပါဠိတော် ဘုရားပေး တဲ့ ဥပမာလို့ မှတ်ထားပါ။\nဒီဟာပဲ ဟောမှာပါပဲ ဒီနေ့၊ ကောင်းပြီ ဒါဖြင့် ဒကာ ဒကာမတို့ ဪ ရိုက်ဖန်များစား ဆိုတာ ကတော့ သက်သေခံ လုံလောက်ပလား (လုံလောက်ပါပြီ ဘုရား)။\nအဲ လက်ကိုင်ရိုးကိုင်ပြီးသကာလ ဒကာ ဒကာမတွေက ရိုက်ပါ များလာတဲ့အခါ၊ လက်ချောင်းရာ လက်မရာတွေက အခွက်ကြီးတွေ ဖြစ်ပြီးသကာလ မြင်ရတာတွေဟာ ဒကာ ဒကာမတို့ နေ့တိုင်းစားလို့ပဲဆိုတာတော့ ရှင်းရောပေါ့ (ရှင်းပါတယ် ဘုရား)။\nနေ့တိုင်း စားလို့ရှိရင် ဒီလက်ချောင်းရာ၊ လက်မရာ တွေ ထင်ပါ့မလား (မထင်ပါဘူး ဘုရား)။\nအဲ ဒီတွင်လဲ ဒကာ ဒကာမတွေ ခင်ဗျားတို့ အဝိဇ္ဇာ ပါးပြီး တဏှာ ခန်းခြောက်တယ်ဆိုတော့၊ ဗြုန်းခနဲ တော့ဖြင့် မခန်းခြောက်နိုင်ဘူးတဲ့။\nဖြေးဖြေးချင်း အဝိဇ္ဇာထုကလဲ ပါးသွားမယ်၊ တဏှာရေ ကလဲ ခန်းခြောက်သွား၊ ဘာဖြစ်လို့လို့ အမေးထုတ်ခဲ့သော် – ဒကာ ဒကာမတို့ နေ့တိုင်း ပွားဖန်များလို့ (မှန်လှပါ) ရှင်းကြလား (ရှင်းပါပြီ ဘုရား)။\nဦးဘအုန်း ဘယ်လိုဖြေပါ့မတုံး (နေ့တိုင်း ပွားဖန် များလို့ပါ ဘုရား)။ ရန်\nအဲတော့ ဒကာ ဒကာမတို့ ဘာဝေတဗ္ဗ ကိစ္စ ဘုရား ဟောသင့်သဗျ (မှန်ပါ့) ပွားရမယ် ဆိုတဲ့ ကိစ္စ ဒကာ ဒကာမ တွေ ဟောသင့် မဟောသင့် (ဟောသင့်ပါတယ် ဘုရား) ရှင်းပလား (ရှင်းပါပြီ ဘုရား)။\nအဲတော့ ဒီအထဲ ဒကာ ဒကာမတွေ ဘယ်သူ သောတာပန် အရင်တည်မှာပါလိမ့်၊ ဘယ်သူ သည်ကားလို့ ဆိုလို့ရှိရင် ထွက်ရပ်လမ်း အရင်ပေါက်မှာပါလိမ့်မတုံးလို့ ဆိုတဲ့ တော်ကြာ အမေး မထုတ်ပါနဲ့တော့။\nတည်နေပြီတဲ့ မတည်သေးဘူးလား (တည်ပါတယ် ဘုရား)။\nပွားဖန်များတဲ့ ပုဂ္ဂိုလ်ဟာ (သောတာပန်လဲ တည်ပါတယ် ဘုရား) အာသဝေါတရားလဲ ကုန်မှာပဲ။ (မှန်ပါ့) တဏှာ အစေးကော (ကုန်မှာပါ ဘုရား)။\nတဏှာ အစေးက ခန်းခြောက်၊ အာသဝေါဆိုတဲ့ အဝိဇ္ဇာသဝ ဥခွံကြီးက ပါးပေါ့ဗျာ ဆိုတော့ ဒါ ဆုတောင်း အလုပ်လား၊ ရိုက်ပါများလို့ လက်ချောင်း လက်ရာထင်ရ တာလား၊ ပွားဖန်များလို့ အဝိဇ္ဇာ ဥခွံပါးပြီး တဏှာအစေး ခန်းခြောက်တာလားလို့ မေးခွန်းထုတ်ပါ။ (ပွားဖန်များလို့ပါ ဘုရား) ရှင်းပလား (ရှင်းပါပြီ ဘုရား)။\nဒါဖြင့် ဘယ်သူ့အပေါ်မှာ မှီတုံး (ပွားမှုအပေါ်မှာ မှီပါတယ် ဘုရား)။\nဪ ဒါဖြင့် ဒကာ ဒကာမတွေကလည်း ဝဋ်ဘဝ တိုတိုနဲ့ မဂ်ဖိုလ်ရရပါလို၏ တောင်းလိုက်တဲ့ဆု၊ ဘုရားကလည်း ပွားတဲ့၊ ဒကာ ဒကာမတွေကလည်း တောင်းလိုက်တဲ့ဆု ဘုရား ကလည်း ပွားတဲ့ ဆိုတော့။\nဒီကလည်း ကိုယ်တော်တိုင် ဟောတယ်ဆိုတာ ထင်ရှား တယ်၊ ဝါသိဇဋ သုတ်တဲ့ သံယုတ် ပါဠိတော် ဒကာ ဒကာမတို့ ပဲခွပ်သမား၏ ပဲခွပ်ရိုးကို ဥပမာပြပြီး ငါဟောမယ်ကွ ဆိုပြီး သကာလ ပြတော့ အင်မတန် မခိုင်လုံဘူးလား (ခိုင်လုံ ပါတယ် ဘုရား)။ ရှင်းကြလား (ရှင်းပါပြီ ဘုရား)။\nဒါဖြင့် ဒကာ ဒကာမတို့ ဘယ်လိုလုပ်မှ အဝိဇ္ဇာဥခွံပါး၍ တဏှာအစေး ခန်းခြောက်မယ် ဆိုတာဖြင့် ဒကာ ဒကာမတွေ ယနေ့စပြီး ဟောတာပဲတဲ့။\nဘယ်လိုလုပ်ကြမတုံး (ပွားရမှာပါ ဘုရား) ဘယ်လောက် ပွားရမှာပါလိမ့် (ထပ်ပြန်တလဲလဲပါ ဘုရား) ထပ်ပြန်တလဲလဲပေါ့ဗျာ။\nအားလုံး ဒကာ ဒကာမတွေ ဘယ်လိုလုပ်ကြမယ်။ (ထပ်ပြန် တလဲလဲပါ ဘုရား)။\nအဲ့ဒါလေးကို မပျင်းမရိဘဲနဲ့ လုပ်နေလို့ရှိရင်ဖြင့် ခင်ဗျားတို့ အဝိဇ္ဇာဥခွံက ပါးပြီး တဏှာ အစေးက ခန်းခြောက်မယ် ဝမ်းထဲမှာနော် (မှန်ပါ့)။\nဝမ်းထဲမှာ ရှိတဲ့ အဝိဇ္ဇာတွေက ဘာဖြစ်သတဲ့ (ပါးပါတယ် ဘုရား) တဏှာအစေးတွေက (ခန်းခြောက်ပါ တယ် ဘုရား)။\nအင်း ဉာဏ်တွေက အစွန်းအစ ထွက်လာတယ်၊ | သုံးချက် ဉာဏ်က အစွန်းအစ ပိုပိုထက်လာတယ်တဲ့ (မှန်ပါ့)။\nအင်း ဉာဏ်ကတော့ ဘာတဲ့ (အစွန်းအစ ပိုပိုထက်လာပါ တယ် ဘုရား) အဲဒါ တော်တော် နေရာကျတဲ့ အလုပ်ပါလား ဆိုတာ ပေါ်ကြပလား (ပေါ်ပါပြီ ဘုရား)။\nအဝိဇ္ဇာဥခွံကတော့ (ပါး ပါတယ် ဘုရား) တဏှာ အစေးကတော့ (ခန်းခြောက်) အဲ – နေရာကျ လိုက်တာ၊ ကိုင်း ဉာဏ်တည်းဟူသော တရားကတော့ (ထက်မြက်လာ ပါတယ် ဘုရား)။\nထက်မြက်လာတယ် ထက်မြက်မှပဲ အားလုံး ဒကာ ဒကာမတွေ ထက်မြက်ရမှာပဲ၊ ထက်မြက်တော့ အဝိဇ္ဇာဥခွံ ပါးတယ် ဆိုလို့ရှိရင်တော့ အဝိဇ္ဇာအမှောင် ထုကြီးက ပါးသွား တယ်။\nဥခွံထုကြီးက ပါးသွားတယ်ဆိုတော့ မြင်စရာ၊ အနိစ္စ၊ ဒုက္ခ၊ အနတ္တ၊ ဒုက္ခသစ္စာ တွေတော့ ပါးလေ၊ မြင်လွယ်လေပေါ့ဗျာ (မှန်ပါ့)။\nအဝိဇ္ဇာဥခွံ ရှေ့က ပိတ်နေတာကြီးက ပါးမသွား ဘူးလား (ပါးသွားပါတယ်)။ ပါးသွားလေလေ၊ ဟိုက ဉာဏ်က ထိုးဖောက် နိုင် လေလေ ဆိုတော့၊ ဉာဏ်ထက်လာတာကော မသေချာဘူးလား (သေချာပါတယ် ဘုရား)။\nဉာဏ်ထက်လာလေလေ၊ ဒီခန္ဓာကိုယ်ကြီး၌ သာယာ နှစ်သက် ခင်တွယ်တဲ့ လောဘက ခန်းခြောက် လေလေ မလာဘူးလား (လာပါတယ် ဘုရား)။\nအဲ့ဒါတွေ သဘောကျပြီး ထားတော့မှ၊ ဪ ဒို့ ဆရာဘုန်းကြီးက ဒီနေ့ လမ်းကို ပြောင်းပြီး သကာလ အားတက် တဲ့ လမ်း၊ ကိစ္စပြီးမဲ့လမ်းကို ဒို့အလုပ်စဉ်နဲ့တကွ ယနေ့ဖြင့် ရှင်းရှင်းလင်းလင်းကြီး ခရီးပေါက်တဲ့ဥစ္စာကို ဒို့ပြောတော့ မှာပဲလို့ ဆိုတော့။\nပါရမီလွှဲချမနေနဲ့လို့ ပြောလိုက်တယ် ရှင်းကြလား (ရှင်းပါပြီ ဘုရား) လက်ရိုက်ကြည့်လေဗျာ (မှန်ပါ့)။\nဦးဘတင် လက်ရိုက်က ဘုရားက ပုံတင်ဟောပကော ဗျ (မှန်ပါ့) လက်ရိုက်ကို ပုံပမာ ထားဟောတဲ့ အခါကျ တော့ ပါရမီချနေလို့ ရပါ့မလား (မရပါဘူး ဘုရား)။\nအေး ရိုက်ပါများတဲ့လူက လက်ရိုက်မှာ လက် ချောင်းရာ လက်မရာများများ ထင်မှာပဲ ဆိုထိုက်ကြပလား။ (ဆိုထိုက်ပါတယ် ဘုရား)။\nကိုင်း ဒါဖြင့် ဒကာ ဒကာမတွေလဲ များများပွားများတဲ့ ပုဂ္ဂိုလ်ဟာ အဝိဇ္ဇာဥခွံက (ပါးပါတယ်) တဏှာ အစေးက (ခန်းခြောက်ပါတယ်) ဉာဏ်အသွားတွေက (ထက်မြက် ပါတယ် ဘုရား)။\nဪ သုံးချက်ပြီးသွားတယ် (မှန်လှပါ) အင်မတန် အဖိုးတန်တဲ့ တရားပါလား ဒကာ ဒကာမတို့ အင်မတန် အဖိုးတန်တဲ့ တရားတွေ သဘောပါပလား (ပါပါပြီ ဘုရား)။\nအဲ ဒီဥစ္စာ ဒကာ ဒကာမတို့ အင်မတန် ထောင်နိုင်တဲ့ နားနဲ့၊ အင်မတန် နားလည်စေချင်တဲ့ စေတနာနဲ့ ရှင်းရှင်း လင်းလင်း ပြောလို့သာလျှင် ဒီဥပမာတွေနဲ့ နောက်ခင်ဗျားတို့ မဂ်ဖိုလ်ဆိုက်တာ အသေအချာကိုက်မယ် (မှန်ပါ့)။\nအသေအချာ ကိုက်မယ်တဲ့ ဒကာ ဒကာမတို့ သုံးချက် နော် (မှန်ပါ့) သုံးချက်၊ သုံးချက်။\nပွားလိုက်တာ ဒို့ ဘယ်နှစ်ကျိုး ပြီးပါလိမ့်မလဲဆိုတဲ့ အဓိပ္ပာယ် ပေါ်လာတယ် (ပေါ်လာပါတယ် ဘုရား)။ ခန္ဓာငါးပါး တစ်ပါးပါးကို ပွားလိုက်တော့ အကျိုးသုံးခု ပြီးသွားတယ် (မှန်ပါ့)။\nအဝိဇ္ဇာဥခွံက (ပါးပါတယ် ဘုရား) တဏှာအစေးက (ခန်းပါတယ် ဘုရား)၊ ဉာဏ်သွားတွေက (ထက်မြက် ပါတယ် ဘုရား)။\nကဲ ဒါ ပွားတဲ့အလုပ်တွေ ဒကာ ဒကာမတို့ ပွားများဖန် များလို့ ဖြစ်လာတဲ့ ကိုယ့်အကျိုးသုံးခု ကိုယ်ပိုင်ရတဲ့အကျိုး သုံးခု ၊ ဆိုတာ ပေါ်ကြပလား (ပေါ်ပါပြီ ဘုရား)။\nဒါတွေ သိရတော့မှ၊ ဒို့သည်ကားလို့ ဆိုလို့ ရှိရင်ဖြင့်၊ နိဗ္ဗာန် ဘယ်လိုလုပ်ရမှာပါလိမ့် တဏှာအစေး ခန်းခြောက်အောင် ဘယ်လို လုပ်ရမှာတုံး။\nဘဝ ရေသောက်မြစ်နှစ်ခုက -အဝိဇ္ဇာနဲ့ တဏှာကိုးဗျ (မှန်ပါ့) ဒီရေသောက်မြစ်နှစ်ခုကို ပြတ်အောင် လုပ်နေ ကြတော့။\nအဲ ဘယ်လိုများ လုပ်ရမှာတုံး၊ ဆုတောင်းနဲ့ပဲ ဖြတ်ရမှာပဲလား၊ လှူမှု၊ တန်းမှု၊ ပေးမှု၊ ကမ်းမှုတွေနဲ့ပဲ ဖြတ်ရမှာပဲလား၊ သို့တည်းမဟုတ် ဘယ်လိုလုပ်ရမှာတုံး ဆိုတာ ခင်ဗျားတို့ သံသယ ယနေ့ ရှင်းသွားတယ် (ရှင်းသွား ပါတယ် ဘုရား)။\nပွားမှနော် ဒကာ ဒကာမတွေ ခန္ဓာငါးပါး တစ်ပါးပါးကို (ပွားများရမှာပါ ဘုရား)။\nပွားများတဲ့အခါကျလို့ရှိရင်ဖြင့် အဝိဇ္ဇာဥခွံက (ပါးပါတယ် ဘုရား) တဏှာအစေးက (ခန်းခြောက်ပါတယ် ဘုရား)။\nဪ ဘယ့်နှယ်ကြောင့် ဒီအကျိုးသုံးခု ရကြပါလိမ့် (ပွားများလို့ပါ ဘုရား) ဪ ပွားများတယ်၊ ပွားများတဲ့ကိစ္စက ဘာကိစ္စတဲ့ (မဂ်ကိစ္စပါ ဘုရား) မဂ်ကိစ္စ။\nမဂ်ကိစ္စ ဘာဝေတဗ္ဗကိစ္စ (မှန်လှပါ) မရှင်းသေး ဘူးလား (ရှင်းပါပြီ ဘုရား)။\nဪ ဒါဖြင့် ဒို့ ဒကာ ဒကာမတွေသည်ကားလို့ ဆိုရင်ဖြင့် ခရီးပေါက်ဖို့ မပေါက်ဖို့ဟာ သူများဆီ မမှီဘူး၊ ဘုရားဆီလည်း မမှီဘူး။\nဘုရားတောင် မမှီဘူး၊ ဘုရားကို မှီနေတဲ့ အသွားမျိုး မဟုတ်ဘူး (မှန်ပါ့)၊ ဘုရားနဲ့ ဘာမှမဆိုင်ဘူး ဆိုင်သေးရဲ့လား (မဆိုင်ပါဘူး ဘုရား)။\nဘုရားဆီက နည်းယူရုံမျှပဲ ဆိုင်တယ် (မှန်ပါ့) သဘောကျကြလား (မှန်ပါ့) ဘုရားဆီက ဘာပါလိမ့် (နည်းယူရုံမျှပဲ ဆိုင်ပါတယ် ဘုရား)။\nနည်းယူရုံပဲ ဆိုင်ပါတယ်တဲ့ သူက သူပွားရင် သူရမှာပဲ ဘုရားကလဲ (မှန်ပါ့) ခင်ဗျားတို့ ပွားရင် (တပည့်တော် တို့ ရမှာပါ ဘုရား)။\nအဲတော့ ဒကာ ဒကာမတို့ ဘုရားရှေ့သွားပြီး ဆုတောင်းလို့ နိဗ္ဗာန် ရရပါလို၏။ နိဗ္ဗာန် ပေးတော်မူပါလို့ ဆိုတော့ ခင်ဗျားတို့ကို ပေးလဲ မပေးနိုင်ဘူး၊ ငါလည်း ပွားယူခဲ့ရ တယ် မင်းတို့လဲ ပွားယူကြ။ ရှင်းကြလား (ရှင်းပါပြီ ဘုရား)။\nဘုရားက ဘယ်လိုအမိန့် ထုတ်ပါလိမ့် (ပွားယူ ရမှာပါ ဘုရား)။\nငါလည်းပွားလို့ရတာတဲ့၊ မင်းတို့ကော (ပွားယူ ရမှာပါ ဘုရား)။\nအဲတော့ ဒကာ ဒကာမတွေ ပွားများပြီး ပွားများဆိုတာ သည်ကားလို့ ဆိုလို့ရှိရင်ဖြင့် ခန္ဓာငါးပါး တစ်ပါးပါး အပေါ်မှာ ပွားများရုံပါပဲ ရှင်းပလား (ရှင်းပါပြီ ဘုရား)။\nပွားများပြီး နေလိုက်ပြီဆိုမှဖြင့် ဒကာ ဒကာမတို့ ခုနက ပြောခဲ့တဲ့ အကျိုးသုံးခုဟာ ကိုယ်ပိုင် အဖြစ် မရလား (ရပါတယ် ဘုရား)။\nဪ ဒါဖြင့် ဒကာ ဒကာမတို့ ကျုပ်တို့ လမ်းစဖြင့် တွေ့ပေါ့ဘုရား၊ ရှေ့ကအမှားတော်ပုံတွေ အကုန်ဖျက်ဖို့ အချိန် ရောက်ပေါ့ ဆိုထိုက်ပြီ (ဆိုထိုက်ပါပြီ ဘုရား)။\nတောင်းလို့ရတာက (၃၁) ဘုံ\nရှေးက အမှားတော်ပုံကတော့ တောင်းကွ၊ တောင်းပြည့် တယ်၊ တောင်းကွ၊ တောင်းပြည့်တယ်၊ ရှေ့က အမျိုးမျိုး ပြောဆို နေကြတယ်။\nဒီသုတ်ကို မတွေ့သေးတော့ကို ဒါပြောချင်လဲ ပြောကြ မှာပဲ၊ တနည်း ဘုန်းကြီးလဲ ရှင်းပြခဲ့တာ တစ်ကြောင်း (ဝါ) တောင်းလို့ ရတာက သုံးဆယ့်တစ်ဘုံလို့ ပြောလိုက်တယ် (မှန်ပါ့)။\nပွားလို့ ရမှာက နိဗ္ဗာန် (နိဗ္ဗာန်) သို့သော် ခြားနား ပေးပြီ၊ ခြားနားပေးပြီးပြီ မဟုတ်လား (မှန်ပါ့)။\nဒကာ ဒကာမတွေ ကျေနပ်ပလား (ကျေနပ် ပါပြီ ဘုရား) တောင်းလို့ရတာက (သုံးဆယ့်တစ် ဘုံပါ ဘုရား) ပွားလို့ရတာက (နိဗ္ဗာန်ပါ ဘုရား)။\nအဲ သူ့လမ်းနဲ့သူကိုး၊ ဘယ့်နှယ်ပါလိမ့် (သူ့လမ်းနဲ့သူပါ ဘုရား) အင်း သူ့လမ်းနဲ့သူကို ခင်ဗျားတို့ကတစ်လမ်းထဲ လိုက်နေရင်တော့ သွားပါပြီ။\nဘယ့်နှယ်တုံး (သွားပါပြီ ဘုရား) လမ်းက နှစ်လမ်း ရှိနေတယ် မဟုတ်လား (ရှိပါတယ် ဘုရား)။\nမသာတွေစုနေတဲ့ (၃၁) ဘုံ\nနှစ်လမ်းက ခင်ဗျားတို့က ဘယ်လမ်းချည့် ဖိလိုက် နေတုံး (တစ်လမ်းတည်းပါ ဘုရား) တစ်လမ်းတည်းပဲ (၃၁) ဘုံ လမ်းချည့် လိုက်နေတယ် (မှန်လှပါ)။\nဘယ်လမ်းလိုက်နေတုံး (၃၁ ဘုံ လမ်းပါ ဘုရား) (၃၁) ဘုံ အကြောင်း မသိလို့ လိုက်နေတာ ဒကာ ဒကာမတို့(၃၁) ဘုံမှာ ဘာတွေ စုနေတုံးလို့ သေသေချာချာ ပြောလို့ရှိ ရင်ဖြင့် ခတ်ကြမ်းကြမ်းနဲ့ ခတ်မာမာ ပြောရင် မသာတွေ စုနေတယ် ပြောရမှာ။\n(၃၁) ဘုံမှာ ဘာတွေ စုနေ (မသာတွေ စုနေပါတယ် ဘုရား) အသေထည်တွေ စုနေတယ်။\nဒကာ ဒကာမတို့ (၃၁) ဘုံထဲမှာဖြင့် ဘာတွေစုနေတုံး (အသေထည်တွေ စုနေပါတယ် ဘုရား)။\nအသေထည်တွေ စုမှာပဲတဲ့ မရဏမ္ပိ ဒုက္ခသစ္စာ ဆိုတော့ သူ ဒုက္ခသစ္စာ နယ်ကြီးကိုးဗျ သဘောကျပလား (ကျပါတယ် ဘုရား)။\nမရဏမ္ပိ ဒုက္ခသစ္စာ ဆိုသောကြောင့် ဒုက္ခသစ္စာစုနေတယ် ဆိုတဲ့ အဓိပ္ပာယ်က မရှင်းလား (ရှင်းပါတယ် ဘုရား)။\nအဲတော့ (၃၁) ဘုံမှာ ဘုန်းကြီးပြောတာက ကြမ်း သလား ရှိတာကမှန်သလား (ရှိတာက မှန်ပါတယ် ဘုရား)။\nအဲ့ဒါကို ဉာဏ်ရောက်ကြစမ်းပါ။ သစ္စာမသိလို့ရှိရင် တောင်းနေမယ်နော်၊ တောင်းလိုက်ရင်လဲ အသေထည်ပြန်ရ မယ် (မှန်ပါ့)။\nတောင်းလိုက်ရင် (အသေထည် ပြန်ရမှာပါ ဘုရား) ဒါဖြင့် ဒကာ ဒကာမတို့ အသေထည် ပြန်ရရင် ဘုန်းကြီးက ဒကာ ဒကာမတွေ စွဲချက်တင်ချင်တယ် ဟား ခု အသေတောင်မှ မသေရ သေးဘူး မင်းက ရှေ့ အသေထည်ကြီးကွာ အပိုအမို ရအောင် လုပ်ထားပြန်ပြီ။\nမင်းဟာ ဆန်ပိုလှောင်သလို ဖြစ်နေပြီ၊ ဆန်ဖြင့် ပိုလှောင် ရင် ဘုန်းကြီးက ကျေနပ်ပါရဲ့၊ နက်ဖြန် အသက်ရှင်စားဖို့၊ ခုဟာက အသေထည် ပိုလှောင်သလို ဖြစ်နေတယ်၊ ဆိုထိုက်မဆိုထိုက် (ဆိုထိုက်ပါတယ် ဘုရား)။\nတောင်းတဲ့ ပုဂ္ဂိုလ်များလေ (မှန်ပါ့) ခု ၊ အသေထည်ဟာ လက်ရှိ (လက်ရှိပါ ဘုရား) အင်း နောက် အသေထည်တောင်းထားပြန်တော့ ဆုက ပြည့်နေ မယ်ဆိုတော့ အသေထည်တွေ ပြန်စုထားသလို အဓိပ္ပာယ် ဘယ့်နှယ်တုံး (ရောက်ပါတယ် ဘုရား) ရှင်းပလား (ရှင်းပါပြီ ဘုရား)။\nအဲဒါ ရှေးစကားတွေ မယုံပါနဲ့၊ အခု ဘုန်းကြီးပြောတဲ့ သစ္စာကိုသာ ယုံပါ (မှန်ပါ့) ရှင်းပလား (မှန်ပါ့)။ သစ္စာ ယုံထိုက်ပလား (ယုံလိုက်ပါတယ် ဘုရား)\nတောင်းတဲ့ပုဂ္ဂိုလ်ကို ဘာသစ္စာတွေရတုံး (ဒုက္ခသစ္စာတွေ ရပါတယ် ဘုရား)။\nအသေထည် ဒုက္ခသစ္စာတွေပဲ ရမယ် ဒိပြင် ဘာရမတုံး (မရပါဘူး ဘုရား) ဘာမှ မရနိုင်ဘူးဆိုတာ သေချာပြီမို့လား (သေချာပါပြီ ဘုရား)။\nပွားယူနေလို့ရှိရင် မသေရာ နိဗ္ဗာန်ရမယ် (မှန်ပါ့) တောင်းယူရင် အသေထည် ဒုက္ခသစ္စာ၊ ရှင်းပလား (ရှင်းပါပြီ ဘုရား)။\nပွားယူရင် မသေရာ နိဗ္ဗာန်၊ မသေတဲ့ နိဗ္ဗာန်ရမယ် ရှင်းပလား (ရှင်းပါပြီ ဘုရား)။။\nဒါဖြင့် လမ်းလေးတော့ ပြောင်းကြပါဦးဗျ၊ ဘုန်းကြီးက ပြပေးနေတယ်၊ ခင်ဗျားတို့ ရှေးရိုး လမ်းကြောင်းကြီးကိုလည်း စူးနေတဲ့ ပုဂ္ဂိုလ်များ ပါလို့ရှိရင်လည်း ဖျောက်ကြပါဆိုတဲ့ ဥစ္စာ အမှန် ပြနေလို့၊ ဖျောက်သင့်တယ်လို့ လိုက်ပြီး ဖျောက်စမ်းပါလို့ သတိပေးလိုက်တယ် (မှန်ပါ့)။\nမပေးသင့်ဘူးလား (ပေးသင့်ပါတယ် ဘုရား) ဒီလာတဲ့ ဒကာ ဒကာမတွေကတော့ အင်း အမှန်ပြတတ်တဲ့ ဒို့ဆရာပဲ ဒို့အမှန်ပြလိမ့်မယ်။\nဒို့မသိလို့ လိုက်နာနေတဲ့ဥစ္စာဖြင့် ဒို့ အမှန်ယူပါ့မယ် ဆိုရင်ဖြင့် နှစ်လမ်းမလိုက်နဲ့ တစ်လမ်း လိုက်ပါ (မှန်ပါ့) ရှင်းပလား (ရှင်းပါပြီ ဘုရား)။။\nဦးခင်မောင် ဘယ်လမ်းလိုက်မယ် (ပွားများတဲ့လမ်း လိုက်ရမှာပါဘုရား ပွားများတဲ့လမ်း လိုက်လို့ရှိရင်ဖြင့် အသေ ထည်ရတဲ့လမ်း မဟုတ်တော့ဘူး (မှန်ပါ) ရှင်းကြပလား (မှန်ပါ့)။\nဒါ တော်တော့နားဆိုလို့ရှိရင်တော့ ရှေးက နားကြီးနဲ့ ဆိုလို့ရှိရင်ဖြင့် ဦးဘတင် စူးချင်လည်း စူနေမာ နော် (မှန်ပါ့)။\nစူးလည်း ဖျက်ချ (မှန်ပါ့) ဒကာ ဒကာမတွေ ဘာလုပ်ချရမတုံး (ဖျက်ချရမှာပါ ဘုရား) ဖျက်ချပါ မကောင်းအစဉ် ပြင်ခဏပေါ့ဗျာ။\nမကောင်းတော့ (အစဉ်ပါ ဘုရား) အစဉ်ဖြစ်သွား မှာစိုးလို့ ပြင်လိုက်တော့ ခဏနဲ့ နိဗ္ဗာန် ရောက်သွားမယ်၊ မရောက် ပေဘူးလား (ရောက်ပါတယ် ဘုရား)။\nအဲဒီလောက်တောင် ဘုန်းကြီးတို့က ကရုဏာမေတ္တာတွေနဲ့ ပြောနေတဲ့ အထဲက၊ ဒီ မြတ်စွာဘုရားသခင် ကိုယ်တော် မြတ်ကြီးက မင်းတို့ဟာ တစ်ဆင့်ကြားလမ်းဆုံးနေတာ။\nတစ်ဆင့်ကြား ငါမကြိုက်ဘူးတဲ့ ဘုရားက ခင်ဗျားတို့ ရှေးလူကြီးတွေ ပြောတဲ့ တစ်ဆင့်ကြား လမ်းဆုံးနေတာ (မှန်လှပါ) ဟုတ်လား (မှန်လှပါ)။\nတစ်ဆင့်ကြား နိဗ္ဗာန် မရောက်ဘူးကွတဲ့၊ ရိပ်မိပလား (ရိပ်မိပါတယ် ဘုရား) အနုသသိဆိုတာ အနုသဝဆိုတာ တစ်ဆင့်ကြား၊ အဲဒါ နိဗ္ဗာန်မရောက် ဘူး၊ ငါပယ်တဲ့ထဲက ဟာကွတဲ့ ရိပ်မိပလား (ရိပ်မိပါတယ် ဘုရား)။\nနို့ အရှင်ဘုရား ဘာပြုလို့ ဟောခဲ့တုံး၊ အို တိရစ္ဆာန်ဘုံ တောင်းတဲ့ ပုဂ္ဂိုလ်ကျတော့ လူ့ပြည် ကယ်တင် ရတာပေါ့ကွာ၊ သနားလို့ ဆိုတော့ အောက်တန်းတရားကို ပြောတာ ရိပ်မိပလား (မှန်ပါ့)။\nဘာတရားတဲ့ (အောက်တန်းတရားပါ ဘုရား) အဲအောက်တန်းတရားခင်ဗျားတို့က ဒီဆရာဆီ လာယူလို့တော့ မရဘူး။\nခင်ဗျားတို့ က အောက်တန်းပဲ ကြိုက်သလား၊ အထက်တန်းပဲ ကြိုက်သလား (အထက်တန်းပဲ ကြိုက်ပါ တယ် ဘုရား)။ အဲ သိပ်လဲ မကြွားနဲ့နော်။\nအထက်တန်း ကြိုက်ပါတယ် ဆိုလို့ရှိရင်ဖြင့် ပွားတဲ့ အလုပ်က အထက်တန်း (မှန်ပါ့) တောင်းတဲ့ အလုပ်ဟာ (အောက်တန်းတရားပါ ဘုရား)။\nအဲ ဒါကြောင့် ဒကာ ဒကာမတွေ ပါဠိတော်တွေ မကိုးတော့ပါဘူး ဒီနှစ်ခု ကွဲရင်ပဲ အတော်ကျေနပ်ပါပြီ၊ ခင်ဗျား တို့ ဒီနှစ်ခု ကွဲရင်ပဲ သံသရာ စခန်းသတ်ဖို့ လမ်းစတစ်ခုကို , သေသေချာချာ စနင်းမိပြီ၊ လျှောက်မိပြီ ဆိုတဲ့အဓိပ္ပာယ် ဦးစံရင် တို့ ရပြီဗျ နော် (မှန်ပါ့)။\nရပြီ-ရပြီ ဒကာ ဒကာမတွေ ကဲ ပွားယူရမယ့်လမ်း တောင်းယူရမယ့်လမ်း ကွဲကြပလား (ကွဲပါပြီ ဘုရား)။\nအဲ ပွားယူရမယ့်လမ်းက (နိဗ္ဗာန်) တောင်းယူရမယ့် လမ်းက အသေထည် ရှင်းပလား (ရှင်းပါပြီ ဘုရား)။\nတောင်းယူလို့ ရမှာက (အသေထည်ပါ ဘုရား) အဲဒီပြင် တော့ဖြင့် ကြားထဲမယ် နတ်ဖြစ်လိမ့်မယ်၊ မထည့်နိုင်ဘူး။ နတ်လဲသေဦးမှာမို့ အဆုံးပဲ ပြောလိုက်ပါတယ်။\nဗြဟ္မာဖြစ်လိမ့်မယ်လို့လည်း မဟောတော့ပါဘူး။ (မှန်ပါ့) ဟုတ်လား အသေထည်ကြီးက သေချာနေလို့ ရှင်းပလား (ရှင်းပါပြီ ဘုရား)။\nအဲတော့ ခင်ဗျားတို့သည် နတ်လည်း မဖြစ်ချင်ပါနဲ့၊ နတ်ဖြစ်ချင် နတ်သေ သေချင်လို့၊ ဗြဟ္မာဖြစ်ချင်တော့ (ဗြဟ္မာသေ သေချင်လို့ပါ ဘုရား)။\nဒါဖြင့်ဗျာ ဒီလူတွေ သေရတာ အားမရလို့လားလို့ပဲ မေးဖို့ပဲရှိတယ် ခွပြောရင်တော့လေ (မှန်ပါ့) ဘယ့်နှယ်ဖြေ မလဲ။\nဦးဘအုန်း ခင်ဗျားတို့ ခွပြောမယ်ဆို ဒါပြောဖို့ ရှိမှာပဲ ရှင်းပလား (ရှင်းပါပြီ ဘုရား)။\nဒါဖြင့် ဘယ်လိုသေချင်ကြတုံး (ဘယ်လိုမှ မသေ ချင်ပါဘူး ဘုရား) အေး ကိုက်ပြီ။\nဘယ်လိုမှ မသေချင်ဘူးဆိုမှ ဒကာ ဒကာမတွေ နေရာကျမယ်နော် (မှန်ပါ့) ဘယ်လိုမှ မသေချင်တော့ဘူး ဆိုတော့ မသေရာလမ်း လိုက်ရုံပေါ့ ရှင်းပလား (ရှင်းပါပြီ ဘုရား)။\nဘယ်လိုက်ရမယ် (မသေရာလမ်း လိုက်ရမှာပါ ဘုရား) မသေရာလမ်းက ဘာနဲ့ လုပ်ယူရမှာတုံး (ပွားမှုနဲ့ လုပ်ယူရမှာပါ ဘုရား)။\nအဲ ပွားယူ၊ ပွားယူ ဒကာ ဒကာမတို့ ပွားယူလို့ရှိရင် အဝိဇ္ဇာ ဥခွံက ဘာတဲ့ (ပါးပါတယ် ဘုရား) တဏှာအစေးက (ခန်းခြောက်ပါတယ် ဘုရား)။\nဉာဏ်ဓါးက (ထက်မြက်ပါတယ် ဘုရား) အဲဉာဏ် သွားတွေက အကုန်ထက်လာတယ်၊ အသွားတွေ ဟူသ၍ အကုန်ထက်လာတယ် ရှင်းပလား (ရှင်းပါပြီ ဘုရား)။\nဦးဘအုန်းရေ သိပ်အဖိုးတန်ပါလား (အဖိုး တန်ပါတယ် ဘုရား) အင်မတန် အဖိုးတန်တယ် ဆိုတာ ဒကာ ဒကာမတွေ ပါရမီရှိတဲ့ ပုဂ္ဂိုလ်တွေ ဆရာကောင်း၊ သမားကောင်းနဲ့ ကြုံလို့ဆုံလို့သာ ဒီအဓိပ္ပာယ် ကြားရတာနော် (မှန်ပါ့)။\nမလွယ်ဘူး၊ မလွယ်ဘူး၊ အင်မတန် ရှင်းဖို့ လင်းဖို့ရာ ကိုမြရွှေ လွယ်ပါ့မလား (မလွယ်ပါဘူး ဘုရား)။\nမလွယ်ဘူး၊ မလွယ်ဘူး ခင်ဗျားတို့ အဲတာ ခင်ဗျားတို့က ဘယ်လို ပုဂ္ဂိုလ်တွေလဲလို့ မေးခွန်း ထုတ်လို့ရှိရင်ဖြင့် ဪ ကျွတ်ထိုက်တဲ့ ပုဂ္ဂိုလ်တွေပဲ ဆုံးဖြတ်ချက်ချ။\nဘာကြောင့်တုံး ကျွတ်တမ်း တရားနဲ့လည်း – တွေ့တယ် (မှန်ပါ့) ကျွတ်ချင်တဲ့ စိတ်ဥပါဒ် တွေနဲ့မို့လည်း ခင်ဗျားတို့ ထောင်နိုင်တဲ့နား ရှိတယ် (ရှိပါတယ် ဘုရား)။\nနို့မဟုတ်လို့ရှိရင်ဖြင့် လူ့ပြည်၊ နတ်ပြည်၊ ဗြဟ္မာပြည်ကို အို သည်းခြေက ကြိုက်လာတာဗျ မကြိုက်ဘူးလား (ကြိုက်ပါ တယ် ဘုရား)။\nအဲ သည်းခြေက ကြိုက်လာတာဆိုတာ၊ သည်းခြေ ဆိုတာ တဏှာသည်းခြေပြောတာ (မှန်ပါ့) ရှင်းပလား (ရှင်းပါပြီ ဘုရား)။\nအဲတော့ ဒါဖြင့် ဒီလိုလုပ်ပါကွာတဲ့၊ ငါဥပမာအရင် ပြောမယ်ကွာတဲ့ ပြီးမှ မင်းတို့ တရားနာ ကြပေတော့တဲ့ ဘုရားက။\nဥပမာအရင်ပြောမယ်ကွတဲ့၊ တရားက နောက်မှ မင်းတို့ တရားနဲ့ ဟပ်ယူပါတော့ ဆိုပြီး၊ ဘုရားက ဒီနားက ဒကာ ဒကာမတွေ ကြက်ဥတွေ ဆိုကြပါစို့နော်။\nဒါတွေက ဘာတွေပါလိမ့် (ကြက်ဥတွေပါ ဘုရား) ဪ ဒါ ကြက်မကြီးက ဥထားလို့ ကြက်ဥတွေဆိုတာတော့ သေချာပေါ့ဗျာ မသေချာဘူးလား (သေချာပါတယ် ဘုရား)။\nကြက်ဥတွေ တစ်နေ့ တစ်လုံး၊ တစ်နေ့တစ်လုံး၊ တစ်နေ့ တစ်လုံး ဥတော့ ဥပမာ အဆံချောင် မပါ ကြက်ဥသုံးလုံး အစရှိသည်တဲ့ ကြက်မကြီးမှာ ဖြစ်ချင်ဖြစ်ရမယ် (မှန်ပါ့)။\nမဖြစ်ရဘူးလား (ဖြစ်ပါတယ် ဘုရား) သို့သော် ကြက်မကြီးဟာ ဒီအနားကနေ “ကတော် ကတော်၊” နဲ့ အော်နေတယ် ဝပ်လည်းမဝပ်ဘူး။။\nဒီကြက်ကလေးတွေ ဒီထဲက ဟာလေးတွေ ကြက် အကောင်လေးတွေ ပေါက်ပါစေ၊ ဟုတ်လား ခြေသည်း၊ လက်သည်း ကလေးတွေလဲ ထက်လာပါစေ ဟုတ်လား။\nအထဲထဲက ဥထားတဲ့အထဲက အရေတွေလည်း ခန်းပါစေ။\nဒီကနေ မေတ္တာပို့တယ် (မှန်ပါ့) ရပါ့မလားတဲ့ ပုပ်ကုန်မှာပဲ (မရပါဘူး ဘုရား) ဘာဖြစ်လို့တုံး (ပုပ် ကုန်လို့ပါ ဘုရား)။\nပုပ်ကုန်တယ် ကြက်ထုံးစံအတိုင်း မလုပ်လို့ (မှန်လှပါ) ရှင်းပလား (ရှင်းပါပြီ ဘုရား)။\nအင်း သူကတော့ တောင်းတနေတယ်တဲ့ ဒီကြက်မ ကြီးက ဒကာ ဒကာမတို့ ဥခွံထဲမှာရှိတဲ့ အရေတွေလည်း ခန်းခြောက်ပါစေ။\n၎င်းဥခွံကြီးလဲ ပါးပြီးသကာလ အပြင်ဘက် အလင်းလဲ မြင်ပါစေ၊ မြင်တော့ မြင်ပြီးသည့် အခြားမဲ့၌၊ သူတို့ ခြေသည်း လက်သည်းကလေးတွေ ရင့်လာပြီး၊ ဒီဥခွံပါးလေး ခွဲနိုင်ပါစေ လို့ ဒီကနေ မေတ္တာပို့ရတယ် ကြက်မကြီးက။\nသူ့ ဥထဲမှာတဲ့ သူ့သားငယ်ကလေးတွေ၊ သမီးငယ် ကလေးတွေကို ဖြစ်ပါ့မလား (မဖြစ်ပါဘူး ဘုရား)။\nဘာဖြစ်သွားမယ် ထင်တုံး (ပုပ်သွားမှာပါ ဘုရား) ဒါဖြင့် ဆုတောင်းမပြည့်ဘူး (မပြည့်ပါဘူး ဘုရား) ပေါ်ပလား (ပေါ်ပါပြီ ဘုရား)။\nဒီကနေ လုပ်နေလို့တော့ မရဘူးတဲ့ (မှန်ပါ့) ကိုင်း သဘောပါကြပလား (ပါပါတယ် ဘုရား)။\nဘုရားပေးတဲ့ ဥပမာနဲ့ ဘုန်းကြီးက ကြံဖန်ပြီးတန်ဆာ ဆင်ဟောတယ် ဆိုလို့ရှိရင် ခင်ဗျားတို့ ဘုန်းကြီးလဲ အဓမ္မ ဖြစ်မှာပဲ ဓမ္မမဟုတ်ပါဘူး (မှန်ပါ့)။\nခုဟာတော့ ဘုရားကိုက သေသေချာချာ ဝါသိဇဋသုတ် ဆိုပြီး သံယုတ်ပါဠိတော် သေသေချာချာ ဟောလို့ ဒါ သေသေ ချာချာ ကိုင်ပြီး ပြတာပါပဲ။ ရှင်းပလား (ရှင်းပါပြီ ဘုရား)။\nကြက်မကြီးက သူကနေပြီး ဒီဥခွံကလေးတွေ ပါးပါစေ တော့၊ သူကတင် ဒီကနေပြီးတော့ သူ့သားသမီးဆိုတော့ ကြက် ကောင်ကလေးတွေတော့ မြင်နေမှာပေါ့ဗျာ (မှန်ပါ့)။\nအင်း ဒီထဲပါတဲ့ ကြက်ဥထဲပါတဲ့ အရည်တွေလည်း ခန်းပါစေတော့၊ သူတို့လည်း အကောင် ကလေးတွေ ဖြစ်ပြီး ခြေသည်း၊ လက်သည်းတွေက ရင့်ကျက်ပြီး ကြက်ဥခွံကလေးကို ခွာနိုင်ပါ စေတော့။\nဒီကနေ ကြက်မကြီးက သူတို့ ထုံးစံအတိုင်း အော်နေ တယ် ရ မရ .(မရပါဘူး ဘုရား)။\nဘာဖြစ်သွားမယ်ထင်တုံး (ပုပ်သွားပါမယ် ဘုရား) အင်း ဒါဖြင့် သူလုပ်နေတာဟာ ဖြစ်ပါစေ ဖြစ်ပါစေ ဆုတောင်းနေတာ (မှန်ပါ့)။\nပုပ်သွားတယ် ဖြစ်ပါစေ၊ ဖြစ်ပါစေ၊ ဆုတောင်းနေတာ ဘယ့်နှယ် ဖြစ်သွားတုံး (ပုပ်သွားပါတယ် ဘုရား)။\nအင်း နိဗ္ဗာန်ရရပါလို၏ နိဗ္ဗာန်ရရပါလို၏ ဆုတောင်းတော့ ခန္ဓာကိုယ်သာ ပုပ်သွားတယ်တဲ့ မရဘူးတဲ့ ပေါ်ပလား (ပေါ်ပါပြီ ဘုရား)။\nအံမာလေး ပြင်ကြစမ်းပါဦး ကဲ ပြင်သင့်၊ မပြင်သင့် (ပြင်သင့်ပါတယ် ဘုရား) ဘုရားပေးတဲ့ ဥပမာနော် ဒကာ ဒကာမတို့ ကြံဖန်ဟောတဲ့ တရားမဟုတ်ဘူး။\nအားလုံး ဒကာ ဒကာမတွေ ဒါ ဘယ်သူဟောနေတာ ပါလိမ့် (ဘုရားဟောနေတာပါ ဘုရား)။\nအဲဒါကြောင့် ခင်ဗျားတို့က ဆွမ်းတော်ခွက်ကိုင်ပြီး သကာလ နိဗ္ဗာန် ဘာနိဗ္ဗာန်နဲ့ ဟုတ်လားဗျာ (မှန်ပါ့)။\nကြက်မကြီးလို “ကတော်” အော်နေတယ်\nသူ့အလုပ်တော့လည်း မလုပ်ဘူး ဘေးကနေတော့ ကြက်မကြီးလို ကတော် ကတော် နဲ့ လုပ်နေတာ ကြက်ဥ ကတော့ ပုပ်မှာ သေချာနေပြီ ရိပ်မိပလား (ရိပ်မိပါတယ် ဘုရား)။\nဘယ့်နှယ်တုံးဗျာ (ပုပ်မှာသေချာနေပါပြီ ဘုရား) ပုပ်မှာ မသေချာဘူးလား (သေချာပါတယ် ဘုရား)။\nအဲ ခင်ဗျားတို့ ခန္ဓာကိုယ်ဟာလဲ ဘယ်နည်းနဲ့မှ သံသရာထဲမှာ အပုပ်အဆွေးသာ ဖြစ်ရမယ်တဲ့၊ ကြက်အကောင် လေးရှင်ပြီးသကာလ၊ ကြက်ကောင်လေးအဖြစ်နဲ့ ဥခွံထဲမှာ လွတ်ကင်းပြီး၊ အစေးတွေမှ ခန်းခြောက်ပြီးသကာလ ခြေသည်း၊ လက်သည်းတွေ ထက်ပြီးသကာလ၊ လိုရာခရီး သွားနိုင် လိမ့်မယ်လို့ ကြက်ကလေးတွေ မဖြစ်သလို ခင်ဗျားတို့ လုပ်သင့်လုပ်ထိုက်တာ မလုပ်လို့ ရှိရင်ဖြင့် သွားကြပေတော့ ရှင်းပလား (ရှင်းပါပြီ ဘုရား)။\nလုပ်သင့် လုပ်ထိုက်တာ မလုပ်ရင် (သွားရမှာပါ ဘုရား) တော်သေးတယ်ဗျာ ခင်ဗျားတို့ ဪ ဒီလိုလုပ်ရမှာကိုး ဆိုတာ ပေါ်လာသေးတယ် (မှန်ပါ့ ဘုရား)။\nကိုသစ်တို့ မပေါ်ဘူးလား (ပေါ်ပါတယ် ဘုရား) အားလုံး ဒကာ ဒကာမတွေ မပေါ်ဘူးလား (ပေါ်ပါတယ် ဘုရား)။\nအဲ နို့မဟုတ်ရင်ဖြင့် ခင်ဗျားတို့ ကြက်“ကတော်” အော်နေသလို ခင်ဗျားတို့လဲပဲ ဘာလုပ်ကြတုံး (ဆုတောင်း နေမှာပါ ဘုရား)။\nဒီလို အော်နေမှာပဲ၊ ဆုတောင်းပြည့်ဘုရားသွားလိုက်၊ အော်လိုက်၊ ရိပ်မိပလား ဘယ်သွား အော်ကြတုံး (ဆုတောင်းပြည့်ဘုရားပါ ဘုရား)။\nကျောက်ကို မပြီး ဆုတောင်းတယ်\nအဲ ဆုတောင်းတော့ ပြည့်မှ ပြည့်ပမလားလို့ ကျောက် ကြီးများ မလိုက်သေးတယ်၊ ကျောက် ဆိုတာ လေးတာပေါ့ဗျ ဟုတ်ဘူးလား ကိုယ်က ပေါ့ချင်ရင်လည်း ပေါ့လာတာပဲ (မှန်ပါ့)။\nမပေါ့ချင်လို့ရှိရင်လည်း (လေးလာပါတယ် ဘုရား)။ စိတ်အေးလက်အေးနဲ့ မကြည့်၊ ကျောက်ဟာ လေးလာတာပဲ။\nစိတ်ကိုက အားမငယ်၊ ငါအကျိုးပေးလိမ့်ထင်ပြီးတော့ ပေါ့လိမ့်မယ် ထင်ရင်တော့ ပေါ့ကို လာတာပဲ (မှန်ပါ့)။\nအားစိုက်တာချင်းက ကွာသွားတာကိုးဗျ။ ရိပ်မိပလား (ရိပ်မိပါတယ် ဘုရား)။\nအဲ့ဒါ မိန်းမတွေ ရူးတာပေါ်ပလား (ပေါ်ပါပြီ ဘုရား)။ ယောက်ျားတွေက အနည်းငယ်လောက်ပဲ ယောက်ျားတွေကတော့ ဒီလောက် မ, မတတ်ဘူး၊ သူက ရှက်တတ်တယ် (မှန်ပါ့)၊ သဘောကျပလား (ကျပါတယ် ဘုရား)။\nရှက်တယ်တဲ့ ကွယ်ရာမှ မမှာပေါ့ဗျာ လူရှေ့တော့ မ, မဘူးတဲ့ ရိပ်မိပလား (ရိပ်မိပါတယ် ဘုရား)။\nကိုင်း-ဒါဖြင့် ဒကာ ဒကာမတို့၊ ဒီ အဓိပ္ပါယ်သည် ကားလို့ဆိုလို့ရှိရင် ကြက်မကြီး အော်နေလို့ ဒီထဲက ဥခွံမပါးဘူး (မှန်ပါ့)၊ သဘောကျပလား (ကျပါတယ် ဘုရား)။\nဥခွံ မပါးဘူး အရည်ကော (မခန်းခြောက်ပါဘူး ဘုရား)၊ ခြေသည်းလက်သည်းတွေလည်း ထက်လာပါ့မလား (မထက်လာပါဘူး ဘုရား)။\nအို – ကြက်ကောင်ကို မဖြစ်ဘူး ရှုပ်မနေနဲ့၊ ဖြစ်သေးရဲ့ လား (မဖြစ်ပါဘူး ဘုရား)၊ ကြက်အကောင်မှ မဖြစ်တဲ့ အဓိပ္ပါယ်ပဲဆိုတော့ ခင်ဗျားတို့ ဘယ်မှာသာလျှင် လိုရင်းဆိုက် မလဲ (မဆိုက်ပါဘူး ဘုရား) မဆိုက်တာပေါ်ပလား (ပေါ်ပါပြီ ဘုရား)။\nကိုင်း-ဒါဖြင့် ဘုရားက ဒီလိုလုပ်နေလို့တော့ မရဘူးကွ၊ ရှင်းပလား (ရှင်းပါပြီ ဘုရား)၊ တဏှာ လှည့်တဲ့နည်း ပြောဦးမယ်တဲ့၊ ဒါ ဥပမာပဲ ပြောနေသေးတယ် (မှန်ပါ့)။\nကြက်ကောင် ပေါက်တဲ့နည်းလဲ ငါပြောဦးမယ်တဲ့ဆို တော့ ကြက်မကြီးက ဒီအပေါ်မှာ ဝပ်ပေးရမယ် ရှင်းပလား (ရှင်းပါပြီ ဘုရား)။\nအတောင်ဖြန့်ပြီး ဝပ်ပေးရမယ်၊ လေလုံအောင် လေတိုက်ရင် ပုပ်မှာ၊ ဒါဖြင့် အတောင်ဖြန့်ပြီး ဝပ်တာက ဒကာ ဒကာမတို့ မှတ်ထားတဲ့။\nကြက်ဥကို ပေါက်စေချင်ရင် အတောင်ဖြန့်ဝပ်တာက တစ်နံပါတ် ရှင်းပလား (ရှင်းပါပြီ ဘုရား)။\nအတောင်ဖြန့်ဝပ်တာက (တစ်နံပါတ်ပါ ဘုရား) အတောင်ဖြန့်ပြီးဝပ်နေရုံနဲ့လည်း မပြီးသေးဘူးတဲ့ ကြက်မကြီးက အသက်မှန်မှန် ရှုပြီးသကာလ သူ့အပူဓာတ်ကိုလည်းပေးရသေး တယ်။\nအပူဓာတ် ပေးတာက နှစ်နံပါတ် ဘယ်နှစ်ချက်ရှိသွား ပြီတုံး (နှစ်ချက်ရှိသွားပါပြီ ဘုရား)။ ဘုရားဟောတာနော်။\nဘုရား ဟောတာခင်ဗျားတို့ ကြက်ပေါက်လာတာသာ သိတာ ဘယ်လိုကြောင့် ဆိုတာ မသိပါဘူး၊ ခင်ဗျားတို့ ရိပ်မိပလား (ရိပ်မိပါတယ် ဘုရား)။\nခု ဘုရားကတော့ သဗ္ဗညုတဉာဏ်ဆိုတာ အလုံးစုံ အကုန်သိလို့၊ သူ ကြက်မဥပမာပြပြီး သူကိုယ်တိုင် ဗောဓိပင်နဲ့ ရွှေပလ္လင်ပေါ်တက်ပြီး၊ သဗ္ဗညုတ ဉာဏ်ရကတည်းက ဘယ်အကောင် ဘယ်လို ပေါက်တယ် ဆိုတာသိတယ်။\nဒါကြောင့် ဟောတာ ရိပ်မိကြပလား (ရိပ်မိ ပါတယ် ဘုရား)။\nတစ်နံပါတ်က ဘာလုပ်ရမတုံး (အတောင်ဖြန့် အုပ်မူပါ ဘုရား) နှစ်နံပါတ်က ဘာတုံး (အပူဓာတ် ပေးရ မှာပါ ဘုရား)။\nအဲ အပူဓာတ်ပေးရုံနဲ့လည်း မပြီးသေးဘူးကွတဲ့၊ ဒါနဲ့ လည်း ကြက်အကောင်ကလေးတွေ ဖြစ်လာအောင် ဥခွံပါးပြီး သကာလ၊ အရည်ခြောက်ပြီးသကာလ ခြေသည်း လက်သည်း ထက်လာ လိမ့်မယ်လို့ ငါ ဘုရားမဆိုလိုသေးဘူးတဲ့။\n၃။ ကြက်၏အနံ့ကို ပေးရမယ်\nကြက်တို့၏ အနံ့ကိုလည်း ပေးရဦးမယ်တဲ့ သူတို့ သဘာဝအလိုက် ဘာတဲ့ ဒကာ ဒကာမတို့ (ကြက်တို့၏ အနံ့ကိုပေးရဦးမှာပါ ဘုရား)။\nကြက်တို့၏ အနံ့ကိုလည်း ပေးရဦးမယ်ဆိုတော့ သုံးခု ကွ ရှင်းပလား (ရှင်းပါပြီ ဘုရား)။\nကြက်နံ့ ပေးရင် ကြက်ကောင်ဖြစ်တယ်၊ ခွေးနံ့ပေးရင် ခွေးကောင်ဖြစ်တယ်၊ ရိပ်မိပလား (ရိပ်မိပါတယ် ဘုရား)။\nသူ့အနံ့ကိုလိုက်တာ ရှင်းပလား (ရှင်းပါပြီ ဘုရား) ကြက်အနံ့ပေးရင် (ကြက်အကောင်ပါ ဘုရား) ကြက်အကောင် , လေးတွေ ဖြစ်လာတာပဲတဲ့။\nခွေးတွေ အနံ့ပေးရင် ခွေးကောင်ပဲလာဖြစ်လာတာပဲ ရိပ်မိပလား (ရိပ်မိပါတယ် ဘုရား)။\nပဋိသန္ဓေနေတာ လျှောက်ကြည့်ပါတဲ့ ဒီအတိုင်းပါပဲတဲ့ ရှင်းကြပလား (ရှင်းပါပြီ ဘုရား)။\nကိုင်း- ဒါဖြင့် ဒကာ ဒကာမတို့ ကြက်ဥကလေး ခုရှေ့ပိုင်းက ပြထားတဲ့ အစိမ်းကြက်ဥ လေးတွေ ကို ပေါက်စေ ချင်လို့ရှိရင်၊ ကြက်မကြီး အလုပ်ဘယ်နှစ်လုပ် လုပ်ရတုံး (သုံးလုပ် လုပ်ရပါတယ် ဘုရား)။\nအတောင်ဖြန့်အုပ်မှု တစ်နံပါတ် (မှန်ပါ့)၊ ရှင်းပလား (ရှင်းပါပြီ ဘုရား)။\nအပူငွေ့ပေးမှု (နှစ်နံပါတ်ပါ ဘုရား) ကောင်းပြီ အနံ့ပေးမှု (သုံးနံပါတ်ပါ ဘုရား)။\nအဲဒီ သုံးခု အလုပ်လုပ်လို့ ရှိမှသာလျှင်တဲ့ ဒကာ ဒကာမတို့ အတောင်ဖြန့်ပေးလိုက်တဲ့အတွက် အပြင်ဘက်က လေတွေလုံမသွားဘူးလား (လုံသွားပါတယ် ဘုရား)။\nကောင်းပြီ၊ အပူဓာတ် ပေးလိုက်တဲ့အတွက် အစေးတွေ ခန်းခြောက်မသွားဘူးလား (ခန်းခြောက်ပါတယ် ဘုရား) ခန်းခြောက်သွားပါတယ်တဲ့။\nကြက်အနံ့ပေးလိုက်တဲ့အတွက် ကြက်အကောင်လေး တွေ ဖြစ်လာတယ်။\nဒီက အပူဓာတ်နဲ့ ကြက်အနံ့ပေးတော့ ကြက်အကောင် ဖြစ်ပြီး ဒီက အပူဓာတ်ကလေးတွေ ပေးလိုက်တဲ့အခါကျတော့ ဟိုထဲမှာ ရှိတဲ့ အကောင်ကလေးက ခြေသည်း လက်သည်းတွေ ရင့်လာမယ် (တင်ပါ့)။\nနှုတ်သီးလေးတွေလည်း မာလာတယ် (မှန်လှပါ) ခြေဖျား၊ လက်ဖျားကလေးတွေလည်း တစ်ခါတည်း ဒကာ ဒကာမတို့ ရင့်သန်လာတယ် ဆိုတာကော သဘောကျပလား (ကျပါတယ် ဘုရား)။\nမာလာတယ် (မှန်ပါ့) ကြက်မကြီးဟာ “ကတော်” လုပ်တုန်းက ဖြစ်တာလား၊ ခု ကြက်တို့၏ ထုံးစံ အလုပ်သုံးမျိုး ကို လုပ်လိုက်တာနဲ့ပဲ ဒီကြက်ကလေးတွေနဲ့ ကြက်ကလေးတွေ သည်တဲ့ ခုနက ဥခွံကြီးကလည်း ပါးသွားတယ် သဘောကျ ပလား (ကျပါတယ် ဘုရား)။\nအစေးတွေကလည်း (ခန်းခြောက်ပါတယ် ဘုရား) အဲ-အကြောင်းကလေးတွေဖြစ်ပြီး ခြေသည်း လက်သည်း ကလေးတွေကလည်း ရင့်ကျက်လာတယ်။\nရင့်ကျက်လာတာ၊ ပါးတာမဟုတ်ဘူး၊ ရင့်ကျက်လာ တော့မှ ဥခွံကို ခွာမှာကိုး၊ သူ ခြေနဲ့ ကန်ထုတ်တယ်၊ ကြက်ခွံ ကလေးတွေ သွားကြည့်ပါ။ ခင်ဗျားတို့ ပေါက်တဲ့အချိန်ကျတော့ နှစ်ခြမ်း၊ နှစ်ခြမ်းကွဲနေတယ် (မှန်ပါ့)။\nမကွဲဘူးလား (ကွဲပါတယ် ဘုရား) အဲဒါ ကန်ထုတ် လိုက်တာ၊ လည်ပင်း ဆန့်လိုက်တာနဲ့ ဖြန်းခနဲ ကွဲသွားတာ။\nလည်ပင်းဆန့်ပြီး ခြေထောက်လေး နှစ်ခုက ကန်လိုက် တာကိုး၊ ကန်လိုက်တဲ့အခါကျတော့ အို အခွံ ကလေးကျန်နေ တဲ့ပြီးတော့ တစ်ခါတည်း ကြက်အကောင်ကလေးတွေ အပြင်ဘက် ထွက် လာတယ် ရိပ်မိပလား (မှန်ပါ့)။\nအဲဒါ ကြက်ကောင်ကလေးတွေဖြစ်ခြင်း၏ အကြောင်း ဒကာ ဒကာမတို့ အမေသည် ဘယ်နှလုပ် လုပ်ရတုံး (သုံးလုပ် လုပ်ရပါတယ် ဘုရား)။\nသုံးလုပ် လုပ်ရတယ်၊ ရှင်းပလား (ရှင်းပါပြီ ဘုရား) အဲတော့ ကြက်အကောင်ကလေးတွေ ခုနက ဥခွံပါးတာလည်း အမေ၏ စွမ်းရည်သတ္တိ သဘောကျပလား (ကျပါတယ် ဘုရား)။\nအစေးခန်းခြောက်တာလည်း (အမေ၏ သတ္တိပါ ဘုရား) ခြေသည်း လေးတွေရော၊ နှုတ်သီးလေးတွေရော ရင့်ကျက်မာပြီး ဥဖောက်နိုင်တဲ့ အခြေအနေ ရောက်အောင်ဟာရော (အမေ့စွမ်းရည် သတ္တိပါ ဘုရား)။\nဪ အမေ့သတ္တိကြောင့် ကြက်ကောင်ဖြစ်ရတယ် ဆိုတာဖြင့် အသေချာပေါ့ဗျာ။\nအင်း ကျွတ်တမ်းဝင်မည့်ပုဂ္ဂိုလ် ကြက်ဘယ်ကပေါက် လာတယ်လို့ မသိဘူး၊ ခက်လိုက်တဲ့ ဖြစ်ခြင်း ရှင်းပလား (ရှင်းပါတယ် ဘုရား)။\nအဲဒါ ဘုရားကဟောလို့ ဟောရတာဆိုတာကော သူ့အကြောင်းနဲ့ ဒကာ ဒကာမတို့ ဖြစ်ပုံနဲ့ ကိုက်ပလား (ကိုက်ပါတယ် ဘုရား)။\nအတောင်ဖြန့်ဝပ်ရတာက အမေ့အလုပ်နော် (မှန်ပါ့) ကောင်းပြီ ကြက်တို့၏ အပူဓာတ် ပေးရတာကော (အမေ့ အလုပ်ပါ ဘုရား)။\nမပူရင်လည်း ခန်းခြောက်တဲ့ကိစ္စမလာဘူး (မှန်ပါ့). ခန်းခြောက်တဲ့ကိစ္စ မပူရင်တော့ ဘယ်နည်းနဲ့မှ အစေး တွေက ခန်းခြောက်ပါ့မလား (မခန်းခြောက်ပါဘူး ဘုရား)။\nမခြောက်နိုင်ဘူးဆိုတာ ဒကာ ဒကာမတို့ အထင် အရှားပဲ နောက်မှ မခြောက်ရင် အတောင် ကလေးတွေ ရင့်မှုကော (မဖြစ်နိုင်ပါဘူး ဘုရား)။\nမဖြစ်နိုင်တော့ ကြက်မကြီးသည် ဒကာ ဒကာမတို့ အလုပ်ဘယ်နှစ်လုပ် လုပ်ရ (သုံးလုပ် လုပ်ရပါတယ် ဘုရား)။\nသုံးလုပ် လုပ်ရတော့ ကြက်အကောင်လေးတွေဟာ ဘယ်လို ဖြစ်လာတုံးဆိုတော့ သူ့စိတ်ထဲမှာ ဪ -အပြင်ဘက် ကလည်း အလင်းတွေမြင်ရပြီ။\nပါးသွားတော့ မမြင်ရဘူးလား (မြင်ရပါတယ် ဘုရား)။ ရှင်းပလား (ရှင်းပါပြီ ဘုရား)။\nအပြင်ဘက်က အလင်း ဘာတုံး (မြင်ရပါတယ် ဘုရား)။ မြင်ရတယ် ဒို့နေရတာလည်း အင်မတန် ကျဉ်းတယ်။ အစေးကလည်း ခန်းခြောက်တော့ သူတို့ ကန်ဖို့၊ကျောက်ဖို့ရာ လည်း နေရာပေါ်လာတယ် (မှန်ပါ့)။\nအစေးကလည်း ရှိသေးရဲ့ လား (မရှိပါဘူး ဘုရား) အဲဒီတော့ အပြင်ဘက်က အလင်းကိုလည်း မြင်ရတော့ ဒို့နေရ တာလည်း ဒီထဲမှာ ခေါင်းကလေး ကွေးနေရတာလည်း ကြာပြီ။\nခြောက်ထောက်ကလေးတွေ ကုပ်နေရတာလည်း ကြာပြီ ညောင်းလှတယ်ဆိုပြီး ဆန့်တာပဲ၊ သဘောကျပလား (ကျပါတယ် ဘုရား)။\nဆန့်လိုက်တဲ့အတွက် ဥခွံပါးကလေးက ဘာဖြစ်သွား တုံး (ပေါက်ထွက်သွားပါတယ် ဘုရား) ပေါက်ထွက်သွားတော့ ဒီကြက်အကောင်ကလေး အပြင်ဘက်ရောက်လို့ ဝဋ်ကျွတ်သွားတယ် (မှန်ပါ့)။\nအဲ ခင်ဗျားတို့ ဝဋ်ကျွတ်ချင်လို့ရှိရင်လည်းတဲ့ ဒီအတိုင်း လုပ်ရမှာပဲ (မှန်ပါ့)။\nကြက်အကောင်ကလေး အပြင်ဘက်ဝဋ်ကျွတ်ချင်တော့ ကြက်မကြီးက အတော်လုပ်ရတယ် (မှန်ပါ့)\nလုပ်ပြီး သူ့ဟာသူ မထွက်ရဘူးလား (ထွက်ရပါ တယ် ဘုရား) ရှင်းပလား (ရှင်းပါပြီ ဘုရား)။\nဒီလို မထွက်နိုင်လို့ရှိရင်လည်း အမေက နှုတ်သီး ကလေးနဲ့ ပေါက်ပေးတယ် ရိပ်မိပလား (ရိပ်မိပါတယ် ဘုရား)။\nမထွက်နိုင်လို့ ရှိရင်တော့ (နှုတ်သီးကလေးနဲ့ ပေါက်ပေးပါတယ် ဘုရား) နှုတ်သီးကလေးနဲ့ ပေါက်ပေးလိုက်တဲ့ အခါကျတော့ သူတို့ အပြင်ဘက် ဘွားခနဲ ထွက်မလာ ကြဘူးလား (ထွက်လာပါတယ် ဘုရား)။\nသူတို့ဟာ သူတို့ ထွက်နိုင်ဖို့လည်းရှိတယ်၊ အမေ အကူအညီနဲ့ ထွက်နိုင်ဖို့လည်း ရှိတယ်ဆိုတာတော့ ပေါ်ပလား (ပေါ်ပါပြီ ဘုရား) ရှင်းပြီနော် (ရှင်းပါပြီ ဘုရား)။\nဒါကြောင့် တရားတော့ ဘုန်းကြီးဟောလို့ ခင်ဗျားတို့ ကျွတ်တမ်းဝင်တာက အမေကူလို့ ပေါက်တာနဲ့ တူတယ်\nကိုယ့်ဟာကို ပွားများပြီးသကာလ တရားဟောတဲ့ ဘုန်းကြီးနည်းကို ယူပြီးသကာလ ကိုယ့်ဟာကိုယ် ထွက်လာ တာလည်း ရှိတာပဲကွ (မှန်ပါ့)။\nကိုယ့်ဟာကိုယ် အိမ်တွင် သောတာပန် တည်နေတာ လည်း ရှိတာပဲတဲ့ (မှန်ပါ့) တရားဟောတဲ့ ပုဂ္ဂိုလ် သွားဟော ပေးမှလည်း သောတာပန်တည်တာလည်း ရှိတာပဲတဲ့။\nသို့သော် အတွင်းက ဒီသုံးလုပ် လုပ်ထားတာက သေချာပြီးသားလူ ဖြစ်ရမယ် (မှန်ပါ့) ရှင်းပလား (ရှင်းပါပြီ ဘုရား)။\nဒီသုံးလုပ်မှ လုပ်မထားရင်တော့ သေချာတဲ့ ကိစ္စဖြစ်နိုင် ပါ့မလား (မဖြစ်နိုင်ပါဘူး ဘုရား)။\nဪ ဘုရားက တယ်ပြီး မြင်ပါသလားဆိုတာ ပေါ်လာတယ် (မှန်ပါ့) မပေါ်လာသေးဘူးလား (ပေါ်လာပါတယ် ဘုရား)\nဒကာ ဒကာမတို့ သေပျော်တဲ့ တရားဆိုတာ ပေါ်ပလား (ပေါ်ပါပြီ ဘုရား) သေပျော်တဲ့ တရားလို့ တစ်သက်နှင့် တစ်ကိုယ် ကြားရခဲတဲ့ တရားမျိုးကိုဗျ (မှန်ပါ့)။\nခု ကိုမြရွှေတို့က အလုပ်လုပ်မှ ဆိုတဲ့ဥစ္စာ တယ် သေချာသွားပြီ (သေချာသွားပါပြီ ဘုရား)။\nအလုပ်လုပ်လို့ ဟိုမှာ ခရီးပေါက်လာတာကော (သေချာပါတယ် ဘုရား) မသေချာဘူးလား (သေချာ ပါတယ် ဘုရား)။\nအပြင်ဘက်ရောက်လာလို့ ဝဋ်မှ ကျွတ်လာတာကော (သေချာပါတယ် ဘုရား) မသေချာဘူးလား (သေချာ ပါတယ် ဘုရား)။\nအဲတော့ ခင်ဗျားတို့ဟာကို ဝိပါကဝဋ်နဲ့ နေတဲ့ပုဂ္ဂိုလ်တွေ ဝိပါကဝဋ်ဆိုတာ ဘုန်းကြီး ရှင်းပြပါ့မယ် ဒကာ ဒကာမတို့ ခင်ဗျားတို့ နောက်ဘဝက ကိလေသာနဲ့ ဆုတောင်းလိုက်လို့ ဟုတ်လား။\nကိလေသာက လူ့ဘဝလိုချင်တော့ကို ကိလေသဝဋ် လူ့ဘဝလိုချင်တယ်၊ ရှင်းပလား (ရှင်းပါပြီ ဘုရား)။\nလူ့ဘဝလိုချင်တော့ ကိလေသာချည်း သက်သက် ကလည်း လူကောင်ဖြစ်အောင် မလုပ်နိုင်တော့ ခင်ဗျားတို့က ဒါနကံ၊ သီလကံကလေး ကူလိုက်ပြန်တယ် ရှင်းပလား (ရှင်းပါပြီ ဘုရား)။\nဘယ်နှခု ရှိသွားတုံး (သုံးခု) နှစ်ခုရှိသေးတယ် ကိလေသာက ဘာလိုချင်တဲ့ (လူ့ဘဝ လိုချင်ပါတယ် ဘုရား)။\nလူ့ဘဝလိုချင်တော့ ကိလေသာက လူဖြစ်အောင် လုပ်နိုင်ရဲ့လား (မလုပ်နိုင်ပါဘူး ဘုရား) မလုပ်နိုင်တော့ လူဖြစ်ကြောင်း ဖြစ်တဲ့ ဆွမ်းကျွေး ကွမ်းကျွေး၊ ဟုတ်လား၊ ဒီလို ကံတွေကော မလုပ်ပေဘူးလား (လုပ်ပါတယ် ဘုရား)။\nဒါကြောင့် ကိလေသဝဋ်ကြောင့် ဘာဖြစ်နေတုံး ကမ္မဝဋ်၊ ကမ္မဝဋ် ပေါ်မလာဘူးလား (ပေါ်လာပါတယ် ဘုရား)။\nကိလေသဝဋ်အကြောင်းပြုပြီး ဒီနှစ်ခုနဲ့ ဒါန၊ သီလလုပ်တဲ့ ကံတွေ ပေါ်မလာဘူးလား (ပေါ်လာပါတယ် ဘုရား)။\nအင်း ဘယ့်နှယ်ကြောင့် ဒီကံတွေ ပေါ်ပါလိမ့် (ကိလေသာ) ကိလေသာကြောင့် လူ့ပြည် လိုချင်တာကအစကိုး၊ နတ်ပြည်လိုချင်တာက အစကိုး။\nအဲတော့ လိုချင်တာက ကိလေသာ ဟုတ်လား၊ လိုချင် တော့ ကိလေသာချည့် သက်သက်က လူကောင်၊ နတ်ကောင်၊ ဗြဟ္မာကောင် ဖြစ်အောင် လုပ်နိုင်ရဲ့လား (မလုပ်နိုင်ပါဘူး ဘုရား)။\nသူချည့် သက်သက်ဆို အပါယ်သွားမယ် (မှန်ပါ့) မသွားပေဘူးလား (သွားပါတယ် ဘုရား)။\nအဲတော့ သူက ဒကာ ဒကာမတွေက လိုချင်တာကတော့ လူ့ပြည်ရောက်ကြောင်း လုပ်ဦးမှပဲဆိုပြီး ဒါနစေတနာ၊ သီလ စေတနာဆိုတော့ ကံတွေ မလုပ်ပေဘူးလား (လုပ်ပါတယ် ဘုရား)။\nအင်း ဒီကံတွေလာတာ ဘယ်ကလာတာတုံး (ကိလေသာကပါ ဘုရား) ဒါဖြင့် ကိလေသာ ကြောင့် ဒကာ ဒကာမတို့ ကံဖြစ်တယ်။\nဒါက ကိလေသာ၊ ဒါကကံရှင်းပလား (ရှင်းပါပြီ ဘုရား) အဲဒီကံကနေပြီးတော့လည်း ဟောဒီမှာ ခုထိုင်နေတဲ့ ဒကာ ဒကာမတွေ ခန္ဓာငါးပါး လူထည်ကြီး ဖြစ်လာတယ် (မှန်ပါ့)။\nဒါ ဝိပါကဝဋ်ကောင်၊ ဒါကြောင့် ကိလေသဝဋ်၊ ကမ္မဝဋ်၊ ဝိပါကဝဋ် ခင်ဗျားတို့က ဘာဝဋ်တွေတုံး (ဝိပါကဝဋ်တွေပါ ဘုရား)။\nဝိပါကဝဋ် ဘယ်ကလာတုံး ကံကလာတယ်၊ ကံဘယ်က လာတုံး . .(ကိလေသာက လာပါတယ် ဘုရား)။\nဒါဖြင့် ကိလေသဝဋ်ကြောင့် ဘာဖြစ်တုံး (ကံဖြစ် ပါတယ် ဘုရား) ကံကြောင့် (ဝိပါကဝဋ် ဖြစ်ပါတယ် ဘုရား)။\nတော်ကြာ နေထိုင်နေတဲ့ ဒကာ ဒကာမတွေ ဆရာဘုန်း ကြီးက အခု ဘယ်ထဲ ရောက်နေတုံး (ဝိပါကဝဋ်ထဲ ရောက်နေပါတယ် ဘုရား)။\nဒါဆို ခန္ဓာငါးပါးကိုး၊ ဒီဘက်က ဒကာတွေလည်း လူခန္ဓာငါးပါး ဒီဘက်က ဒကာမတွေလည်း လူခန္ဓာငါးပါး၊ ဟောနေတဲ့ ပုဂ္ဂိုလ်လဲ ခန္ဓာငါးပါး၊ သဘောကျပလား (မှန်ပါ့)။\nဪ ကျုပ်တို့သည် ဝိပါကဝဋ် ဟုတ်မဟုတ် ကဲ စဉ်းစားကြစို့ ဒကာ ဒကာမတို့ မအိုချင်ပဲနဲ့ ဘာလုပ်နေရတုံး (အိုနေရပါတယ် ဘုရား)။\nမနာချင်ပဲနဲ့ (နာရပါတယ် ဘုရား) မသေချင်ပဲနဲ့ (သေရပါတယ် ဘုရား) အင်း မသွားချင်ပဲနဲ့ (သွားရ – ပါတယ် ဘုရား)။\nမထိုင်ချင်ပဲနဲ့ (ထိုင်ရပါတယ် ဘုရား) အဲ ဒါဖြင့် ဒကာ ဒကာမတို့ ဒီဝဋ်ထက် ကြီးတာများ ရှိသေးသလား – (မရှိပါဘူး ဘုရား) ခွဲလို့ ခွာလို့ကော (မရပါဘူး ဘုရား)။\nအဲတော့ ဒါ ဥခွံထဲမှာတင် ခင်ဗျားတို့ အုပ်နေတာတဲ့ ဒီဝဋ်သင့်နေတာက (မှန်ပါ့)။\nကိလေသာအစေး၊ ဒီကိလေသာ အစေးကလည်း မခန်းခြောက်၊ သဘောကျပလား (မှန်လှပါ) ကိလေသာ အစေးကလည်း မခန်းခြောက်၊ ထွက်ရပ်လမ်းကိုလည်း မမြင်တော့ အဝိဇ္ဇာတည်းဟူသော ဥခွံကြီးကလည်း ထူနေတယ်။\nကိလေသာ အစေးကလည်း (မခန်းခြောက်) မခန်းခြောက်ဘူးတဲ့ ကိလေသာ အစေးကလည်း မခန်းခြောက် ဆိုတော့ ဉာဏ်ကလဲ ဒီထဲ ဝိပါကဝဋ်ထဲမှာ ဉာဏ်ပေးမယ့် ဆရာ နဲ့လည်း မတွေ့ဘူး (တင်ပါ့)။\nအဲတော့ ခင်ဗျားတို့ ဉာဏ်သွားထက်ဖို့ကော (မထက်ပါဘူး ဘုရား) မထက်တော့ ဝိပါကဝဋ်ထဲမှာ ခင်ဗျားတို့ ဥခွံထဲ နေသလို ဖြစ်နေတယ် (မှန်ပါ့) ရှင်းပလား (ရှင်းပါပြီ ဘုရား)။\nဒီခန္ဓာငါးပါးဟာ ဘယ်ထဲနေသတုံး (ဝိပါကဝဋ်ထဲ ပါ ဘုရား)။ နောက်က ခင်ဗျားတို့ ကိလေသာ အစေးများကော ရှိကြရဲ့လား (ရှိပါတယ် ဘုရား)။\nအဲ သစ္စာသိတဲ့ တရားကော ခု ခင်ဗျားတို့ကောင်း ကောင်း မရသေးတော့ အဝိဇ္ဇာက ဖုံးလွှမ်းနေတယ် (မှန်ပါ့) ၊ သဘောကျပလား (ကျပါတယ် ဘုရား)။\nအဝိဇ္ဇာက ဖုံးလွှမ်း ကိလေသာအစေးက ပျံ့ပျူးတုန်း မဆိုနိုင်ဘူးလား (ဆိုနိုင်ပါတယ် ဘုရား) ဉာဏ်က လုံးဝ တုံးနေတယ်။\nခြေသည်းလက်သည်းနဲ့တူတဲ့ဉာဏ်က ဘယ့်နှယ်နေတုံး (တုံးနေပါတယ် ဘုရား)။\nအဲ့ဒါကို ခင်ဗျားတို့ ဪ ဒါကြောင့် ဒီခန္ဓာငါးပါး ကြီးဟာ ခုနက ကြက်ကလေး ကြက် အကောင် ကလေး ဖြစ်မယ့် သန္ဓေလေးဟာ အကုန် တစ်ခါတည်း သူ့မှာ ရန်သူတွေက အကုန် အုပ်နေသလို ဖြစ်နေပါတယ်၊ ရှင်းပလား (ရှင်းပါ ပြီ ဘုရား)။\nဘယ်သူတွေက အုပ်နေတုံး (ရန်သူတွေက အုပ်နေပါတယ် ဘုရား) ရန်သူတွေက ကိလေသာ အစေးကလဲ အုပ်တယ် (မှန်ပါ) ရှင်းကြလား (ရှင်းပါပြီ ဘုရား)။\nအဲ အဝိဇ္ဇာ ဥခွံကြီးကလည်း ထူနေတယ် ဟုတ်လား ဉာဏ်တွေကလည်း မပါတော့ ခြေသည်း လက်သည်း တည်းဟူသော ဉာဏ်တွေက တုံးနေတယ် မတုံးဘူးလား (တုံးပါ တယ် ဘုရား)။\nတုံးနေတော့ ဒီဟာ ဝဋ်ကျွတ်ဖို့ ဝိပါကဝဋ်ကျွတ်ဖို့ မြင်သေးရဲ့လား (မမြင်ပါဘူး ဘုရား)။\nကြက်ဥလို အပြင်ထွက်ဖို့ ကြက်အကောင်လေးဖြစ်ပြီး အပြင်ဘက်ထွက်ဖို့ လွယ်သေးရဲ့လား (မလွယ်ပါဘူး ဘုရား)။\nဒါဖြင့် ခင်ဗျားတို့ ဘာကောင်တွေလို့ ဆိုကြမတုံး (ဝိပါကဝဋ်ကောင်တွေပါ ဘုရား) ဝဋ်ကောင် တွေလို့ ဆိုကြပါစို့ဗျာ (မှန်ပါ့) ရှင်းကြပလား (ရှင်းပါပြီ ဘုရား)။\nအင်း ဘာဝဋ်ပါလိမ့် (ဝိပါကဝဋ်ကောင်) အင်း ဒါ ခင်ဗျားတို့က ခင်ဗျားတို့တည်းဟူသော ပုဂ္ဂိုလ်က ခု ဆရာကောင်း သမားကောင်းတွေ့လို့ရှိရင်ဖြင့် ခုနက ပွားများသလိုပေါ့ဗျာ။\nဒကာ ဒကာမတွေ ကြက်မကြီး သုံးလုပ် လုပ်သလို ခင်ဗျားတို့လည်း အနိစ္စ၊ ဒုက္ခ၊ အနတ္တ သုံးခုကို လုပ်ပါ ရိပ်မိ ပလား (ရိပ်မိပါတယ် ဘုရား)။\nအနိစ္စ၊ ဒုက္ခ၊ အနတ္တနဲ့ပွားပါ\nဘာလုပ်ရမှာတုံး (အနိစ္စ၊ ဒုက္ခ၊ အနတ္တလုပ်ရမှာ ပါ ဘုရား) ခန္ဓာကိုယ်ကြီးကို အနိစ္စ၊ ဒုက္ခ၊ အနတ္တနဲ့ ပွားပါ (မှန်ပါ့)။\nပွားလိုက်တဲ့အခါကျတော့ သုံးလုပ် လုပ်ရာမကျဘူးလား (ကျပါတယ် ဘုရား)။\nသုံးလုပ် လုပ်ရာကျတဲ့ အခါကျတော့ကို ဝိပါကဝဋ်ထဲ မှာ ရှိတဲ့ ကိလေသာ အစေးက ဘာဖြစ်မယ်ထင်တုံး (ခန်းခြောက်မှာပါ ဘုရား)။\nအဝိဇ္ဇာ ဥခွံက (ပါးမှာပါ ဘုရား) ဟို အနိစ္စဉာဏ် တွေက လာဗျ (မှန်လှပါ) ဟုတ်ဘူးလား (မှန်ပါ့)။\nအနိစ္စက လာတော့ တဏှာအစေးက ဘယ့်နှယ်တုံး (ခန်းခြောက်ပါတယ် ဘုရား)။\nအဲ ပွားများတဲ့ ဉာဏ်ကလေးကလည်း ခု ဒကာ ဒကာမ တို့ တစ်နေ့တခြားဆိုသလိုပဲ ရင့်ကျက်ပြီး မလာဘူးလား (လာပါတယ် ဘုရား)။\nသူ ခြေသည်းလက်သည်းမထက်သေးဘူးလား (ထက်ပါတယ် ဘုရား) အဲဒီမှာ ကိုယ့်ဟာကိုယ် ဖောက်ထွက်တာပဲဗျ။\nနိဗ္ဗာန်ရတဲ့ ပုဂ္ဂိုလ်ဟာ ကိုယ့်ဟာကိုယ် ဒီခန္ဓာထဲက ထွက်သွားတာပဲ ရိပ်မိပလား (ရိပ်မိပါတယ် ဘုရား)။\nနိဗ္ဗာန်ရရင် ခန္ဓာထဲက ထွက်သွားတယ်\nနိဗ္ဗာန်ရရင် ဘယ်က ထွက်ပါလိမ့် (ခန္ဓာက ထွက်ပါတယ် ဘုရား) အဲ ခန္ဓာက ထွက်သွားတယ် ခန္ဓာထားပစ် ခဲ့တာ နိဗ္ဗာန်ချည့်ပဲ ရှင်းပလား (ရှင်းပါပြီ ဘုရား)။\nခန္ဓာထဲက ထွက်သွားတာ ဘာပါလိမ့် (နိဗ္ဗာန်ပါ ဘုရား)။ ခန္ဓာ့ဝဋ်မှ ကျွတ်သွားတယ် ဟုတ်လား နိဗ္ဗာန်မို့လား (ဟုတ်ပါတယ် ဘုရား)။\nကိလေသဝဋ်မှ ကျွတ်သွားတာကော (နိဗ္ဗာန်ပါ ဘုရား) အေး အဝိဇ္ဇာ တဏှာတည်းဟူသော ကိလေသဝဋ် မှ ကျွတ်သွားတာကော (နိဗ္ဗာန်ပါ ဘုရား)။\nအေး အဝိဇ္ဇာတဏှာတည်းဟူသော ကိလေသဝဋ်မှ ကျွတ်သွားတာကော မထင်ရှားဘူးလား (ထင်ရှားပါတယ် ဘုရား)။\nခန္ဓာကြီး သယ်ပိုးနေရတဲ့ ဝဋ်မှကော (ကျွတ်ပါ တယ် ဘုရား)။\nဒါဖြင့် ကြက်အကောင်ကလေးတွေဟာ တဏှာအစေး ခန်းခြောက်လို့လည်း ကြက်ဖြစ်ရတယ်၊ အဝိဇ္ဇာ ဥခွံ ပါးလို့လဲ (ကြက်ဖြစ်ရပါတယ် ဘုရား)။\nခြေသည်း လက်သည်းထက်လို့လည်း (ကြက်ဖြစ် ရပါတယ် ဘုရား) အပြင်ဘက် ထွက်နိုင်တယ် မဆိုနိုင်ဘူးလား (ဆိုနိုင်ပါတယ် ဘုရား)။\nခင်ဗျားတို့လည်း ခန္ဓာအပြင်ဘက် ထွက်အောင် လုပ်ပါတော့၊ ဥခွံ သုံးခု အုပ်နေတယ် ရှင်းပလား (ရှင်းပါပြီ ဘုရား)။\nတော်တော် အရေးမကြီးဘူးလား (ကြီးပါတယ် ဘုရား) အင်း ဒကာ ဒကာမတွေ ဒီဥစ္စာက ဥပမာ ဥပမေယျနဲ့ ဘုရားသခင် ကိုယ်တော်မြတ်ကြီး ဟောလို့သာ ဦးခင်မောင် ဒီလောက်ရှင်းတာနော် (မှန်လှပါ)။\nကဲ ဒကာ ဒကာမတွေ အင်မတန် အဖိုးတန်ပြီ ဆိုတာ ပေါ်လာကြပလား (ပေါ်လာပါတယ် ဘုရား)။\nဒါဖြင့် ဆရာဘုန်းကြီးက အစက ပြောခဲ့တယ် ဒကာ ဒကာမတို့ နိဗ္ဗာန် ရောက်ချင်တဲ့ ပုဂ္ဂိုလ်ဟာ ပွားရမယ်လို့ ပြောတယ် (မှန်လှပါ)။\nဘယ်သူ့ကို ပွားရမှာတုံးလို့ မေးတော့ ဘာတဲ့ (ခန္ဓာငါးပါးပါ ဘုရား) ခန္ဓာငါးပါးတစ်ပါးပါးပွား (မှန်ပါ့)။ ရှင်းပလား (ရှင်းပါပြီ ဘုရား)။\nအဲ တစ်ပါးပါးကို အနိစ္စ၊ ဒုက္ခ၊ အနတ္တ သုံးခုနဲ့ ပွားပေါ့ဗျာ (မှန်ပါ့)။\nအနိစ္စတစ်ခုပွားရင် ဒုက္ခ၊ အနတ္တပါတာပဲ\nပွားလိုက်တဲ့အခါကျလို့ရှိရင် အနိစ္စ တစ်ခုပွားလိုက် လည်း ဒုက္ခအနတ္တပါတာပဲ။ ဒုက္ခ တစ်ခုတည်း ပွားလိုက်ရင် (အနိစ္စ၊ အနတ္တ) အနတ္တ တစ်ခုတည်း ပွားနေရင်ကော (အနိစ္စ၊ ဒုက္ခ) ၊ အကုန်ပါတာပဲတဲ့။\nအဲတော့ ပွားတဲ့အချိန် သုံးခုပါသွားတာချည့်ပဲ မှုတ်ပါတဲ့၊ သို့သော် ဘုရားကတော့ အနိစ္စလက္ခဏာ၊ ဒုက္ခလက္ခဏာ၊ အနတ္တလက္ခဏာ ရှိနေတဲ့ လက္ခဏာရေး သုံးပါးမို့ ကြက်မကြီး သုံးခု အလုပ်လုပ်ရတယ်ကွလို့ ဟောတာ (မှန်ပါ့) ရှင်းပလား (ရှင်းပါပြီ ဘုရား)။\nဒါဖြင့် ဒကာ ဒကာမတို့ အခု ဘယ်ထဲ ရောက်နေကြ သတုံး ဆိုလို့ရှိရင်ဖြင့် တပည့်တော်တို့ ဘုရား ဥခွံထဲ ရောက်နေ ပါတယ်ဘုရား (မှန်ပါ့) ရှင်းပလား (ရှင်းပါပြီ ဘုရား)။\nဒါကြောင့် ခင်ဗျားတို့အတွက်ဟာ ပုပ်မလား အပြင် ထွက်နိုင်မလား ဒါကို အကဲခတ် (မှန်လှပါ)။\nပုပ်မယ် ဆိုလို့ရှိရင်လည်း ခင်ဗျားတို့ သေခြင်းဆိုး ဖြစ်မှာပဲ (မှန်ပါ့) ဟုတ်လား ထွက်နိုင်လို့ ရှိရင်လည်း လွတ်မြောက်သွားမှာပဲ မဆိုနိုင်ဘူးလား (ဆိုနိုင်ပါ တယ် ဘုရား)။\nအဲတော့ ခင်ဗျားတို့ ဟာ ငါပုပ်မည့် လူလား၊ လွတ်မြောက်မည့် လူလား ကိုယ့်ဟာကိုယ် ချိန် (မှန်လှပါ) ရှင်းကြပလား (ရှင်းပါတယ် ဘုရား)။\nပုပ်မည့်လူ ဆိုလို့ရှိရင် အပါယ်လေးပါး ဒီ နေရမှာပဲ။ (မှန်လှပါ) ကြက်အကောင် ဖြစ်လိုက် ရတယ် လို့ မရှိဘူး၊ ပုပ်သွားတာနဲ့ ပြီးမှာပဲ (မှန်လှပါ့) သဘောကျပလား (ကျပါပြီ ဘုရား)။\nဘယ်တော့မှ နိဗ္ဗာန်ရောက်နိုင်ပါ့မတုံး (မရောက်နိုင် ပါဘူး ဘုရား)။ ဘာဖြစ်လို့တုံး (ပုပ်သွားလို့ပါ ဘုရား) ပုပ်သွားတာ။\nလုပ်သင့်လုပ်ထိုက်တဲ့ သုံးလုပ်က ဘယ့်နှယ်တုံး (မလုပ်ခဲ့ပါဘူး ဘုရား)။\nအဲ ကြက်မကြီးတောင် မဝပ်တော့ ခုနက အကုန်ပဲ ကြက်အကောင်ကလေးတွေဟာ မဖြစ်ရပဲနဲ့ ဥထဲမှာ ဒီအတိုင်းပဲ သေခြင်းဆိုးသေသွားရတယ် (မှန်ပါ့)။\nကြက်ဖြစ်မယ်လို့ လာတာတောင် ကြက်မဖြစ်လိုက် ရဘူး၊ (မှန်ပါ့) လူဖြစ်မယ်လို့ လာတာကော (လူမဖြစ်လိုက် ရပါဘူး ဘုရား) နတ်ဖြစ်မယ်လို့ လာတာကော (နတ်မဖြစ် လိုက် ရပါဘူး ဘုရား)။\nကဲ ဘယ်လောက်ကြောက်စရာကောင်းတုံး ပေါ်ပလား (ပေါ်ပါပြီ ဘုရား)။\nအဲတော့ ခင်ဗျားတို့သည်၊ ခု ဆရာဘုန်းကြီးနဲ့တွေ့တဲ့ အခါမှာ၊ ခင်ဗျားတို့ ကိုယ်တည်းဟူသော ဉာဏ်ကလေးကို၊ ကိုယ်တည်းဟူသော လုံ့လဝီရိယတို့ဖြင့်၊ ကိုယ်ပွားများမှု သုံးခုနဲ့ ရှာမှာသာလျှင် ရမယ်၊ မိမိလုံလ ဝီရိယနဲ့၊ သား၊ လင်၊ ခင်ပွန်း မကယ်နိုင်ဘူး (မကယ်နိုင်ပါဘူး)။\nကယ်နိုင်ပါ့မလား (မကယ်နိုင်ပါဘူး ဘုရား) ၊ အားလုံး ဒကာ ဒကာမတွေ ကျေနပ်ပလား (ကျေနပ် ပါတယ် ဘုရား)။\nဘယ်သူမှ မကယ်နိုင်ဘူး ပွားရမှာကိုး ကိုယ့်ကိစ္စနဲ့ ကိုယ့် ဉာဏ်နဲ့ ပွားရမှာကို၊ သူများက လာပွားပေးလို့ (မရပါဘူး ဘုရား)။\nရော့ အမျှဆိုတာ ဒါနပေးတဲ့အခါ ရပါတယ် (မှန်ပါ့) သီလဆောက်တည်တဲ့အခါ အမျှပေးလို့ ရတယ် (ရပါတယ် ဘုရား)။\nကျန်တာ ဝိပဿနာက အမျှပေးလို့ကို မရဘူး (မရပါဘူး ဘုရား) မဂ်ဉာဏ်နဲ့က (မရပါဘူး ဘုရား) အမျှပေးလို့ မရဘူး။\nအဲတော့ ခင်ဗျားတို့ အိမ်မှာ မိန်းမဆွမ်းလောင်းလို့ရှိရင် ယောက်ျားက ငါရှာထားတာပဲ၊ အို တစ်ဝက် ရတယ်၊ ဟောပါတယ် ဘုန်းကြီးတို့ ဒီဥစ္စာ မှန်လည်း မှန်ပါတယ်။\nမိန်းမက ဆွမ်းလောင်းတယ်၊ ယောက်ျားက မလောင်း ဘူး ထိုင်နေတယ်၊ သို့သော် သူရှာထားတဲ့ ဆန်တွေ၊ တစ်ဝက် ရတယ် (မှန်ပါ့) ဒါကတော့ အမျှပေးလို့ ရတယ် (မှန်ပါ့) သဘောကျပလား (ကျပါတယ် ဘုရား)။\nအင်း ဒီဥစ္စာသာ အမျှပေးကြည့်စမ်းပါ (မရပါဘူး ဘုရား) သဘောကျပလား (ကျပါတယ် ဘုရား)။ ရှင်းပလား (ရှင်းပါပြီ ဘုရား)။\nအဲတော့ ခင်ဗျားတို့ ဘုန်းကြီးက ရင့် ရင့်သီးသီး ဟောတယ်လို့လည်း မအောက်မေ့ပါနဲ့တဲ့၊ အမျှယူချင်နေတဲ့ လူကိုက၊ ဪ အမျှပေးလို့ရှိရင် အမျှကြိုက်နေတဲ့ ပုဂ္ဂိုလ်ဟာ၊ ခင်ဗျားတို့ပဲ ပေးနေတဲ့ ဥစ္စာ အမေ အဖေ သေပြန်ပြီ အမျှ အမျှ။\nလာပြီ ခင်ဗျားတို့က (တင်ပါ့) အမေအဖေ သေတော့ (အမျှ အမျှ ပါ ဘုရား) အင်း ခင်ပွန်းလင် သေပြန်တော့ (အမျှ အမျှ ပါ ဘုရား)။\nအင်း ပြိတ္တာဖြစ်လို့ ပေးတာ၊ ရပ်မိပလား (ရိပ်မိပါတယ် ဘုရား)။ ဘယ်လိုကြောင့် ပေးတာတုံး (ပြိတ္တာဖြစ်လို့ ပေးတာပါ ဘုရား)။\nအင်း ဒီမယ်လဲ ဒကာ ဒကာမတို့ အမျှပေး အမျှဝေနေလို့ ရှိရင် ပြိတ္တာစခန်း ဖွင့်နေတာ (မှန်ပါ့) သဘောကျပလား (မှန်ပါ့)။\nဘာစခန်းတုံး (ပြိတ္တာစခန်းပါ ဘုရား) ဒီအမျှနဲ့ ကျေနပ်နေတဲ့ ပုဂ္ဂိုလ် ပြောတာပါ၊ ဟုတ်လား (မှန်ပါ့)။ ဒါက အမျှပေးလို့ ရမှာလား (မရပါဘူး ဘုရား)။ အဲတော့ ဒကာ ဒကာမတို့က အမျှပေးလို့ ရတာက သုံးဆယ်တစ်ဘုံ နယ်ထဲပဲ ရှိသေးတယ် (မှန်ပါ့)။\nဒါတောင် အထက်ဘုံမှာ အမျှပေးလို့မရဘူး (မှန်ပါ့) ရှင်းပလား (ရှင်းပါပြီ ဘုရား) လူဖြစ်နေမယ် ဆိုရင် အမျှမယူဘူး၊ နတ်ဖြစ်နေရင် (မယူပါဘူး ဘုရား)။\nဗြဟ္မာဖြစ်နေရင် (မယူပါဘူး ဘုရား) ပြိတ္တာ ဖြစ်မှ အမျှပေးလို့ရတာ (မှန်ပါ့) ရိပ်မိပလား (ရိပ်မိပါတယ် ဘုရား)။\nဘာဖြစ်မှတုံး (ပြိတ္တာဖြစ်မှပါ ဘုရား) ပြိတ္တာတောင်မှ အိမ်နားကပ်နေတဲ့ ပြိတ္တာမှ ရတာ (မှန်ပါ့)။\nဟိုမှာ တစ်ခါတည်းထွက်ရက်မရှိဆိုတဲ့ ပြိတ္တာတောင်မှ အိမ်နားကပ်နေတဲ့ ပြိတ္တာမှရတာ (မှန်ပါ့)။\nကိုင်း ဒါဖြင့် ခင်ဗျားတို့သည်၊ သူများ မြှောက်ပေး တာနဲ့ ခင်ဗျားတို့ ကျေနပ်နေတဲ့ ပုဂ္ဂိုလ်တွေမို့ ဒီအမျှ ရုပ်ဆိုးပုံကိုလဲ ဒီနေ့တော့ ဖော်ပြတယ် (မှန်ပါ့)။\nမပြောထိုက်ဘူးလား (ပြောလိုက်ပါတယ် ဘုရား)။ နို့မဟုတ်ရင် ခင်ဗျားတို့ ကျေနပ်နေမှာပဲ၊ အို ဒီအိမ်ကနေ လုပ်ရှိခိုး ရနေတာပဲ၊ အင်း ဘာရနေတုံး အမျှ။ အမျှ ဆိုရင်တော့ ဒို့ သာဓုခေါ်ရလိမ့်မယ်၊ သဘောကျ ပလား (ကျပါတယ် ဘုရား)။\nကောင်းပြီ ဒါဖြင့် အဲ့ဒိ အမျှခန်းနဲ့ မကျေနပ်ပါနဲ့လို့ ပြော လိုက်တယ် (မှန်ပါ့) ရှင်းပလား (ရှင်းပါပြီ ဘုရား)။\nဘာနဲ့ မကျေနပ်နဲ့တုံး (အမျှခန်းနဲ့ မကျေနပ်ပါနဲ့ ဘုရား)။\nအဲတော့ အို ယောက်ျားတွေကလည်း ကြိုးစားနေ တော့ ကျုပ်တို့ အိမ်ကနေပြီးသကာလ သူတို့ ထမင်းပို့လို့ အဆင်သင့်ချက်ကျွေးနေရတော့ ကျုပ်တို့က ဘယ်မရပဲ နေမတုံး အမျှကိုး (မှန်လှပါ)။\nနိဗ္ဗာန်မရဘူး၊ အမျှပဲရမယ် (မှန်ပါ့) ဘယ့်နှယ့်တုံး (နိဗ္ဗာန်မရပဲ အမျှပဲ ရပါမယ် ဘုရား)။\nအဲဒါ မိန်းမတွေကလည်း ဇွတ်ကန်မှိတ်နေတာ ရှိသေးတယ် မရှိဘူးလား (ရှိပါတယ် ဘုရား)။\nအင်း သူတို့ ယောက်ျားများသာ ကြိုးစားရှာကြ ပါသည်။ ကိုယ်ကလဲ ပါရမီဖြည့်ဖက်ပေါ့၊ အင်းရလိမ့်ဦးမယ် ထင်နေတယ်။\nမိန်းမတွေ ကြိုးစားပြန်တော့၊ ယောက်ျားတွေက သူတို့ ကတော့ မိန်းမသားဖြစ်ပါတယ် သွားပါစေ၊ ကိုယ်တော့ ဖြည်းဖြည်းပေါ့။\nဖြည်းဖြည်းပေါ့၊ ရပ်များနေဦးမှာလား ဖြည်းတာတင် ကမှာလား (မရပါဘူး ဘုရား) မရပါဘူးဗျ၊ ဖြည်းရုံတင် မကပါဘူး ရပ်ထွက်သွားမှာပါ၊ ရှင်းပလား (ရှင်းပါပြီ ဘုရား)။\nဒါဖြင့် ဒီဝိပဿနာ စခန်းဟာ ဒကာ ဒကာမတို့ အမျှစခန်းမဟုတ်ဘူး (မှန်ပါ့) ရှင်းပလား (ရှင်းပါပြီ ဘုရား)။\nဘာတဲ့ (အမျှစခန်းမဟုတ်ပါဘူး ဘုရား) ဒါဖြင့် ကိုယ်လုပ်မှ ကိုယ်ရတဲ့စခန်း (မှန်ပါ့) ရှင်းပလား (ရှင်းပါပြီ ဘုရား)။\nလင်မယား ရန်တိုက်တာလို့လဲ အောက်မေ့မနေနဲ့ဦးနော် ရှင်းပလား (ရှင်းပါပြီ ဘုရား) လင်မယားရန်တိုက်တာ လို့လဲ အောက်မေ့နေရင် ခက်တယ်။\nရန်တိုက်တာလား၊ ဝေမရလို့ ပြောတာလား (ဝေမရလို့ ပြောတာပါ ဘုရား)။\nအဲဝေမရလို့ ပြောတာကတော့၊ ခုနက ပြိတ္တာ ဖြစ်မဲ့ဟာမျိုးရတယ်၊ အမျှဆိုတာလေ (မှန်လှပါ) ဒိပြင်ဟာ ကတော့ (မရပါဘူး ဘုရား)။\nအမျှကြိုက်တဲ့ ပုဂ္ဂိုလ်၊ ဗြိတ္တာဗျာဒိတ်ရနေတာ\nအဲတော့ ဒကာ ဒကာမတွေ အမျှကြိုက်နေတဲ့ ပုဂ္ဂိုလ်ဟာဖြင့်၊ အင်း ရောက်ရာဘဝ အမျှပေးပါဆိုတဲ့ အဓိပ္ပာယ် ကဖြင့် ကိုယ့်ပြိတ္တာ ဗျာဒိတ် ရနေတာနဲ့ တယ်တူတယ် (မှန်ပါ့)။\nမတူဘူးလား (တူပါတယ် ဘုရား) ပေါ်ပလား (ပေါ်ပါပြီ ဘုရား)။\nကိုင်း ခင်ဗျားတို့ မိန်းမတွေကလည်း အင်း – ချိုချိုသာသာနဲ့ လုပ်မနေနဲ့လို့ ပြောလိုက်တယ် (မှန်ပါ့)။\nသူတို့ပဲ ကြိုးစားရှာကြပါစေ ဒီလိုမျိုးသာမလာခဲ့နဲ့၊ ကြိုးစားရှာကြပါစေ တော်ပါ့မလား (မတော်ပါဘူး ဘုရား)။\nအင်း ယောက်ျားတွေကလည်း သူတို့ မိန်းမသားမို့ ကြိုးစားရှာကြပါစေ၊ ကိုယ်ကဖြင့် လုပ်ရင် လုပ်တော့လုပ်မှာပါပဲ၊ လုပ်ပေမယ့်လဲ သူတို့ အထမြောက်တော့ သာ၊ ပိုစိတ်အေး ရတာပေါ့။\nဘယ့်အေးပါ့မတုံး ကိုယ့်မှာ ကိလေသာ တောထ နေတာ (တင်ပါ့) ရိပ်မိပလား (ရိပ်မိပါတယ် ဘုရား)။\nဒါဖြင့် ဒါ အမျှပေးလို့မရတာ ယနေ့ ရှင်းပလား (ရှင်းပါပြီ ဘုရား)။\nဒါဖြင့် ဘယ့်နှယ့်လုပ်ကြမယ် (ပွားများရမှာပါ ဘုရား) ဘယ်သူပွားများရမှာတုံး (ကိုယ်ကိုယ်တိုင်များ ရမှာပါ ဘုရား)။\nအဲ ကိုယ်ကိုယ်တိုင် ကြက်မကြီးလို လုပ်ပြီးကြက်ဥ ကလေးတွေဥ ဥပြီးသကာလ ကိုယ့်ဟာကိုယ် ပေါက်အောင် လုပ်မှရမှာ (မှန်ပါ့) ကြက်မကြီး (မှန်လှပါ) ရှင်းပလား (ရှင်းပါပြီ ဘုရား)။\nအေး သူတို့ ကျန်းမာပါစေ၊ သူတို့ ချမ်းသာပါစေ၊ သူတို့ တရားပေါက်ပါစေလို့တော့ အိမ်ကနေ လောကွတ်ချော် မနေနဲ့ မရဘူး (မှန်ပါ) ရပါ့မလား (မရပါဘူး ဘုရား)။\nအဲ ယောက်ျားကလဲ သူတို့ တော့ မိန်းမသား ဖြစ်ပါတယ်၊ သွားလာ အနေအထိုင်က ဒီကြားထဲ ကြုံကြိုက်တဲ့ အခါ၊ သူတို့ကပဲ ဦးအောင်လုပ်ပါစေ၊ သူတို့ ဒီလိုပဲ ၊ မေတ္တာထားနေရတာပဲလို့ မလုပ်ပါနဲ့တဲ့။\nဒါ အပိုသုံးတာ ရိပ်မိပလား (ရိပ်မိပါတယ် ဘုရား) .ဒါ လင်မယား ရန်တိုက်တဲ့တရားလား ဒကာ ဒကာမတို့၊ – မဟုတ်ပါဘူး မဟုတ်ပါဘူးဗျ၊ ခင်ဗျားတို့ ရိပ်မိပလား (ရိပ်မိပါတယ် ဘုရား)။\nအံမာလေး၊ ဘုန်းကြီးတို့ စကားတတ်လို့ ပြောတယ် လို့များ တော်ကြာကျတော့ ခင်ဗျားတို့က ပြောမနေနဲ့၊ မရလို့ မရဘူး ပြောတာ (မှန်ပါ့) ရိပ်မိပလား (ရိပ်မိပါတယ် ဘုရား)။\nဒီကြက်မကြီး သူ့ဥကလေးတွေ ပေါက်ချင်တော့ သူများလုပ်ရတာလား သူလုပ်ရတာလား (သူလုပ်ရတာပါ ဘုရား)။\nကိုယ့်အဝိဇ္ဇာ ဥခွံထဲကကိုယ်ထွက်ချင်ရင် ဘယ်သူ လုပ်ရမှာတုံး (ကိုယ်လုပ်ရမှာပါ ဘုရား) ကိုယ့်တဏှာ အစေးခန်းခြောက်အောင် ကိုယ်ပဲ ပွားများရမယ်၊ သဘောကျပလား (မှန်ပါ့)။\nကိုယ့်ဉာဏ်ထက်အောင် (ကိုယ်ပဲပွားများရမှာပါ ဘုရား) ဒါဖြင့် ဘယ်သူက ကူလို့ရတုံး (မရပါဘူး ဘုရား)။\nအဲ သာဓုတန်းကလည်း မနေပါနဲ့ ရိပ်မိပလား (ရိပ်မိပါတယ် ဘုရား)။\nဘယ်အတန်းကမနေပါနဲ့ (သာဓုတန်းကမနေပါနဲ့ ဘုရား) သူများက အမျှပေးရင် ခင်ဗျားတို့က သာဓု၊ သာဓု ဟုတ်ပလား (မှန်ပါ့)။\nအဲဒိ သာဓုတန်းက လူကတော့ ရကိုမရဘူး ရိပ်မိပလား (မှန်ပါ) ဘယ့်နှယ်ဆိုကြမယ် (သာဓုတန်းကတော့ မရပါဘူး ဘုရား)။\nသာဓုတန်းက မရဘူး ဒကာ ဒကာမတို့ ရိပ်မိပလား (ရိပ်မိပါတယ် ဘုရား) ခင်ဗျားတို့ ဘယ်ထဲက များတုံး (သာဓုတန်းက များပါတယ် ဘုရား)။\nဟာ ခွကျတာပဲ၊ မရတဲ့ ဘက်ကများနေတယ်။ ရိပ်မိပလား (ရိပ်မိပါတယ် ဘုရား)။\nသာဓုတန်းကမလုပ်ပါနဲ့၊ ကိုယ်တိုင်လုပ်တဲ့အတန်းက သွားစမ်းပါ ရှင်းပလား (ရှင်းပါပြီ ဘုရား) ဘယ်လို လုပ်ရမယ် (ကိုယ်တိုင်လုပ်တဲ့ အတန်းကပါ ဘုရား)။\nအဲ ကိုယ်တိုင်လုပ်တဲ့၊ ဒါကြောင့် ဘုရားသခင် ကိုယ်တော်မြတ်ကြီးကလည်း ဘုန်းကြီးကလည်း အမျိုးမျိုး အဖုံ ဖုံ ခင်ဗျားတို့ ပြောစရာတွေကလည်း နည်းတာမဟုတ်ဘူး၊ ခင်ဗျားတို့က အပြစ်က များလို့ ပြောစရာ များတယ်လို့ မှတ်နော် (မှန်ပါ့)။\nတော်ကြာ ခင်ဗျားတို့က ရှက်မနေနဲ့ ရိပ်မိပလား (မှန်ပါ့) ဘုန်းကြီး ပြောစရာများတာ ဘာဖြစ်လို့ ပါလိမ့် (အပြစ်များလို့ပါ ဘုရား)။\nဘယ်သူက အပြစ်များတာတုံး (တပည့်တော်တို့က ပါ ဘုရား) နာတဲ့ ပုဂ္ဂိုလ်က အပြစ်များလို့ ရိပ်မိပလား (ရိပ်မိ ပါတယ် ဘုရား)။\nအင်း ဒို့ကျက်သရေမရှိတာ ဒီတရားပွဲကျမှဟုတ်ပေ တော့တယ်လို့ ဒီလိုလဲ အောက်မေ့ မနေပါနဲ့ဦးတဲ့၊ အပြစ်များတဲ့ ပုဂ္ဂိုလ်မို့ လုပ်ထားတဲ့ အပြစ်တွေကများတော့ အကုန်ဖော်ပေးနေရတာ (မှန်ပါ့)။\nဒါတွေ မဟုတ်သေးဘူး၊ ဒါတွေမဟုတ်သေးဘူး၊ ဒါတွေ မဟုတ်သေးဘူး (မဟုတ်တာချည့်ပါ ဘုရား) မဟုတ်တာ ချည့်ပါပဲတဲ့ ရိပ်မိပလား (ရိပ်မိပါတယ် ဘုရား)။\nဒါဖြင့် ဒကာ ဒကာမတို့ မဟုတ်တာတွေကို ပြောရတယ် ဆိုတဲ့ ဥစ္စာ၊ ခင်ဗျားတို့သာဓု သာဓုလို့ ခေါ်နေသဖြင့်တဲ့၊ ဒီဥစ္စာ သည် သူ ပတ္တာနုမောဒနာ ကုသိုလ်တော့ ဖြစ်တော့ ဖြစ်ပါရဲ့ နိဗ္ဗာန်က မရောက်တာက ခက်တယ် (မှန်လှပါ)။\nကုသိုလ်တော့ ဖြစ်ကဲ့၊ နိဗ္ဗာန်ရောက်တဲ့ ကုသိုလ်တော့ – မဟုတ်ဘူး (မဟုတ်ပါဘူး ဘုရား) ရှင်းပလား (ရှင်းပါပြီ ဘုရား)။\nဒါဖြင့် နိဗ္ဗာန်ရောက် ကုသိုလ်ကမဟုတ်တော့ ဒကာ ဒကာမတို့ အင်မတန် မနစ်နာပေဘူးလား (နစ်နာပါတယ် ဘုရား)။\nအဲတော့ ဒီတရားမှာ ဒကာ ဒကာမတို့ ကိုယ်လုပ်မှ ကိုယ်ရမယ်မှတ် (မှန်လှပါ) ဘယ့်နှယ်ဆိုကြမတုံး . (ကိုယ်လုပ်မှကိုယ်ရမှာပါ ဘုရား)။\nမင်းတို့သွားနှင့်လေကွာ မလုပ်နဲ့နော် (မှန်လှပါ) မင်းတို့ ကြိုးစားနှင့်ဟေ့၊ မလုပ်နဲ့၊ အဲဒါ အသေခံ မိုက်တာလို့ အောက်မေ့ပေတော့ (မှန်ပါ့) ရိပ်မိပလား (ရိပ်မိပါ တယ် ဘုရား)။\nဒါယောက်ျားတွေက မသုံးဘူးလား (သုံးပါတယ် ဘုရား) ဒါ ဘာမိုက်တဲ့တုံး (အသေခံ မိုက်တာပါ ဘုရား)။\nအသေခံမိုက်တာဆိုတော့ ဒီကရှေ့ ခါးတောင်းကြိုက် မဖြုတ်နဲ့၊ ခင်ဗျားတို့ ကိုယ့်အလုပ် ကိုယ်လုပ် (မှန်လှပါ) ရိပ်မိပလား (ရိပ်မိပါတယ် ဘုရား)။\nမိန်းမတွေကော (ကိုယ့်အလုပ်ကိုယ်လုပ်) သူများ လုပ်တာတွေ ကိုယ်ရလိမ့်မယ်လို့ ထင်မနေနဲ့ တော်ပါ့မလား (မတော်ပါဘူး ဘုရား)။\nမတော်တဲ့ အကြောင်းကော သေချာပလား။ (သေချာပါပြီ ဘုရား)။\nကို ယ့် ကြက် ဥ ပေါက်စေချင်၊ ကိုယ့်ဟာကိုယ် ကြက်တို့၏ ကိစ္စသုံးခု ကိုယ်ကိုယ်တိုင် လုပ် (မှန်ပါ့) ရှင်းပလား (ရှင်းပါပြီ ဘုရား)။\nဒါသူ့ ခန္ဓာကိုယ်က ကြက်ဥကိုဗျ (မှန်ပါ့) ဒီထဲမယ် အဝိဇ္ဇာကလည်း ပါနေတယ် (ပါနေတယ် ဘုရား) တဏှာ ကကော (ပါနေပါတယ် ဘုရား)။\nဉာဏ်ကလည်း မထွက်သေးဘူး (မှန်လှပါ) ထက်ရဲ့လား (မထက်ပါဘူး ဘုရား)။\nအဲတော့ ကိုယ့်ကြက်ဥ ကိုယ်ပေါက်ချင်လို့ရှိရင်ဖြင့် ဒကာ ဒကာမတို့ ကိုယ့်ကြက်မကြီး ကိုယ်က ကြက်မကြီး သဖွယ် ထားပြီး။\nကိုယ်လုပ်ချင်တဲ့ သုံးခု အနိစ္စ၊ ဒုက္ခ၊ အနတ္တကို ကိုယ့်ဟာ ကိုယ် ဒီအပေါ်မှာ ဝပ်ပေးပါ၊ ရှင်းပလား (ရှင်းပါပြီ ဘုရား)။\nဒီခန္ဓာအပေါ်ပဲ ဝပ်ရမယ် ဒိပြင်နေရာ ဝပ်လို့လဲ မရဘူး (မရပါဘူး ဘုရား) သဘောပါပလား (ပါပါပြီ ဘုရား)။\nဒါဖြင့် ကိုယ့်ကြက်ဥ ကိုယ်ပေါက်ချင်ရင် ကိုယ့်ဟာကိုယ် ဝပ် (မှန်ပါ့) ဟုတ်လား (မှန်ပါ့)။\nဒကာ ဒကာမတွေမှာလဲ ကိုယ့်ကြက်ဥ၊ ကိုယ့်ဉာဏ် ကြက်ဥကလေး ကိုယ်ပေါက်ချင်လို့ရှိရင် (ကိုယ့်ဟာကိုယ် ခွာရမှာပါ ဘုရား) ကိုယ်ဟာကိုယ်ခွာ။\nဒကာတွေကလည်း ကိုယ့်ဉာဏ်ကြက်ဥကလေးကို ကိုယ်သည်ကားလို့ ဆိုရင် အဝိဇ္ဇာ ဥခွံလဲ ပါးချင်တယ် တဏှာအစေးလဲ ခန်းခြောက်ချင်တယ်။\nဉာဏ်လဲ ထက်ချင်တယ်၊ နိဗ္ဗာန်မြင်တဲ့ ဉာဏ်လဲထက်ချင် တယ် ဆိုရင် ကိုယ့်ဟာကိုယ် (ပွားပါ ဘုရား) ပွား ဟုတ်လား။\nဘယ်သူ့အားကိုး ကြမတုံး ဒါဖြင့် (ဘယ်သူ့မှ အားမကိုးပါဘူး ဘုရား) ရှင်းပလား (ရှင်းပါပြီ ဘုရား)။\nလောကီတော့ ခင်ဗျားတို့ ဘုန်းကြီးတို့က မဆိုလိုပါဘူး တဲ့၊ ယောက်ျားက မိန်းမကို ထိုက်တန် သလောက် အားကိုးတယ်၊ မိန်းမကလည်း ယောက်ျားကို ထိုက်တန် သလောက် အားကိုးတယ်။\nယောက်ျားကလဲ မိန်းမကို နောက်ပိုင်းအစရှိသည်တော့ လုံခြုံရေး အစရှိသည်နဲ့ အမျိုးမျိုး၊ အဖုံဖုံ အားကိုးတာကို ဘုန်းကြီးတို့က အပြစ်မဆိုပါဘူး (မှန်ပါ့)။\nဒီနေရာကတော့ ဒီလိုနဲ့မရလို့ ရှင်းပလား (ရှင်းပါပြီ) ဒီနေရာက ဒီလိုနဲ့ရပါ့မလား (မရပါဘူး ဘုရား)။\nအဲတော့ကို ကိုယ်ဝန်ကိုယ်ထမ်းရမှာနော် (မှန်ပါ့) ရှင်းကြပလား (ရှင်းပါပြီ ဘုရား) ဘယ့်နှယ် (ကိုယ်ဝန် ကိုယ်ထမ်းရမှာပါ ဘုရား)။\nကိုယ်ဝန်ကိုယ်ထမ်းရမှာဆိုတော့ ကိုယ့်သန္တာန် မပေါက်တဲ့ ကြက်ဥကို ကိုယ်ပေါက်အောက် လုပ်ရမှာကိုးဗျ (မှန်လှပါ)။\nကိုယ့်ခန္ဓာကိုယ်ကြီးဟာ ကြက်ဥထဲကို ရောက်နေတာ အဝိဇ္ဇာတွေကလည်း ဖုံးမနေဘူးလား (ဖုံးနေပါတယ် ဘုရား)။\nတဏှာအစေးတွေကလည်း များမနေဘူးလား။ (များနေပါတယ် ဘုရား) အင်း ဉာဏ် ခြေသည်း လက်သည်း တွေကလဲထွက်နိုင်ရဲ့လား (ဖုံးနေပါတယ် ဘုရား)။\nဖုံးနေတဲ့အခါကျလို့ ရှိရင်ဖြင့် ဒါကိုယ့်ဟာကိုယ် အနိစ္စ၊ ဒုက္ခ၊ အနတ္တနဲ့ သုံးချက်နဲ့ ဝပ်ပေးရမှာပဲ (မှန်ပါ့) ဝပ်မှပဲ နေရာကျမယ် (မှန်ပါ့) ရှင်းပလား (ရှင်းပါပြီ ဘုရား)။\nအဲတော့ ဒီကရှေ့ ခင်ဗျားတို့ ဘယ်သူကအမျှပေးပေး ဟေ့ လောကီတော့ ရတယ်ကွ၊ လောကုတ္တရာ မရဘူးလို့ ဆုံးဖြတ်ချက်ချ (မှန်လှပါ) ရှင်းပလား (ရှင်ပါပြီ ဘုရား)။\nဘယ်လို ဆုံးဖြတ်ချက်ချ (လောကီတော့ရပါတယ်။ လောကုတ္တရာတော့ မရပါဘူး ဘုရား)။\nအဲတော့ ခင်ဗျားတို့တဲ့၊ ရှေးအယူဝါဒတွေက အင်း သူလုပ်သူရတယ်၊ ကိုယ်လုပ်ကိုယ်ရတယ်၊ ဒီလိုမဟုတ်ဘူး၊ အင်း လင်နဲ့ မယားရယ်လို့ ဖြစ်လာကြတယ်၊ သားနဲ့ အမိရယ် ဖြစ်လာကြတယ် ဆိုတော့။\nအင်း၊ ဒီလူ့ဘဝမှာဖြင့် အကုန်ပဲ ရတာပါပဲ၊ ဟုတ်တယ် အလှူပွဲတွေတော့ရတယ်၊ မငြင်းပါဘူး ဒီဟာတွေကျတော့ သဘောကျပလား (မှန်ပါ့)။\nခုနက အလှူပွဲရတာတော့ ဟုတ်ပါရဲ့၊ နိဗ္ဗာန်ရတဲ့နေရာ ကျတော့ (မရပါဘူး ဘုရား) မရပြန်ဘူး ဒကာ ဒကာမတို့ ရိပ်မိပလား (ရိပ်မိပါတယ် ဘုရား)။\nယသော်ဓရာနဲ့ ဒေဝဒတ်ဟာ မောင်နှမ အရင်း ရိပ်မိကြ ပလား (မှန်ပါ့) ယသော်ဓရာနဲ့ (မောင်နှမအရင်းပါ ဘုရား)။\nယသော်ဓရာကတော့ ရဟန္တာမ ဧတဒဂ်ရ၊ သူ့ဟာ သူလုပ်ယူရတာ (မှန်လှပါ) ဒေဝဒတ်က သူမလုပ်တော့ (မရပါဘူး ဘုရား)။\nဟာ မောင်နှမချင်းပဲ အမျှပေးပါ့လား သူတို့ အတော်ခင်တာဗျ (တင်ပါ့) အမျှပေးလို့ ရသလား (မရပါဘူး ဘုရား)။\nမရလို့ ဒေဝဒတ်က အဝီစိ ဟုတ်လား ဟိုက နိဗ္ဗာန် မကွာဘူးလား (ကွာပါတယ် ဘုရား)။\nဒါ ဘာပြုလို့တုံး အမျှပေးလို့မရလို့၊ ကဲ ခင်ဗျားတို့ အကြင်လင်မယား ချစ်တာတော့၊ မောင်နှမက ပိုပြီးသကာလ ငယ်ရွယ်စဉ်ကတည်းက ချစ်လာတယ်ဆိုတာ မသေချာဘူးလား (သေချာပါတယ် ဘုရား)။\nအဲ့ဒါ ဘာဖြစ်သွားကြတုံး ကိုယ့် လမ်းနဲ့ ကိုယ် သွားကြလေရဲ့၊ ဘယ်လို ဆုံးဖြတ်ချက်ချမတုံး (ကိုယ့်လမ်းနဲ့ ကိုယ်သွားကြပါတယ် ဘုရား)။\nကိုယ့်လမ်းနဲ့ ကိုယ်သွားကြတာ ဒကာ ဒကာမတို့ ဝိပါကဝဋ် ကြည့် ဝိပါကဝဋ်ထဲမှာ အဝိဇ္ဇာ အစေးတွေက ရှိနေတယ်။\nအဝိဇ္ဇာ ဥခွံက ထူနေတယ်၊ တဏှာအစေးကလဲ ရှိနေတယ်၊ ဝိပါကဝဋ်ဆိုတာ ခန္ဓာကိုးဗျ (မှန်ပါ့)။\nခန္ဓာထဲမှာ ဘာရှိနေတုံး (တဏှာအစေးတွေရှိနေ ပါတယ် ဘုရား) တဏှာအစေးလဲ ရှိတယ်၊ အဝိဇ္ဇာဥခွံကကော (ရှိပါတယ် ဘုရား)။ ဉာဏ်ကကော ထက်ရဲ့လား (မထက်ပါဘူး ဘုရား)။\nဘယ်ထက်လိမ့်မတုံး၊ ဒီက အနိစ္စ၊ ဒုက္ခ၊ အနတ္တ လက္ခဏာရေးသုံးပါးက ခင်ဗျားတို့ကမှ မလုပ်ပဲ (မှန်လှပါ) ရိပ်မိပလား (ရိပ်မိပါတယ် ဘုရား)။\nမလုပ်တော့ ခင်ဗျားတို့ ကိုယ်ကျိုးနည်းလေခြင်းဆိုတော့ ဒီကျမှ ရှုံးပွဲချ ငိုဖို့ကောင်းတယ်၊ (မှန်ပါ့) သဘောကျပလား (ကျပါတယ် ဘုရား)။\nဒိပြင် သားတွေ ခင်ပွန်းသည်ကို ကိုယ်ကျိုးနည်းပေါ့ လက်မောင်းကြီး ပြုတ်ပေါ့၊ တိုင်ကြီးပြိုပေါ့ မလုပ်ပါနဲ့ (မှန်ပါ့) ရိပ်မိပလား (ရိပ်မိပါတယ် ဘုရား)။\nဒီဟာမှ ကိုယ်ကျိုးကြီးလှလှနည်းပါပေါ့လို့ အော်ငို ဒါတည့်တယ်၊ မတည့်ဘူးလား၊ တည့်လား (တည့်ပါတယ် ဘုရား) သဘောပါပလား (ပါပါတယ် ဘုရား)။\nဒါဖြင့် ဘာ ဘယ်လို လုပ်ရမယ်ဆိုတာ ပေါ်ပလား (ပေါ်ပါပြီ ဘုရား)။\nကိုယ်တိုင်ပွားမှ (တင့်ပါ့) ဒါဖြင့် ဘာကို ပွားမယ် (ခန္ဓာငါးပါးကိုပါ ဘုရား) ဘာနဲ့ ပွားရမယ် (မဂ်နဲ့ ပွားရမှာပါ ဘုရား)။\nမဂ်က ဘာကိစ္စ (ပွားများခြင်းကိစ္စပါ ဘုရား) ပွားများခြင်းကိစ္စ၊ ဘယ်လောက် ပွားများရမှာတုံး (ထပ်ပြန် တလဲလဲပါ ဘုရား) အဲ ပဲခွပ်ရိုးကိုင်သလိုမှတ် (မှန်လှပါ) ရိပ်မိပါလား (ရိပ်မိပါတယ် ဘုရား)။\nကဲ ပွားများပုံတော့ နက်ဖြန်မှ ဟောကြစို့။


Love Island စတားအယ်လီဘရောင်းနှင့် ဂျက်ဂရဲလ်လစ်ရှ် ကြိတ်ပုန်းခုန်နေသလား? – Play Maker Sports Journal\nLove Island စတားအယ်လီဘရောင်းနှင့် ဂျက်ဂရဲလ်လစ်ရှ် ကြိတ်ပုန်းခုန်နေသလား?\nအင်္ဂလန်နှင့်မန်စီးတီးစတားဂျက်ဂရဲလ်လစ်ရှ်ဟာမန်စီးတီးအတွက်ပထမဆုံးဂိုးကိုသွင်းယူနိုင်ခဲ့ပြီးနောက် Love Island စတားအယ်လီဘရောင်းအပါအဝင်သူငယ်ချင်းများနှင့်ပါတီပွဲလုပ်ပျော်ရွှင်ခဲ့ကြောင်းသိရပါတယ်။\nဂျက်နဲ့အယ်လီဘရောင်းတို့ကိုတွေ့ရှိခဲ့သူတစ်ဦးက “သောက်လိုက်ကြတာဗျာ။တစ်ယောက်နဲ့တစ်ယောက်ကြည်ကြည်နူးနူးပဲ။ပြီးတော့သူငယ်ချင်းအချို့နဲ့အပြင်ထွက်ပြီးစကားပြောတာလည်းတွေ့ရတယ်။ညနေပိုင်းရောက်တော့ဂျက်ကရီယက်မရာ့ဇ်၊ဒန်နီဆမ်ဆင်အပါအဝင်ဘောလုံးသမားသူငယ်ချင်းတွေနဲ့ Chinawhite သို့ထွက်သွားကြတယ်။အဲဒီမှာလည်းအယ်လီဘရောင်းနဲ့သူ့သူငယ်ချင်းတွေရှိတယ်”လို့ပြောကြားခဲ့ပါတယ်။\nဒါပေမယ့်ဂျက်ဂရဲလ်လစ်ရှ်ဟာပြီးခဲ့တဲ့အပတ်တုန်းက Celeb Dating App တစ်ခုဖြစ်တဲ့ Raya မှာအကောင့်ဖွင့်လိုက်မှုနဲ့အတူအင်္ဂလန်စတားနှင့်ဆာရှာအတ်ဝုဒ်တို့အကြားအဖုအထစ်များရှိနေပြီလားလို့မေးခွန်းထုတ်စရာရှိနေပါတယ်။\nLove Island စတားအယ္လီဘေရာင္းႏွင့္ ဂ်က္ဂရဲလ္လစ္ရွ္ ႀကိတ္ပုန္းခုန္ေနသလား?\nအဂၤလန္ႏွင့္မန္စီးတီးစတားဂ်က္ဂရဲလ္လစ္ရွ္ဟာမန္စီးတီးအတြက္ပထမဆုံးဂိုးကိုသြင္းယူႏိုင္ခဲ့ၿပီးေနာက္ Love Island စတားအယ္လီဘေရာင္းအပါအဝင္သူငယ္ခ်င္းမ်ားႏွင့္ပါတီပြဲလုပ္ေပ်ာ္႐ႊင္ခဲ့ေၾကာင္းသိရပါတယ္။\nဂ်က္နဲ႔အယ္လီဘေရာင္းတို႔ကိုေတြ႕ရွိခဲ့သူတစ္ဦးက “ေသာက္လိုက္ၾကတာဗ်ာ။တစ္ေယာက္နဲ႔တစ္ေယာက္ၾကည္ၾကည္ႏူးႏူးပဲ။ၿပီးေတာ့သူငယ္ခ်င္းအခ်ိဳ႕နဲ႔အျပင္ထြက္ၿပီးစကားေျပာတာလည္းေတြ႕ရတယ္။ညေနပိုင္းေရာက္ေတာ့ဂ်က္ကရီယက္မရာ့ဇ္၊ဒန္နီဆမ္ဆင္အပါအဝင္ေဘာလုံးသမားသူငယ္ခ်င္းေတြနဲ႔ Chinawhite သို႔ထြက္သြားၾကတယ္။အဲဒီမွာလည္းအယ္လီဘေရာင္းနဲ႔သူ႔သူငယ္ခ်င္းေတြရွိတယ္”လို႔ေျပာၾကားခဲ့ပါတယ္။\nဒါေပမယ့္ဂ်က္ဂရဲလ္လစ္ရွ္ဟာၿပီးခဲ့တဲ့အပတ္တုန္းက Celeb Dating App တစ္ခုျဖစ္တဲ့ Raya မွာအေကာင့္ဖြင့္လိုက္မႈနဲ႔အတူအဂၤလန္စတားႏွင့္ဆာရွာအတ္ဝုဒ္တို႔အၾကားအဖုအထစ္မ်ားရွိေနၿပီလားလို႔ေမးခြန္းထုတ္စရာရွိေနပါတယ္။


Latest News Archives - ILBC | IGCSE & A LEVEL SCHOOL\n10 May,2022 ILBC\n၂၀၂၂-၂၀၂၃ ပညာသင်နှစ် အစီအစဉ် ၂၀၂၂-၂၀၂၃ ပညာသင်နှစ်ကို ၂၀၂၂ ခုနှစ်၊ ဇွန်လ (၃)ရက်နေ့တွင် ကျောင်းပရဝုဏ်တွင် စတင်ဖွင့်လှစ်သွားမည်ဖြစ်ပြီး Technology Integrated Learning Programme ဖြင့် သင်ကြားသွားမည်ဖြစ်ပါသည်။ ဘာသာရပ်များသင်ကြားမှုကို Online ဖြင့်သင်ကြားပို့ချပြီး၊ …\n3 Mar,2022 Web Developer\nကိုယ့်ရဲ့ သားသားမီးမီးလေးတွေ၊ တူလေး / တူမလေးတွေကို Summer ကာလမှာ အင်္ဂလိပ်စာသင်ပေးဖို့ စုံစမ်းနေတဲ့သူတွေအားလုံး စိတ်ဝင်စားလောက်မယ့် ILBC TBL – EPC အင်္ဂလိပ်စာသင်တန်းကို မတ်လ ၁၈ရက် (သောကြာနေ့)မှာ စတင်ဖွင့်လှစ်ပေးသွားမှာ ဖြစ်ပါတယ်။ …\nILBC Preschool Registration Open Now!\n11 May,2021 Web Developer\nILBC Preschool Remote Learning Programme ကို ၂၀၂၁ ခုနှစ်၊ ဇွန်လ (၇)ရက်နေ့တွင်စ စတင်ဖွင့်လှစ်သွားမည် ဖြစ်ပါသည်။ ထိုအစီအစဥ်တွင် တက်ရောက်လိုသည့် ILBC Preschool ကျောင်းသားဟောင်းများအနေဖြင့် ၂၀၂၁ ခုနှစ်၊ မေလ …\nILBC TIL Registration Open Now For New Students!!\n၂၀၂၁ – ၂၀၂၂ ပညာသင်နှစ် ILBC Technology Integrated Learning (TIL) (IGCSE & A Level) အစီအစဥ်ကို အွန်လိုင်းစနစ်ဖြင့် ဇွန်လ ပထမအပတ်တွင် စတင်ဖွင့်လှစ်သွားမည် ဖြစ်ပြီး၊ တက်ရောက်လိုသည့် …\nILBC TIL Registration Open Now!!\n၂၀၂၁ – ၂၀၂၂ ပညာသင်နှစ်၏ ILBC Technology Integrated Learning (TIL) အစီအစဥ်ကို ၂၀၂၁ ခုနှစ်၊ ဇွန်လ ပထမအပတ်တွင် စတင်ဖွင့်လှစ်သွားမည် ဖြစ်ပါသည်။ ILBC ကျောင်းသားဟောင်းများအနေဖြင့် ILBC …\nAnnouncement for Coming 2021-2022 Academic Year (ILBC Technology Integrated Learning (TIL))\n29 Apr,2021 Web Developer\nILBC ကျောင်းသူ/သားများ၊ မိဘများနှင့် အုပ်ထိန်းသူများသို့ အသိပေးကြေညာခြင်း။ ILBC Technology Integrated Learning (TIL) IGCSE & A Level (2021 – 2022 Academic Year) —————————————————————— …\nILBC Technology Based Learning (TBL) – Weekend English Proficiency Course\n28 Sep,2020 Web Developer\nအင်္ဂလိပ်စာကို မိမိ‌ရောက်ရှိပြီးသည့် Level မှ စ၍သင်ယူလိုသည့် မြန်မာတစ်နိုင်ငံတစ်ဝှမ်းလုံးရှိ ကျောင်းသား၊ ကျောင်းသူများအတွက် “Technology Based Learning – TBL” အသုံးပြုပြီး “Weekend English Proficiency Course – EPC” …\nILBC Preschool Remote Learning Programme\nILBC ၏ “Preschool Remote Learning Programme” သည် (၁) ကလေးငယ်များအတွက် အသက်အရွယ်အလိုက် သင်ယူလေ့ကျင့် ဖွံ့ဖြိုးပြီးသော စွမ်းရည်များ မမေ့ပျောက်သွားစေရန်၊ (၂) အသက်အရွယ်အလိုက် သင်ယူလေ့ကျင့်ဖွံ့ဖြိုးပြီးသော စွမ်းရည်များ ဆက်လက်ဖွံ့ဖြိုးနိုင်ရန်၊ (၃) …\nCongratulations Technology Integrated Learning (TIL)\n23 Jul,2020 Web Developer\nCongratulations Technology Integrated Learning (TIL)✨ Welcome Back to School ————————– ယနေ့ ဇူလိုင်လ ၂၁ရက်နေ့တွင် ၂၀၂၀-၂၀၂၁ပညာသင်နှစ်အတွက် Technology Integrated Learning (TIL)ဖြင့်ပညာသင်ယူရန် ILBC ကျောင်းပရဝဏ်အတွင်းသို့ …\nCongratulations Teachers & Students!!\nCongratulations Teachers & Students!! Technology Integrated Learning (TIL) (IGCSE & A Level) —————————— ယနေ့ ဇူလိုင်လ (၂၀)ရက်နေ့၊ နေ့လယ် (၁း၀၀)နာရီအချိန်တွင် ဆရာ/မများနှင့် Secondary …


လျှောက်လွှာစစ်ဆေးရမဲ့စာရင်း - mum မှာကွန်ပျူတာပညာရှင်များအစီအစဉ်\nအဆိုပါ scan ဖတ်မှတ်တမ်းကျွန်တော်တို့ကိုပိုပြီးလျင်မြန်စွာသင်လျှောက်လွှာကို process မှခွင့်ပြုပါလိမ့်မယ်။ နောက်ပိုင်းတွင်ကျောင်းတက်ရောက်ခွင့်လုပ်ငန်းစဉ်များတွင်, ငါတို့သည်သင်တို့၏မှတ်တမ်းများ၏မူရင်းလိုအပ်ပါလိမ့်မယ်။ (အောက်တွင်အမှတ်4ကြည့်ရှုပါ။ )\nသင့်ရဲ့နောက်ဆုံးလက်ခံမှုအထုပ် / I-50 အထုပ်သင်တို့ဆီသို့ပေးပို့အကြောင်းကြားနိုင်ပါကြောင်းရှေ့တော်၌ထိုကွန်ပျူတာသိပ္ပံအဆင့်လက်ခံရေးရုံးခံယူရမယ်တဲ့ $ 20 Non-အမ်းအခကြေးငွေရှိပါသည်။ (မှတ်ချက်: သင်၏လက်ခံအီးမေးလ်ကိုလက်ခံရရှိသည်တိုင်အောင်ဤငွေပေးချေမှုကိုမပို့ပါ!)\nမေးခွန်းလွှာ? အီးမေးလ်ပို့ရန် ကျွန်တော်တို့ရဲ့အဆင့်လက်ခံရေးန်ထမ်းတဦး။


လတ်တလော လူနာတွေ ဆေးရုံ မသွားဘဲ အိမ်မှာပဲ ဘာ လို့ အသေခံနေကြတာလဲ? – Let Pan Daily\nလတ်တလော လူနာတွေ ဆေးရုံ မသွားဘဲ အိမ်မှာပဲ ဘာ လို့ အသေခံနေကြတာလဲ?\nအရေးပေါ်လူနာပဲဖြစ်ဖြစ် ကိုဗစ်လူနာပဲဖြစ်ဖြစ် ဆေးရုံသွားတဲ့အခါမှာ မျှော်လင့်ချက်က နှစ်ခု တည်းရှိပါတယ်။ ဖြစ်နေတဲ့ရောဂါကို ကုသမှုခံယူနိုင်ဖို့ရယ်၊ သက်တောင့်သက်သာရှိဖို့ရယ်ပါ။ ပထမတစ်မျိုးက ပိုအရေးကြီးပြီး ဒုတိယတစ်ခုကတော့ ရနိုင်ရင် လိုချင်ကြပါတယ်။ လူကောင်းတစ်ယောက်တောင် သက်တောင့်သက်သာနေချင်တာပဲဗျာ။ နာမကျန်းဖြစ်နေတဲ့သူတွေဆိုရင် ပိုပြီးတော့ သက်တောင့်သက်သာ ဖြစ်ချင်တာပေါ့။ အစိုးရဆေးရုံတွေမှာ အဲဒီနှစ်ခုကို ရနိုင်မယ်ဆိုရင် ဆေးရုံလာပြကြပါလို့ ခေါ်နေစရာတောင်မလိုပါဘူး။ အားကိုးစရာဒါပဲရှိတော့ မဖြစ်မနေကို လာကြမှာပါ။\nအခုဘာလို့ လူနာတွေက အိမ်မှာနေပြီးသာအသေခံချင်တော့တယ်ဆိုတဲ့ စိတ်မျိုးဖြစ်နေရတာလဲဆိုတော့ အဲဒီအခြေခံ အချက် နှစ်ချက်ကိုတောင်မရနိုင်လို့ပါ။ အရေးပေါ်လူနာတစ်ယောက်ဆေးရုံရောက်တယ်။ အရေးပေါ်ကုသမှုတွေအရင်မရဘဲ ကိုဗစ်ဟုတ်မဟုတ်စစ်ဆေးဖို့ ရက်နဲ့ချီစောင့်ရတယ်၊ စောင့်ရတာကလည်း သက်တောင့်သက်သာမဟုတ် လူတွေပြည့်လျှံနေတဲ့အခန်းထဲမှာစောင့်ရတယ်။ ကိုယ့်မိသားစုတွေ မျက်နှာမမြင်ရဘဲ သေသွားတဲ့သူတွေလည်းအများကြီးပဲ။ ဒီလိုအခြေအနေမျိုးဆိုရင်တော့ အများစုက သေခါမှသေရော အိမ်မှာပဲ သက်တောင့်သက်သာ မိသားစုဘေးမှာထားပြီး သေလိုက်ချင်တော့တယ်ဆိုတာတွေဖြစ်လာတယ်။ ကျွန်တော်တို့အိမ်မှာနေပါ တိုက်တွန်းနေလို့ မဟုတ်ဘူးနော်။ ရောဂါဝေဒနာခံစားနေရချိန်မှာ တကယ်အကူအညီပေးနိုင်တဲ့နေရာကို ဘယ်လိုပြောပြောသွားကြမယ့်သူတွေချည်းပဲ။ ဒါပေမယ့် ကြုံရဆုံရမယ့် ဒုက္ခကိုမခံစားနိုင်ကြလွန်းလို့သာ အိမ်မှာပဲ အသေခံမယ်ဆိုတာတွေဖြစ်လာတာ။\nဆေးရုံတွေမှာ ဘာလို့ အဲဒီလောက်ထိ ကျပ်ညပ်ကုန်ရတာလဲ။ တစ်ရက်က ကိုဗစ်အကြောင်းဆွေးနွေးပွဲမှာလည်း ကျွန်တော်ပြောခဲ့ဖူးပါတယ်။ ကျွန်တော့်ရဲ့ ခေါင်းသေးသေးလေးရဲ့ အမြင်မှာ အချက် သုံးချက်ရှိတယ်။\n၂။ ပုဂ္ဂလိကဆေးရုံတွေရဲ့ အင်အားကို ယူပေးပါ။ သူတို့ကို ကုသဖို့အတွက် ညွှန်ကြားချက်တွေထုတ်ပေးပါ။ ဆေးရုံလိုနေရာမျိုးကို လူနာတစ်ယောက်တွေ့တာနဲ့ အကုန်ပိတ်ဆိုတာမျိုးက အဓိပ္ပါယ်မဲ့ပါတယ်။ ကိုဗစ်စစ်ဆေးမှုတွေလုပ်နိုင်အောင် ခွင့်ပေးပါ။ အရမ်းရှုပ်ထွေးတဲ့စစ်ဆေးမှုတွေလုပ်နိုင်နေကြတဲ့သူတွေကို ကိုဗစ်လိုအရာမျိုး စစ်ဆေးခွင့်မပေးဘူးဆိုတာ နည်းလမ်းမကျဘူး။\n၃။ စင်တာအသစ်တွေတိုးချဲ့သလိုမျိုးပဲ ရှိရင်းစွဲနေရာတွေရဲ့ အင်အားတွေ၊ ဝန်ဆောင်မှုတွေကိုလည်း တိုးချဲ့ပေးပါ။ ဘက်ဂျက်အကန့်အသတ်မဲ့သုံးစွဲမယ်ပြောပြီး စုတ်ပြတ်သတ်နေတဲ့အရေးပေါ်ဌာနတွေကတော့ ဒီအတိုင်းပဲဆိုတာ တော်တော်ကြည့်ရဆိုးပါတယ်။\nဘယ်သူမှတော့ အိမ်မှာနေပြီး အသေမခံချင်ပါဘူး။ ကုသမှုတွေရမယ်ဆိုရင် အဆင်ပြေမယ်ဆိုရင် ဆေးရုံသွားကြမယ့်သူတွေချည်းပဲ။ ဒါပေမယ့်အခုဖြစ်နေတဲ့အနေအထားတွေ မြင်ကြားသိနေရတာတွေအရတော့ ကျွန်တော်အခုချိန် တစ်ခုခုဖြစ်လည်း အိမ်မှာပဲ အသေခံသွားဖို့ရှိပါတယ်။ ဒါပါပဲ။ (ဒေါက်တာသူရိန်လှိုင်ဝင်း)\nဦးခ်စ္ေမာင္ လမ္းေပၚ က ABC ဆိုင္ ဓားျပတိုက္ ခံရၿပီး (၄) ႏွစ္ေကလး ကို ထိုးႀကိတ္သြား တဲ့ျဖစ္စဥ္\n(၅)ဘာသာ ဂုဏ္ထူးရွင္ သာသနာ အာဇာနည္ တစ္ပါးေပၚထြက္ လာဦးမည့္ ျမန္မာျပည္


ဘ၀ခရီးတစ်ခု၏ ခံစားမှုပုံရိပ် မှတ်တမ်းလေးများ (လင်းလက်ကြယ်စင်): Invitation For Discussion On Burma Affair ( 17th November )\nInvitation For Discussion On Burma Affair ( 17th November )\nကျွန်မစာမေးပွဲမဖြေခင် တနင်္လာနေ့ ( ၁၂.၁၁.၀၇) က Overseas Burmese Patriots က စတင်ပြုလုပ်တဲ့ အစည်းအဝေးကို National Library မှာ ကျွန်မ တက်ရောက်ခဲ့ပါသေးတယ် .. ။ ပြည်ပရောက် မြန်မာများကို ကိုယ်စားပြုထားတဲ့ ဒီအဖွဲ့ကြီးက စင်္ကာပူရောက်ဒီမိုကရေစီအရေး လှုပ်ရှားတဲ့အဖွဲ့အစည်းပေါင်းစုံက လူတွေနဲ့ပဲ စုဝေးထားတာပါ .. ။\nမြန်မာပြည်မှာ စက်တင်ဘာလက ငြိမ်းချမ်းစွာဆန္ဒဖော်ထုတ်ပြသမှုကို စစ်အစိုးရရဲ့ အကြမ်းဖက်နှိမ်နင်းမှုတွေကြောင့် သေဆုံးသူတွေ ၊ နေ့စဉ်အဖမ်းခံနေရသူတွေ ၊ ထောင်သွင်းအကျဉ်းခံနေရတာတွေက အားလုံးသိကြတဲ့အတိုင်း ဆိုးရွာစွာဖြစ်ပေါ်နေပါတယ် .. ။ ပြည်တွင်း ပြည်ပ အားလုံးက လှုပ်ရှားဆောင်ရွက်နေကြသလို ရင်တွင်းမှာလည်း နာကြဉ်းစက်ဆုပ်မှုတွေ မလွဲမသွေဖြစ်ပေါ်နေပါတယ် ။ စင်္ကာပူရောက် မြန်မာများအနေနဲ့ကလည်း လူသားချင်းကိုယ်ချင်းစာနာခြင်း ၊ မိမိဘာသာကိုပျက်စီးအောင်ယုတ်မာရိုင်းစိုင်းခဲ့တဲ့ စစ်အစိုးရရဲ့ လုပ်ရပ်တွေကို ဆန္ဒရှိသလို ဖော်ထုတ်ပြသပြီး အကျိုးရှိရှိ ထိထိရောက်ရောက် မြန်မာပြည်အရေးကို ဆောင်ရွက်ပေးကြဖို့ လိုအပ်ပါတယ်။\nအခုဆိုရင် စင်္ကာပူမှာ ၁၉-၂၁ရက်နေ့မှာ ပြုလုပ်ကျင်းပမယ့် Asean Summit တွင် ပထမဦးဆုံးအကြိမ် Asean Charter ကိုဆွေးနွေးလက်မှတ်ရေးထိုးကြမှာ ဖြစ်ပါတယ်။ မကြာခင်ရက်မှာ ကျင်းပတော့မယ့် Asean Summit အတွက် ကျွန်မတို့စင်္ကာပူရောက်မြန်မာများက လက်ရှိမြန်မာပြည်ရဲ့ အခြေအနေ ၊ ပြည်သူတွေရဲ့ဆန္ဒကို ဖော်ထုတ်ဆွေးနွေးကြပြီး ဖြစ်ပေါ်လာတဲ့ တောင်းဆိုချက်တွေအားလုံးကို Asean Summit ကို တင်ပြပေးပို့မှာဖြစ်တဲ့အတွက် လာမယ့်စနေနေ့မှာ ကျင်းပမယ့် ဒီဆွေးနွေးဆန္ဒထုတ်ဖော်ပွဲအခမ်းအနားကို တက်ရောက်ကြဖို့ အားလုံးကို ကျွန်မဖိတ်ခေါ်ပါတယ် .. ။ဒီတစ်ကြိမ်ပြုလုပ်မယ့် အခမ်းအနားက ကျွန်မတို့အတွက် Golden Chance လို့ ပြောလို့ရအောင် အရေးကြီးပါတယ် ..။ ဒီအခမ်းအနားမှာ အခြားနိုင်ငံသံရုံးတွေက လူကြီးတွေကိုလည်း ဖိတ်ကြားထားတာ ဖြစ်တဲ့အတွက် သေသေချာချာလေး စီစဉ်ထားတာပါ . ။ စင်္ကာပူအစိုးရရဲ့ တရားဝင်ခွင့်ပြုချက်ကို ရယူထားတာမို့ အားလုံး စိတ်အေးအေးနဲ့ မိမိဆန္ဒအတိုင်း တက်ရောက်နိုင်ပါတယ် .. ။ ကျွန်မ ၁၄ရက်နေ့ ၊ ၁၉ရက်နေ့နဲ့ ၂၁ရက်နေ့ထိ စာမေးပွဲဖြေနေရပေမယ့် ပိတ်ရက်ဖြစ်တဲ့စနေနေ့ညနေမှာ မပျက်မကွက် တက်ရောက်မှာပါ .. ။ ကျွန်မတို့အားလုံးရဲ့ လက်ထဲရောက်လာတဲ့ ဒီအခွင့်အရေးတစ်ရပ်ကို လက်လွှတ်အဆုံးအရှုံးမခံဘဲ မျိုးချစ်မြန်မာများ အားလုံး တက်ကြွစွာပါဝင်လှုပ်ရှားဖို့ ကျွန်မ တိုက်တွန်းလိုပါတယ်ရှင် .. ။\nEXCELSIOR HOTEL ; 5th Flr ( BESIDE PENINSULA PLAZA )\nအချိန် ၊ နေ့ရက်\n5:၀၀ pm To 8:30 pm, 17th November 2007 (Saturday)\nညနေ ၄း၃၀တွင် ဧည့်ကြိုကောင်တာကို စတင်ဖွင့်လှစ်မည်ဖြစ်ပါ၍ အချိန်မှန်မှန် ကြွရောက်ချီးမြှင့်ကြပါရန်။\nကြရောက်လာကြသော ဧည့်ပရိတ်သတ်များ စိတ်အနှောင့်အယှက် တစ်စုံတစ်ရာ မဖြစ်ပေါ်စေရန် တစ်ဖက်တစ်လမ်းမှ ကူညီပံ့ပိုးသောအားဖြင့် Camera များ ယူဆောင်လာကြခြင်း မပြုပါရန်နှင့် Handphone များဖြင့်လည်း ရိုက်ကူးခြင်းမပြုကြပါရန်။\nLabels: Invitation, News And Activities, Overseas Burmese Patriots\nပြည်တွင်း၊ပြည်ပ ၂၀၀၇ မျိုးဆက်သစ်ဟာ စစ်မှန်တဲ့ဒီမိုကရေစီကို ဗမာပြည်အတွက်ယူဆောင်ပေးမဲ့ အောင်ပွဲရမယ့်မျိုးဆက်ပါ။\nKaraweik ကရ၀ိတ် 妙声鸟 Alvin (Sumedha) said...\nGlad to know that the laws of the host country had been respected :)\nဤလောက၌ ရန်တို့သည် ရန်တုံ့မူခြင်းအားဖြင့်\nဘယ်အခါမှ မငြိမ်းကုန်၊ ရန်တုံ့မမူသဖြင့်ဘာလျှင်\nရန်တို့သည် ငြိမ်းကုန်၏၊ ဤသို့ ရန်တုံ့မမူသဖြင့်\nHatred is never appeased\nby hatred in this world.\nBy non-hatred alone\nis hatred appeased.\nThis is the Law Eternal.\nနိုင်ငံတကာ လူ့အခွင့်အရေးနေ့ အထိမ်းအမှတ် စာပေ အနုပည...\nအာဆီယံထိပ်ဆီးဆွေးနွေးပွဲအား ဆန္ဒပြခဲ့သော မှတ်တမ်းဖိ...\nShould we call it "Toa Payoh BURMESE Buddhist Temp...\nQuestions & Answers From Discussion On Burma Affai...\nအနာဂတ်မဲ့ တိုင်းပြည်ရဲ့ အဖမဲ့ အိမ်ယာမဲ့ ကြယ်စင်တစ...\nအာဆီယံထိပ်သီးအစည်းအဝေးအား Orchard တွင် ဆန္ဒပြခဲ့သော...\nWhat does ASEAN mean ?????????\nFreedom From Fear In Burmese Language\nInvitation For Discussion On Burma Affair ( 17th N...\nBurmese women used as sex slaves in Chinese night ...\nText of Aung San Suu Kyi's statement\nArticle From Mizzima\nPetition To The Honorable U.S President & The Firs...\nBurmese Movement In CNA\nAsean Summit ( 17-21 November )\nWhat Burma's Junta Must Fear By U Gambira\n88Generation Student Letter To Singapore Governmen...


မြန်မာနိုင်ငံမှာ မီဒီယာလွတ်လပ်ခွင့်ကို ပိုပြီးကန့်သတ်လာပြီလား\nမြန်မာနိုင်ငံမှာ မီဒီယာလွတ်လပ်ခွင့်ကို ပိုပြီးကန့်...\n1 เม.ย. 2563 - 18:13 น.\nမြန်မာနိုင်ငံရဲတပ်ဖွဲ့ရဲ့ လက်အောက်ခံ သတင်းရဲတပ်ဖွဲ့နဲ့ စီအိုင်ဒီ (မှုခင်းရဲတပ်ဖွဲ့) က ရန်ကုန်၊ မန္တလေးနဲ့ ရခိုင်ပြည်နယ်က သတင်း ထောက်တွေရဲ့ အိမ်တွေကိုဝင်ရှာတာ၊ စစ်မေးတာတွေကို အခုသုံးရက် အတွင်းမှာ ဆက်တိုက်လုပ် လာပါတယ်။\nအဓိကတော့ အကြမ်းဖက်တိုက်ဖျက်ရေးဥပဒေပါ ပြဌာန်းချက်အချို့နဲ့ ညှိစွန်းမှုရှိတယ်ဆိုတဲ့ စွပ်စွဲချက်တွေနဲ့ စစ်ဆေး၊ မေးမြန်း၊ ရှာဖွေနေတာလည်းဖြစ်ပါတယ်။\nအခုလိုရှာဖွေစစ်ဆေးတာကလည်း ရခိုင်တပ်မတော်အေအေနဲ့ ပက်သက်တဲ့သတင်းတွေကို အေအေရဲ့ ပြောရေးဆိုခွင့်ရှိသူ ခိုင်သုခနဲ့ ဆက်သွယ်မေးမြန်းရေးသားခဲ့တာ ကြောင့်လို့သိရပါတယ်။\nVOM (Voice of Myanmar) သတင်းဌာနရဲ့ အယ်ဒီတာချုပ်လည်းဖြစ်၊ တည်ထောင်သူလည်းဖြစ်တဲ့ ဦးနေမျိုးလင်းရယ်၊ နရိဉ္ဇရာသတင်းဌာနရဲ့ အယ်ဒီ တာချုပ် ဦးခိုင်မြတ်ကျော်တို့ကိုလည်း အကြမ်းဖက်တိုက်ဖျက်ရေးဥပဒေ ပုဒ်မ ၅၀ (က)၊ ၅၂ (က) တို့လို့ ပြစ်ဒဏ် အနည်းဆုံး ၃နှစ်ကနေ တစ်သက်တစ်ကျွန်းအထိချလို့ရမယ့် ပုဒ်မမျိုးတွေနဲ့ မတ်လအကုန်မှာဘဲ အမှုတွေဖွင့် ထားပါတယ်။\nကိုနေမျိုးလင်းကိုတော့ မတ်လ ၃၀ရက်က စစ်ဆေးမေးမြန်းကာ ဖမ်းဆီးချုပ်နှောင်ခဲ့ပါတယ်။\nနရိဉ္ဇရာသတင်းဌာနရဲ့အယ်ဒီတာချုပ်ကိုလည်း စစ်တွေမှာ အမှုဖွင့်ထားတဲ့အပြင် သူတို့ရုံးကိုလည်း လာရောက်ရှာဖွေတာတွေလုပ်ပြီး ရုံးက သတင်းထောက်သုံးဦးကို ညနေပိုင်းမှာ ရဲစခန်းကိုခေါ်ယူကာ စစ်ဆေးမှုတွေ ပြုလုပ်ခဲ့ပါတယ်။ ညပိုင်းမှာတော့ အဲဒီသုံးယောက်ကို ပြန်လည်လွှတ်ပေးခဲ့တယ်လို့ သိရ ပါတယ်။\nဒါ့အပြင် ရန်ကုန်အခြေစိုက် ခေတ်သစ်မီဒီယာရဲ့ ရုံးခန်းတွေ၊ အဲဒီက အယ်ဒီတာတွေရဲ့ နေအိမ် တွေကို လည်းဝင်ရောက်ရှာဖွေတာတွေ လုပ်ခဲ့ကြတယ်လို့ ခေတ်သစ်မီဒီယာက ဧပြီ ၁ ရက်နေ့မှာထုတ်ပြန်ပါ တယ်။\nအခုလိုဝင်အရှာခံရတဲ့ သတင်းဌာနတွေက ပြန်ကြားရေးဝန်ကြီးဌာနမှာ တရားဝင်မှတ်ပုံတင်ထားတဲ့ သတင်း မီဒီယာ တိုက်တွေလည်းဖြစ်ပါတယ်။\nအခုလိုတွေစပြီးမလုပ်ခင် မတ်လ ၂၃ ရက်နေ့မှာတော့ အေအေကို အကြမ်းဖက်အဖွဲ့အစည်း အဖြစ် ကြေငြာခဲ့ပါတယ်။ အဲဒီနောက် ၂ရက်အကြာမှာဘဲ သူတို့နဲ့ ဆက်နွယ်တဲ့ ငွေကြေးပစ္စည်းတွေ၊ ရံပုံငွေ တွေကို ထိန်းချုပ်တားမြစ်မယ်လို့ အကြမ်းဖက်မှုတိုက်ဖျက်ရေးဗဟိုအဖွဲ့က မတ်လ ၂၅ရက်နေ့မှာ ထုတ်ပြန် ပါတယ်။\nအဲဒီနောက်ပိုင်းတော့ မီဒီယာတိုက်တွေ၊ သတင်းသမားတွေကို စတင်စစ်ဆေးတာ၊ ဝင်ရောက်ရှာဖွေတာ တွေအပြင် အခုလိုဖမ်းဆီးတာတွေကို လုပ်ဆောင်လာတာဖြစ်ပါတယ်။\nအကြမ်းဖက်မှုတိုက်ဖျက်ရေးဗဟိုအဖွဲ့ဆိုတာကတော့ ပြည်ထဲရေးဝန်ကြီးက ဥက္ကဋ္ဌ အနေနဲ့ ဦးဆောင်ပြီး၊ ကာကွယ်ရေးဝန်ကြီးက ဒုတိယဥက္ကဋ္ဌ အဖြစ်ဦးဆောင်ဖွဲ့စည်းထားတဲ့အဖွဲ့ဖြစ်ပါတယ်။\nအဖွဲ့ရဲ့အတွင်းရေးမှူး တွေကတော့ ရဲချုပ်၊ သတင်းရဲတပ်ဖွဲ့မှူး နဲ့ နိုင်ငံဖြတ်ကျော်မှုခင်းဌာနမှူး အစရှိတဲ့ ရဲတပ်ဖွဲ့က သူတွေသာ ဖြစ်ပါတယ်။ အဲဒီအဖွဲ့ကို ၂၀၁၆ခုနှစ်၊ သြဂုတ်လမှာ ဖွဲ့စည်းခဲ့တာပါ။\nအခုလို မီဒီယာတွေကို အမှုဖွင့်တာ၊ ဝင်ရောက်ရှာဖွေတာနေတာတွေက တပ်မတော်ရဲ့ တစုံတရာ ညွှန်ကြားချက်ကြောင့် ဆောင်ရွက်နေခြင်းဖြစ်ပါသလားလို့ တပ်မတော်သတင်းမှန်ပြန်ကြားရေးအဖွဲ့ကို ဘီဘီစီက မေးမြန်ခဲ့ရာ အကြမ်းဖက်တိုက်ဖျက်ရေးလုပ်ငန်းတွေကို အကြမ်းဖက်တိုက်ဖျက်ရေးဗဟို အဖွဲ့ဖွဲ့စည်းပြီး တာဝန်ယူလုပ်နေတာဖြစ်ပြီး တပ်မတော်က သီးခြား ဆောင်ရွက်တာမျိုးမရှိဘူးလို့ တပ်မတော်သတင်းမှန်ပြန်ကြားရေးအဖွဲ့ အတွင်းရေးမှူး ဗိုလ်မှူးချုပ် ဇော်မင်းထွန်းက ဘီဘီစီကို ပြောပါတယ်။\nအကြမ်းဖက်တိုက်ဖျက်ရေးဗဟိုအဖွဲ့က သတင်းမီဒီယာတွေရဲ့ သတင်းဖော်ပြချက်တွေအပေါ် အခြေခံကာ၊ ဖမ်းဆီးတာ၊ စစ်ဆေးတာ၊ အမှုဖွင့်တာတွေကို မလုပ်ဆောင်ခင်မှာ သက်ဆိုင်ရာ သတင်းမီဒီယာကောင်စီ နဲ့ဦးစွာတွေ့ဆုံပြီး ညှိနှိုင်းသင့်တယ်လို့ သတင်းမီဒီယာကောင်စီဝင် ဒေါ်ဝေမာသိမ့်က ဘီဘီစီကိုပြောပါတယ်။\nအဲဒီလို ညှိနှိုင်းဖို့ကိုလည်း အုပ်ချုပ်ရေး၊ တရားစီရင်ရေးနဲ့ ဥပဒေပြုရေးမဏ္ဍိုင်တွေနဲ့ သတင်းမီဒီယာ ကောင်စီတို့ တွေ့ဆုံချိန်မှာ ကောင်စီကို ကတိပြုထားပြီးလည်းဖြစ်ပါတယ်။\nဒါပေမယ့် အခုလိုဖမ်းဆီးတာ၊ ရှာဖွေတာတွေပြုလုပ်တဲ့အချိန်မှာတော့ ကောင်စီကို အကြောင်းတစုံတရာ အသိပေးတာ မရှိဘူးလို့ သတင်းမီဒီယာကောင်စီ အဖွဲ့ဝင် ဒေါ်ဝေမာသိမ့်က ပြောပါတယ်။\nဒါကြောင့် သက်ဆိုင်ရာရဲတပ်ဖွဲ့နဲ့ ညှိနှိုင်းဆောင်ရွက်နိုင်ရေးအတွက် ကောင်စီဥက္ကဋ္ဌအပါအဝင် အဖွဲ့ဝင်တွေ ကြိုးပမ်းနေတယ်လို့သူကဆိုပါတယ်။\nအမှုဖွင့်အရေးယူထားတဲ့ကိစ္စတွေတော့ ဥပဒေအရ ကောင်စီက ဝင်ရောက်စွက်ဖက်နိုင်ခြင်းမရှိပေမယ့် လည်း အမှုဖွင့်တိုင်းတန်းထားကာ အရေးယူထားတဲ့အဖွဲ့နဲ့ တွေ့ဆုံကာ ဖြေရှင်းဖို့လည်း ကောင်စီက ပြင်ဆင်တာတွေရှိတယ်လို့သိရပါတယ်။\nသတင်းမီဒီယာတွေအပေါ်ကို အခုလိုကြီးမားပြင်းထန်တဲ့ ပြစ်ဒဏ်မျိုးတွေချမှတ်နိုင်တဲ့ ပြစ်မှုတွေနဲ့ အမှုဖွင့် တရားစွဲတာက ဥပဒေအရ တရားမျှတမှုမရှိဘူးလို့ တရားလွှတ်တော်ရှေ့နေ ဦးကြီးမြင့်က ဘီဘီစီကိုပြောပါ တယ်။\nအဲဒီလိုအမှုဖွင့်တာမျိုးကိုမလုပ်သင့်ဘဲ ဦးစွာ သက်ဆိုင်ရာအဖွဲ့အစည်း သတင်းမီဒီယာကောင်စီနဲ့ ညှိနှိုင်း ကာအသိပေးနိုင်ရေးကို ပြုလုပ်သင့်သလို၊ ညှိနှိုင်းမှုရှိပေမယ့်လည်း ကျင့်ဝတ်လိုက်နာမှုမရှိခဲ့ပါက ဥပဒေ ကြောင်းအရ အရေးယူတဲ့ ပုံစံမျိုးကိုသာ ကျင့်သုံးသင့်တယ်လို့ သူကပြောပါတယ်။\nအခုလို ကြီးလေးတဲ့ ပြစ်ဒဏ်တွေချမှတ်နိုင်သလို၊ အာမခံမရတဲ့ပုဒ်မတွေနဲ့ အမှုဖွင့်တာတွေက သတင်းမီဒီ ယာလွတ်လပ်ခွင့်ကို တားဆီးပိတ်ပင်တာမျိုးလို့ ဦးကြီးမြင့်က ယူဆပါတယ်။\nနယ်စည်းမခြားသတင်းထောက်များအဖွဲ့ရဲ့ စစ်တမ်းတွေအရလည်း ၂၀၁၇ခုနှစ်ကစပြီး မြန်မာနိုင်ငံရဲ့ သတင်းလွတ်လပ်ခွင့် စံနှုန်းတွေက တနှစ်ထက်တစ်နှစ် ကျဆင်းလာနေပါတယ်။\n၂၀၁၉ ခုနှစ်မှာဆိုရင် ကမ္ဘာနိုင်ငံပေါင်း ၁၈၀ မှာ အဆင့် ၁၃၈ အထိရောက်ရှိခဲ့ပါတယ်။ ၂၀၁၇ ခုနှစ်ကဆိုရင် အဆင့် ၁၃၁ အထိ သတင်းလွတ်လပ်ခွင့်စံနှုန်းတွေ မြှင့်တက်ခဲ့ပါတယ်။\nอัลบั้มภาพ မြန်မာနိုင်ငံမှာ မီဒီယာလွတ်လပ်ခွင့်ကို ပိုပြီးကန့်သတ်လာပြီလား


စီးပွားရေး ပိတ်ဆို့မှု နှင့် မြန်မာနိုင်ငံ – Ye Htut's Blog\nစီးပွားရေး ပိတ်ဆို့မှု နှင့် မြန်မာနိုင်ငံ\nPosted byye htut May 5, 2021 Posted inEconomy, International, PoliticsTags:USsanction, yehtutarticle\nဖေဖော်ဝါရီလ ၁၁ ရက်မှာ အမေရိကန် သမ္မတ ဘိုင်ဒန်က သမ္မတ အုပ်ချုပ်မှုဆိုင်ရာ အမိန့် ( Executive Order, EO ) ထုတ်ပြန်ပြီး မြန်မာနိုင်ငံအပေါ် စီးပွားရေးအရ ပိတ်ဆို့အရေးယူမှုတွေ ပြုလုပ်ခဲ့တဲ့ အခါ အချို့ အသိုင်းအဝန်းတွေကြားမှာ အကြီးအကျယ် ရိုက်ခတ်သွားခဲ့တယ်။ ဒါဟာ မကြုံစဖူး ထူးကဲလှတဲ့ အရေး ယူဆောင်ရွက်မှုလို့ မြင်သူတွေလည်းရှိတယ်။ ဘာမှ မဟုတ် ဘူး၊ အမေရိကန်ရဲ့ စီးပွားရေးပိတ်ဆို့မှုကို မှုစရာမလိုဘူးလို့ ထင်သူတွေလည်းရှိတယ်။\nတကယ်တော့ မြန်မာနိုင်ငံဟာ ၁၉ ၈၈ ခုနှစ်ကနေ ၂၀၁၃ ခုနှစ်အထိ အမေရိကန် နဲ့ ဥရောပ သမဂ္ဂ ( အီးယူ) ရဲ့ ပိတ်ဆို့အရေးယူမှုအောက်မှာ နေခဲ့ရတာပါ။ ၂၀၁၃ ခုနှစ်ကနေ ၂၀၁၇ ခုနှစ် အထိပဲ နိုင်ငံတကာဒဏ်ခတ်အရေးယူမှုတွေအောက်က လွတ်မြောက်ခဲ့တယ်။ ၂၀၁၇ ခုနှစ် ရို ဟင်ဂျာ ဒုက္ခသည် အရေးအခင်းဖြစ်ပေါ်လာတဲ့အခါ တပ်မတော်အပေါ် ပစ်မှတ်ထားတဲ့ စီးပွားရေး ပိတ်ဆို့ အရေးယူမှုတစ်ချို့ ပြန်လုပ်ခဲ့ပြီး အခုတော့ နောက်တစ်ဆင့်ထပ်တိုးတာ ဖြစ်ပါတယ်။\nဒါ့ကြောင့် အခုတစ်ကြိမ်ချမှတ်တဲ့ စီးပွားရေးပိတ်ဆို့မှုတွေဟာ ဘယ်အတိုင်းအတာထိ အကျိုး သက်ရောက်နိုင်မလဲဆိုတာ သိနိုင်ဖို့အတွက် ၁၉ ၈၈ – ၂၀၁၃ ခုနှစ် အခြေအနေကို ပြန်လေ့ လာဖို့ လိုပါမယ်။\nမြန်မာနိုင်ငံအပေါ်ချမှတ်ခဲ့တဲ့ နိုင်ငံတကာ စီးပွားရေး ပိတ်ဆို့ အရေးယူတွေထဲမှာ အမေရိကန် နိုင်ငံက ချမှတ်တဲ့ အရေးယူတွေက အပြင်း ထန်ဆုံး၊ အကျယ်ပြန့်ဆုံးဆိုတော့ စီးပွားရေး ပိတ်ဆို့အရေး ယူ မှုတွေအကြောင်းပြောရင် အမေရိကန်ကို ထိပ်ဆုံးက ထားပြောရမှာပဲ။\n၁၉ ၈၈ ကနေ ၂၀၁၃ ခုနှစ်အကြား အမေရိကန်နိုင်ငံက မြန်မာနိုင်ငံအပေါ်ချမှတ်ခဲ့တဲ့ ဒဏ်ခတ် အရေးယူမှုတွေကို ယေဘုယျ အားဖြင့် အခုလို ခွဲခြားလို့ရတယ် –\n၁။ အစိုးရ အရာရှိကြီးများ၊ မိသားစုဝင်များ ၊ တပ်မတော်နဲ့ပတ်သက်သော စီးပွားရေး လုပ်ငန်းရှင် များအပေါ် ဗီဇာပိတ်ဆို့မှု။\n၂။ အစိုးရ အရာရှိကြီးများ၊ မိသားစုဝင်များ ၊ တပ်မတော်နဲ့ပတ်သက်သော စီးပွားရေး လုပ်ငန်းရှင် များကို ငွေကြေးဝန်ဆောင်မှုမပေးရန် တားမြစ်မှု ။\n၃။ ပစ်မှတ်ထားသော အဖွဲ့အစည်း/ ပုဂ္ဂိုလ်များ၏ အမေရိကန်နိုင်ငံတွင်ရှိနေသည့် ငွေကြေး/ ပိုင် ဆိုင်မှုများကို ထိန်းချုပ်မှု။\n၄။ မြန်မာ့ပို့ကုန်များကို ပိတ်ပင်မှု။\n၅။ အမေရိကန်စီးပွားရေးအဖွဲ့အစည်းများကို မြန်မာနိုင်ငံတွင် ရင်းနှီးမြှုပ်နှံမှု၊ ငွေကြေး ဝန်ဆောင်မှု မပြုလုပ်ရန်တားမြစ် မှု။\n၆။ အမေရိကန်နိုင်ငံအနေဖြင့်လည်းကောင်း၊ နိုင်ငံတကာအဖွဲ့အစည်းများအနေဖြင့် လည်းကောင်း မြန်မာနိုင်ငံကို အကူအညီမပေးရန်တားမြစ်မှု။\nအမေရိကန်က မြန်မာနိုင်ငံကို စီးပွားရေးပိတ်ဆို့အရေးယူမှုလုပ်တဲ့အခါ ကွန်ဂရက်လွှတ်တော်က ဥပဒေပြဋ္ဌာန်းပြီးဆောင်ရွက်တာရှိသလို သမ္မတအုပ်ချုပ်မှုအမိန့်ထုတ်ပြန်ပြီးဆောင်ရွက်တာလည်း ရှိတယ်။ ၁၉ ၈၈- ၂၀၁၃ ကာလမှာ အမေရိကန်ကွန်ဂရက်က မြန်မာနိုင်ငံအပေါ် အရေးယူ ဆောင်ရွက်ဖို့ ပြဋ္ဌာန်းတဲ့ ဥပဒေ ခြောက်ခုရှိခဲ့တယ်။ အဲဒါတွေကတော့ –\n၁။ Customs and Trade Act of 1990 (Section 138)။ ဒီပုဒ်မ၁၃၈ က မြန်မာနိုင်ငံကို စီးပွားရေး ပိတ် ဆို့အရေးယူမှုလုပ်ဖို့ သမ္မတ ကိုလုပ်ပိုင်ခွင့်ပေးတာဖြစ်တယ်။\n၂။ Foreign Assistance Act of 1961 (Section 307)။ ဒီပုဒ်မ၃၀၇ ကို ၁၉ ၉ ၃ နဲ့ ၁၉ ၉ ၄ ခုနှစ် မှာ ပြင်ဆင်ခဲ့တယ်။ အဲဒီပြင်ဆင်ချက်အရ နိုင်ငံတကာအဖွဲ့အစည်းများက မြန်မာနိုင်ငံ မှာ ဆောင်ရွက်နေတဲ့ ကူညီထောက်ပံ့ရေးအစီအစဉ်တွေမှာ အမေရိကန်နိုင်ငံက ရန်ပုံငွေ ထည့်ဝင် ခြင်း မပြုဖို့ တားမြစ်ခဲ့တယ်။\n၃။ Foreign Operations, Export Financing, and Related Programs Appropriations Act, 1997 (Section 570) ။ ဒီပုဒ်မ ၅၇၀ က မြန်မာနိုင်ငံအပေါ် နောက်ထပ် အရေးယူမှုအသစ်တွေ ထပ်မံချမှတ်တာဖြစ်တယ်။\n၄။ The Burmese Freedom and Democracy Act of 2003။ ဒီဥပဒေက ဒီပဲယင်းအရေးအခင်း အပြီးမှာ ပြဋ္ဌာန်းတာဖြစ်ပါတယ်။ မြန်မာနိုင်ငံအတွက် သီးခြားပြဋ္ဌာန်းတဲ့ ပထမဆုံးဥပဒေဖြစ် ပါ တယ်။\n၅။ Tom Lantos Block Burmese JADE (Junta’s Anti-Democratic Efforts) Act of 2008 ။ ၂၀၀၇ စက်တင်ဘာ အရေးအခင်းအပြီးမှာ ပြဋ္ဌာန်းတာဖြစ်ပါတယ်။ မူလချမှတ်ပြီး ဒဏ်ခတ် အရေး ယူမှုတွေကို တိုးချဲ့ တဲ့အပြင် မြန်မာ့တွင်းထွက်ကျောက်မျက်ရတနာများတင်သွင်းမှုကိုပါ ပိတ် ပင် မှု ပြုလုပ်ခဲ့တာဖြစ်ပါတယ်။\n၆။ Public Law 112–192 Oct. 5, 2012 ။ ဒီဥပဒေကတော့ ပိတ်ဆို့အရေးယူတဲ့ ဥပဒေ မဟုတ်ဘူး။ သမ္မတ ဦးသိန်းစိန်ရဲ့ နိုင်ငံရေးပြုပြင်ပြောင်းလဲမှု လုပ်ငန်းတွေအပေါ် မူတည် ပြီး မြန်မာနိုင်ငံအပေါ် ချမှတ်ထားတဲ့ ပိတ်ဆို့အရေးယူမှုတွေကို သမ္မတက ဖြေလျော့ပေးဖို့ လုပ် ပိုင်ခွင့်ပေးတဲ့ဥပဒေဖြစ်ပါတယ်။ အထူးသဖြင့် နိုင်ငံတကာငွေကြေးအဖွဲ့အစည်းတွေက မြန်မာ နိုင်ငံကို အကူအညီပေးနိုင်အောင် လမ်းဖွင့်ပေးတဲ့ဥပဒေလည်းဖြစ်ပါတယ်။\nမြန်မာနိုင်ငံနဲ့ပတ်သက်ပြီး The International Emergency Economic Powers Act နဲ့ The National Emergencies Act ပါ အခွင့်အာဏာအရ သမ္မတအုပ်ချုပ်မှုအမိန့် နဲ့ ချမှတ်ခဲ့တဲ့ ပိတ်ဆို့အရေးယူမှုတွေ ကလည်း ခြောက်ခုရှိပါတယ်။ အဲဒါတွေကတော့ –\n၁။ E.O. 13047 ။ သမ္မတ ကလင်တန်က ၂၀ မေ ၁၉ ၉ ၇ မှာ ထုတ်ပြန်တယ်။ မြန်မာနိုင်ငံ မှာ ရင်းနှီးမြှုပ်မှု အသစ်တွေမလုပ်ဖို့ တားမြစ်တာဖြစ်ပါတယ်။\n၂။ E.O. 13310။ သမ္မတဘုရ်ှ က ၂၈ ဇူလိုင် ၂၀၀၃ မှာ ထုတ်ပြန်တယ်။ မြန်မာ ထိပ်တန်း အစိုးရအရာရှိများရဲ့ ပိုင်ဆိုင်မှုကို ထိန်းချုပ်ခြင်း နဲ့ မြန်မာနိုင်ငံအပေါ်ငွေကြေး ဝန်ဆောင်မှု လုပ်ငန်းအချို့ကို တားမြစ်တာဖြစ်ပါတယ်။\n၃။ E.O. 13448။ သမ္မတဘုရ်ှ က ၁၈ အောက်တိုဘာ ၂၀၀၇ မှာ ထုတ်ပြန်တယ်။ ပိုင်ဆိုင် မှု ထိန်းချုပ်တဲ့ အမည်စာရင်းကို တိုးချဲ့တာဖြစ်ပါတယ်။\n၄။ E.O. 13464။ သမ္မတ ဘုရ်ှက ၃၀ ဧပြီ ၂၀၀၈ မှာ ထုတ်ပြန်တယ်။ ဒဏ်ခတ်ပိတ်ဆို့မှု စာရင်း မှာ ပုဂ္ဂိုလ်နဲ့ အဖွဲ့အစည်းအမည်စာရင်းတွေ ထပ်မံတိုးချဲ့တာဖြစ်ပါတယ်။\n၅။ E.O. 13619။ သမ္မတ အိုဘားမားက ၁၁ ဇူလိုင် ၂၀၁၂ မှာ ထုတ်ပြန်တယ်။ ဗီဇာပိတ်ဆို့မှု၊ ပိုင်ဆိုင်မှုထိန်းချုပ်ခြင်း နဲ့ အခြားအရေးယူမှုတွေပြုလုပ်ထားတဲ့ အမည်စာရင်းကို သက်တမ်း တိုးတာဖြစ်တယ်။\n၆။ E.O. 13651။ သမ္မတ အိုဘားမားက ၆ သြဂုတ် ၂၀၁၃ မှာ ထုတ်ပြန်တယ်။ ဒီအမိန့်က ပိတ်ဆို့အရေးယူတဲ့ အမိန့်မဟုတ်ဘူး။ အရင်ချမှတ်ထားတဲ့ ပိတ်ဆို့အရေးယူမှုအချို့ကို ပယ်ဖျက်ခြင်း၊ ဆိုင်းငံ့ခြင်း လုပ်ဆောင်တဲ့ အမိန့်ဖြစ်ပါတယ်။\n၂၀၁၂ နောက်ပိုင်း မြန်မာနိုင်ငံမှာ အမျိုးသား ပြန်လည် စည်းလုံးညီညွတ်ရေးအခြေအနေ တွေ တိုးတက်လာတာနဲ့ အမ ျှ အမေရိကန်နိုင်ငံရဲ့ ပိတ်ဆို့အရေးယူမှုတွေက တစ်ဖြေးဖြေး လျော့ လာတယ်။\n၁၄ စက်တင်ဘာ ၂၀၁၂ မှာ သမ္မတ အိုဘားမားက အမေရိကန်နိုင်ငံအနေနဲ့ မြန်မာ နိုင်ငံအပေါ် ကူညီထောက်ပံ့မှုတွေမပေးဖို့ ကန့်သတ်ထားချက်ကို ပယ်ဖျက်ပေးခဲ့တယ်။ ၃ မေ ၂၀၁၃ မှာ အမေရိကန်နိုင်ငံခြားရေးဝန်ကြီးဌာနက အစိုးရ အရာရှိကြီးအချို့အပေါ် ဗီဇာ ပိတ် ပင်ထားမှုတွေကို ပယ်ဖျက်ပေးခဲ့တယ်။ ၂၆ ဇူလိုင် ၂၀၁၃ မှာတော့ အမေရိကန်ကွန်ဂရက်က Burmese Freedom and Democracy Act of 2003 မှာ ပါဝင်တဲ့ အရေးယူမှုတစ်ချို့ကို သက်တမ်းမတိုးပဲ ရပ်ဆိုင်း ပေးလိုက်တယ်။\nဒါပေမယ့် သမ္မတ ဦးသိန်းစိန်ကာလမှာ အမေရိကန်နိုင်ငံရဲ့ ပိတ်ဆို့အရေးယူမှုတွေ အားလုံး ပယ်ဖျက်ပေးခဲ့တာမဟုတ်ဘူး။ ၂၀၁၆ ခုနှစ် ၃၁ မတ် သမ္မတ ဦးသိန်းစိန် အစိုးရက နေ သမ္မတ ဦးထင် ကျော်အစိုးရကို တာဝန်လွှဲပြောင်းမှုအပြီး ၇ အောက်တိုဘာ ၂၀၁၆ ကျမှ မြန်မာနိုင်ငံအပေါ် ပိတ်ဆို့အရေးယူထားမှုအားလုံးကို ပယ်ဖျက်လိုက်တဲ့အကြောင်း သမ္မတ အိုဘားမားက ကြေညာ ခဲ့တာဖြစ်ပါတယ်။\nအမေရိကန်နိုင်ငံရဲ့ စီးပွားရေးပိတ်ဆို့အရေးယူမှုတွေနဲ့ပတ်သက်ရင် အစွန်းရောက်တဲ့ အယူ အဆ နှစ်ခု ဘယ်သူမှန်လဲ သုံးသပ်ကြည့်ရအောင်။\nစီးပွားရေး ပိတ်ဆို့မှုကြောင့် နိုင်ငံစီးပွားရေးတစ်ခုလုံး ပြိုလဲသွားပြီး အစိုးရ ပြုတ်ကျတဲ့ အထိ ဦးတည်သွားနိုင်တယ်ဆိုတဲ့ အယူအဆမမှန်ဘူးဆိုတာ ၁၉ ၅၉ ခုနှစ်ထဲက စပြီး ဒီနေ့ အထိ အမေရိကန်နိုင်ငံရဲ့ ပြင်းထန်တဲ့ စီးပွားရေးပိတ်ဆို့မှုဒဏ်ကို ခံနေရဆဲ ဖြစ်တဲ့ ကျူးဘားနိုင်ငံကို ကြည့်ရင် သိနိုင်သလို မြန်မာနိုင်ငံ ၁၉ ၈၈ – ၂၀၁၃ အတွေ့အကြုံအရ လည်း သိနိုင်ပါတယ်။\nစီးပွားရေးပိတ်ဆို့မှုက ထိခိုက်မှုမရှိဘူး၊ အမေရိကန် က ပိတ်ဆို့ထား လည်း အခြားနိုင်ငံတွေနဲ့ စီးပွားရေးလုပ်လို့ရတယ်ဆိုတဲ့ အယူအဆ။ ဒါလည်း မှားတာပဲ။\nအမေရိကန်က ကမ္ဘာ့ အကြီးဆုံး စီးပွားရေးဖြစ်ပြီး နိုင်ငံတကာငွေကြေးဈေးကွက်၊ နိုင်ငံတကာ ကုန်သွယ်မှုတွေ ဟာ အမေရိကန်ဒေါ်လာရယ်၊ အမေရိကန် ငွေကြေးအဖွဲ့အစည်းတွေရယ်နဲ့ ကင်းလို့မရတော့ သူနဲ့ ပြဿနာတက်ရင် အနည်းနဲ့အများတော့ ထိခိုက်မှုရှိတာပဲ။\nဒ့ါကြောင့် အမေ ရိကန်လို စီးပွားရေး၊ သံတမန်ရေးအင်အားကြီးနိုင်ငံတစ်ခု ရဲ့ ဒဏ်ခတ်ပိတ်ဆို့မှု ခံရရင် နိုင်ငံ စီးပွား ရေးပြိုလဲမသွားဘူးဆိုရင်တောင် စွမ်းအားရှိသလောက် ဖွံ့ဖြိုးတိုးတက်ခွင့် မရဘူး ဆိုတာ မြန်မာ နိုင်ငံရဲ့ ၁၉ ၈၈ – ၂၀၁၃ အတွေ့အကြုံအရ လက်တွေ့မြင်ခဲ့ရပြီးပြီ။\nဒါ့အပြင် ၂၀၂၁ အခြေအနေက ၁၉ ၈၈ – ၂၀၁၃ အခြေအနေနဲ့ မတူဘူး။ ၁၉ ၈၈-၂၀၁၃ ကာလ မှာ မြန်မာနိုင်ငံက ဈေးကွက်စီးပွားရေးစနစ်ကို ပြောင်းလဲကျင့်သုံးတယ်။ ဒါပေမယ့် အမေရိကန် ပိတ်ဆို့မှုကြောင့် ဥရောပ နဲ့ အမေရိကန်ဈေးကွက်ကို ထိုးဖောက်ခွင့်မရဘူး။ ဒ့ါကြောင့် အစွမ်း ရှိသလောက် လုပ်ခွင့်မရတဲ့ ကန့်သတ်ချက်ပဲရှိတယ်။\nဒါပေမယ့် ၂၀၁၃ ခုနှစ်နောက်ပိုင်းမှာ မြန်မာစီးပွားရေးလုပ်ငန်းရှင်တွေက ဥရောပ နဲ့ အမေရိကန် ဈေးကွက်ကို ထိုးဖောက်လာနိုင်တယ်။ အမေရိကန်နဲ့ ဥရောပ စီးပွားရေးလုပ်ငန်းတွေက ပြည် တွင်းမှာ ရင်းနှီးမြှုပ်နှံမှုတွေလုပ်လာတယ်။ ပြည်တွင်းစီးပွားရေးလုပ်ငန်းတွေနဲ့ ဖက်စပ်လုပ် ဆောင်လာတယ်။\nဒါ့ကြောင့် ၂၀၂၁ မှာ ရရှိပြီးဈေးကွက်ဆုံးရှုံးတာ၊ ပြည်တွင်းကိုရောက်နေတဲ့ ရင်းနှီးမြှုပ်နှံမှုတွေ ပြန်ထွက်သွားတာ၊ ပြည်တွင်းစီးပွားရေးလုပ်ငန်းရှင်များအတွက် အခွင့်အလမ်းသစ်တွေ ဆုံးရှုံး တာ ဆိုတဲ့ ပြဿနာတွေထပ်တိုးလာတဲ့အတွက် ဘာမှ မဖြစ်ဘူးဆိုတာလည်း မမှန်ဘူး။\nဒီတော့ အမေရိကန် နဲ့ ပြဿနာမဖြစ်အောင် အမေရိကန်တောင်းဆိုသမ ျှ ၊ ဖိအားပေးသမ ျှ လိုက်လျောရမှာလား လို့ မေးစရာရှိပါတယ်။\nအဲဒီလိုလုပ်ဖို့မလိုပါဘူး။ အတိတ်မှာ မြန်မာနိုင်ငံအပေါ် စီးပွားရေးပိတ်ဆို့အရေးယူမှုတွေ ဖြစ်ပွားရတဲ့ အဓိက အကြောင်းအရင်းကတော့ ပြည်တွင်းမှာ အမျိုးသား စည်းလုံးညီညွတ်ရေး ပျက်ပြားရာကနေ စခဲ့ တာ ဖြစ်သလို အမျိုးသား စည်းလုံးညီညွတ်ရေးကို တည်ဆောက်နိုင်တဲ့အခါ အမေရိကန် အပါ အဝင် နိုင်ငံတကာ စီးပွားရေးပိတ်ဆို့အရေးယူမှုတွေဟာ နေလာရင် နှင်းပျောက်သလို လျော့ ပါး ပျောက်ကွယ်သွားတာကို မြင်ခဲ့ရပြီးပါပြီ။\nဒါပေမယ့်လည်း ဒဏ်ရာတွေများလှ၊ အနာကျက်ဖို့ အချိန်ကြာလှတဲ့ အပြင် ဒဏ်ရာ အသစ်တွေ ကလည်း ပေါ်ပေါ်လာနေတဲ့ နိုင်ငံမှာ အမျိုးသားစည်းလုံးညီညွတ်ရေးဆိုတာကလည်း အပြော လွယ်သလောက် အလုပ်ခက်လှပါတယ်။\nအာဆီယံ နှင့် မြန်မာ့အရေး\nOne thought on “စီးပွားရေး ပိတ်ဆို့မှု နှင့် မြန်မာနိုင်ငံ”\nThein Maw says:\nစစ်တပ်က လူမဆန်စွာ ကိုယ်လူမျိုး သွေးနီးချင်း မညှာမတာ သားသမီးချင်း ကိုယ်ချင်းမစာ အနာဂတ်အဖူးအညွန့်တွေကို စစ်တပ် ဝိသမလောဘအတွက် အစဉ်အဆက် သတ်ဖြတ်ညှင်းဆဲနေလို့ နိုင်ငံတကာက ဒါဏ်ခတ်တာ အဓိက ရေသောက်မြစ်ကို မြင်အောင် စေတနာမှန် နဲ့ မြင်အောင်ရေးသင့်တယ်၊ တိုင်းပြည်တကယ်ကောင်းအောင် လုပ်မဲ့ သူကို ဖွင့်ပေးတာ သက်သေဘဲ၊ ပြည်သူတရပ်လုံးလဲ သိတယ်။


U KO NI – Melissa Crouch\nCategory Archives: U KO NI\n[pdf version available here] ဦးကိုနီသို့ တစ်သီးပုဂ္ဂလ ဂုဏ်ပြုတမ်းချင်း မလီဆာ ခရောက်ခ်ျ (Melissa Crouch)၊ ဧည့်ဆောင်းပါးရှင်၊ ဇန်နဝါရီလ ၃၁ရက်၊ ၂၀၁၇ခုနှစ်တနင်္ဂနွေနေ့က ထင်ရှားသည့် မွတ်စလင်မ် ရှေ့နေတစ်ဦးဖြစ်ပြီး ဒေါ်အောင်ဆန်းစုကြည်၏ ဥပဒေအကြံပေး ဦးကိုနီသည် လုပ်ကြံမှုလို့ ယူဆရတဲ့ သတ်ဖြတ်မှုနဲ့ အသေပစ်သတ်ခြင်း ခံခဲ့ရသည်။ မလီဆာ ခရောက်ခ်ျ (Melissa Crouch)က သူ့ဘဝ တစ်စေ့တစ်စောင်းနဲ့ မြန်မာနိုင်ငံရဲ့ အသိစိတ်ရှိသော ဥပဒေရေးရာ အသံတစ်ခု၏ အမွေအနှစ်အကြောင်း ထင်ဟပ်တင်ပြထားပါသည်။ဤရက်သတ္တပတ်အတွင်း မြန်မာနိုင်ငံမှာ ရှိတဲ့ လူတွေဟာ ဖြစ်လာတော့မယ့် တိုင်းပြည်အမျိုးအစားကို မျက်မှောက်ပြု ထိပ်တိုက်တွေ့ဖို့ တွန်းအားပေးခံကြရပါပြီ။ ၂၀၁၇ခုနှစ် ဇန်နဝါရီလ ၂၉မှာ ထင်ရှားတဲ့ ရှေ့နေတစ်ဦးဖြစ်ပြီး၊ ဒေါ်အောင်ဆန်းစုကြည်ရဲ့ ဥပဒေအကြံပေးလည်းဖြစ်တဲ့ ဦးကိုနီဟာ ရန်ကုန် အပြည်ပြည်ဆိုင်ရာContinue reading “Burmese translation: Tribute to U Ko Ni”\nMedia release by the Australia Myanmar Constitutional Democracy Project The assassination of U Ko Ni, at Yangon airport on 29 January, is devastating, tragic, news. His death will distress all who knew him and all who knew the service he gave his country. U Ko Ni wasadistinguished lawyer,alegal adviser to Aung SanContinue reading “AMCDP tribute to U Ko Ni”\nPosted byMelissa Crouch January 30, 2017 January 18, 2021 Posted inAUSTRALIA, MYANMAR, TRIBUTE, U KO NITags:Post


ကြည့်ရှုသူတိုင်း ရင်ခုန်သံတွေအတိုင်းအဆမရှိ လှုပ်ခါသွားလောက်အောင် အရမ်းကိုမိမိုက်လွန်းနေတဲ့ ရတနာဗိုလ်ရဲ့ ရှယ်ဗီဒီယိုလေး – Shwe Ba\nကြည့်ရှုသူတိုင်း ရင်ခုန်သံတွေအတိုင်းအဆမရှိ လှုပ်ခါသွားလောက်အောင် အရမ်းကိုမိမိုက်လွန်းနေတဲ့ ရတနာဗိုလ်ရဲ့ ရှယ်ဗီဒီယိုလေး\nBy Shwe BaPosted on March 7, 2021 March 7, 2021\nအနု ပညာ လော က မှာ ပရိ သတ် အခိုင် အမာ နဲ့ အောင်မြင်မှု တွေ စွာ ရပ်တည် နေ ပြီး ဇာတ် ကား တွေများ သွာ ရိုက်ကူး သရုပ်ဆောင် ထား တဲ့ ပြည်သူ ချစ် အနုပညာ ရှင် မင်းသမီး ချော လေး က တော့ ရတနာဗိုလ် ပဲ ဖြစ် ပါ တယ် နော် … သရုပ် ဆောင် ကောင်း တဲ့ အပြင် ချစ် စရာ ကောင်း ပြီး ကျော့ ရှင်း တဲ့ အလှ တရား တွေ နဲ့ ဆွဲ ဆောင် မှု ရှိ တဲ့ ဟန်ပန် လေး တွေ က လည်း မြင်သူ ပရိ သတ် တွေ ကို အချစ်ပို စေ တာဖြစ် ပြီး ယောကျ်ား လေး မိန်း က လေး မရွေး အားလုံး က ချစ်ခင် နေ ကြ တာပါ ။\nဖောင်းဒိုင်း သိုင်းကွက်များကြည့်ရန် 👇 👇👇\nပရိ သတ် အချစ် တော် လေး သူမ က တော့ အနု ပညာ လှုပ်ရှား မှု လေးတွေ ကို အမြဲမျှ ဝေ လေ့ ရှိပြီး အပြင် လက် တွေ့ ပုံရိပ် လေး တွေနဲ့ လည်း အလွမ်း ပြေ စေ ကာ အခု တစ် ခါမှာ လည်း ရေကူး အပန်း ဖြေ နေတဲ့ အမိုက် စား ပုံရိပ်လေးတွေ ကို ဝေ မျှ လာပါ တယ် နော်..။ဖြူဖွေးဝင်းဥ နေ တဲ့ရင်ခုန် စရာ အတွင်းသား အလှ တွေပေါ်လွင် နေ တဲ့ ရေကူးဝတ်စုံ လေး ကိုဝတ်ဆင် ကာ ထိရက် စ ရာ မရှိ အောင် ညို့အား ပြင်းပြင်း မိမိုက် လွန်း နေ တဲ့ ရတနာဗိုလ်ရဲ့ ပုံရိပ် လေးတွေ ကတော့ ပရိ သတ်တွေ ရဲ့ အမြင်အာရုံတွေကို ဖမ်းစား ထားပါ တယ် နော်..။\n“ နှစ်သစ် မှာ အချစ် တွေ မလျော့ပါ နဲ့ ပိုချစ် ပေးပါ နော်…….. . . ” ဆိုပြီး ရေ ကူး အပန်းဖြေ နေတဲ့ သူမ ရဲ့ အမိုက် စား ပုံရိပ် လေး တွေ ကို ရတနာ ဗိုလ် က ပရိသတ် တွေ ကို နှစ်သစ် အစ လေး မှာ အလွမ်း ပြေ လေး ဝေမျှ လိုက် တာ ပဲ ဖြစ် ပါ တယ် နော်..။ညို့ အားပြင်း တဲ့ အလှတွေ ပေါ် လွင် နေပြီး အမိုက်စား လေး ဖမ်းစား ထား တဲ့ မင်းသမီး ချောလေး သူမ ရဲ့ ပုံရိပ် လေးတွေ ကို လည်း ပရိသတ် တွေ သဘော ကျ နေကြမှာမို့ အားလုံး အ တွက် တင်ဆက် ပေးလိုက် ပါ တယ် နော် … .\nသိုင်းလောကသားတွေ "ကောင်းဘွိုင်မြင်းစီး" ပုံစံရဲ့ လျှို့ဝှက်ချက်ကို သိထားသင့်တယ်နော် 👇 👇👇\nphoto credit : Yadanar Bo ’ s fb acc\nအႏု ပညာ ေလာ က မွာ ပရိ သတ္ အခိုင္ အမာ နဲ႔ ေအာင္ျမင္မႈ ေတြ စြာ ရပ္တည္ ေန ၿပီး ဇာတ္ ကား ေတြမ်ား သြာ ရိုက္ကူး သ႐ုပ္ေဆာင္ ထား တဲ့ ျပည္သူ ခ်စ္ အႏုပညာ ရွင္ မင္းသမီး ေခ်ာ ေလး က ေတာ့ ရတနာဗိုလ္ ပဲ ျဖစ္ ပါ တယ္ ေနာ္ … သ႐ုပ္ ေဆာင္ ေကာင္း တဲ့ အျပင္ ခ်စ္ စရာ ေကာင္း ၿပီး ေက်ာ့ ရွင္း တဲ့ အလွ တရား ေတြ နဲ႔ ဆြဲ ေဆာင္ မႈ ရွိ တဲ့ ဟန္ပန္ ေလး ေတြ က လည္း ျမင္သူ ပရိ သတ္ ေတြ ကို အခ်စ္ပို ေစ တာျဖစ္ ၿပီး ေယာက်္ား ေလး မိန္း က ေလး မေရြး အားလုံး က ခ်စ္ခင္ ေန ၾက တာပါ ။\nပရိ သတ္ အခ်စ္ ေတာ္ ေလး သူမ က ေတာ့ အႏု ပညာ လႈပ္ရွား မႈ ေလးေတြ ကို အျမဲမၽွ ေဝ ေလ့ ရွိၿပီး အျပင္ လက္ ေတြ႕ ပုံရိပ္ ေလး ေတြနဲ႔ လည္း အလြမ္း ေၿပ ေစ ကာ အခု တစ္ ခါမွာ လည္း ေရကူး အပန္း ေၿဖ ေနတဲ့ အမိုက္ စား ပုံရိပ္ေလးေတြ ကို ေဝ မၽွ လာပါ တယ္ ေနာ္..။ျဖဴေဖြးဝင္းဥ ေန တဲ့ရင္ခုန္ စရာ အတြင္းသား အလွ ေတြေပၚလြင္ ေန တဲ့ ေရကူးဝတ္စုံ ေလး ကိုဝတ္ဆင္ ကာ ထိရက္ စ ရာ မရွိ ေအာင္ ညိဳ႕အား ျပင္းျပင္း မိမိုက္ လြန္း ေန တဲ့ ရတနာဗိုလ္ရဲ့ ပုံရိပ္ ေလးေတြ ကေတာ့ ပရိ သတ္ေတြ ရဲ့ အျမင္အာ႐ုံေတြကို ဖမ္းစား ထားပါ တယ္ ေနာ္..။\n“ ႏွစ္သစ္ မွာ အခ်စ္ ေတြ မေလ်ာ့ပါ နဲ႔ ပိုခ်စ္ ေပးပါ ေနာ္…….. . . ” ဆိုၿပီး ေရ ကူး အပန္းေၿဖ ေနတဲ့ သူမ ရဲ့ အမိုက္ စား ပုံရိပ္ ေလး ေတြ ကို ရတနာ ဗိုလ္ က ပရိသတ္ ေတြ ကို ႏွစ္သစ္ အစ ေလး မွာ အလြမ္း ေၿပ ေလး ေဝမၽွ လိုက္ တာ ပဲ ျဖစ္ ပါ တယ္ ေနာ္..။ညိဳ႕ အားျပင္း တဲ့ အလွေတြ ေပၚ လြင္ ေနၿပီး အမိုက္စား ေလး ဖမ္းစား ထား တဲ့ မင္းသမီး ေခ်ာေလး သူမ ရဲ့ ပုံရိပ္ ေလးေတြ ကို လည္း ပရိသတ္ ေတြ သေဘာ က် ေနၾကမွာမို႔ အားလုံး အ တြက္ တင္ဆက္ ေပးလိုက္ ပါ တယ္ ေနာ္ … .\nသိုင်းလောကသားများအတွက် တကယ်သိသင့် ဖတ်သင့်တဲ့ Post 👇 👇👇\nPrevious post အသဲယားစရာတွေ ထပ်လုပ်ပြလိုက်ပြန်တဲ့ စံရတီမိုးမြင့်ရဲ့ စပါယ်ရှယ် ဗီဒီယိုလေး\nNext post လှပလွန်းတဲ့ ခန္ဓာကိုယ်လေးကို တွန့်လိမ်ပြီး အမိုက်စားကကွက်လေးနဲ့ ကပြထားတဲ့ ဖူးပွင့်သခင်ရဲ့ အလန်းစား ဗီဒီယိုလေး\n© 2020. Shwe Ba. Power by Jit Too


မင်္ဂလာပါ: February 2009\nPosted by SI THU at 8:00 a.m. No comments:\nအမျိုးသား - အင်း နောက်ဆုံးတော့လည်း အကြာကြီးစောင့်ရကျိုးနပ်ပါတယ်\nအမျိုးသမီး - ဟင်းနော်....ထားသွားလိုက်ရမလား?\nအမျိုးသား - အမယ်လေး စိတ်ကူးထဲတောင် မထည့်လိုက်ပါနဲ့\nအမျိုးသမီး - တကယ် ချစ်ရဲ့ လားဟင်?\nအမျိုးသား - ဒါပေါ့ ဒီထက်တောင်ပိုသေးတယ်\nအမျိုးသမီး - ကျွန်မကို အရူးလုပ်မှာလား\nအမျိုးသား - ဘုရားစူးရစေရဲ့  ဒီမေးခွန်းမျိုး မေးတောင်မမေးပါနဲ့လား\nအမျိုးသမီး - ကျွန်မကို နမ်းချင်သလား ဟင်?\nအမျိုးသား - အချိန်မရွေးပဲ\nအမျိုးသမီး - နှိပ် ကော နှိပ်စက်မှာလား?\nအမျိုးသား - မင်းရူးများရူးနေလားကွာ\nအမျိုးသမီး - ကျွန်မ မောင့်ကို စိတ်ချရပါတယ်နော်?\nအမျိုးသား - အင်း\nအမျိုးသမီး - မောင်ရယ်...\nအပေါ်က စကားလေးတွေကို အောက်ဆုံးကနေအပေါ်ကိုသာ ပြောင်းပြန်ဖတ်လိုက်ပါ\nPosted by SI THU at 9:07 a.m. No comments:\nဟိုဘက်ခြံက ကြက်ဖနဲ့ ကျုပ်ကြက်မနဲ့ညား သူတို့ချစ်ခြင်းရဲ့အချစ်သက်သေ အိမ်မှာ ဥတစ်လုံးကျ\nဟိုဘက်ခြံကအကောင် ပုကွကွ စကားပြော ဘုကျကျ ကျုပ်ခြံထဲကဥကို လာပြီး မ\nငါ့ခြံထဲမှာဥတဲ့ဥ ငါ့ကြက်မရဲ့ဥ အတင်းဝင်ကောက်တဲ့ ဟိုဘက်ကဂျပု မလွန်ခင် တူနဲ့ထု\nမင်းကြက်အထီးက မဥတဲ့ဘ၀.. အဲ့ဒါ မင်းကိတ်စ.. မင်းမကျေနပ်ရင် ကိုယ်တိုင်ထိုင်ဥဟ..\nအဲဒီမှာစ ၀ုန်းဒိုင်းကြဲကြ.. အမျိုးတွေကလေးတွေ ဂျပုကို ၀င်ပြီးချ. မုတ်ဆိတ်ကိုဆွဲ..\nဒူးနှစ်လုံးကြားထည့် သူ့ကျောကိုထုတာ လက်တောင် မလည်ဘူးတဲ့..\nနှုတ်ခမ်းတွေကွဲလို့ ခေါင်းလည်းဖု အညှိုးထားသွားတဲ့ဂျပု..\nဥကိုမရတော့ ကျုပ်ကြက်မ သန်းခေါင်မှာ ဂွနဲ့ထု.. ကြက်မကြီး မာလကီးယားလို့\nသူ့နွားကြီး မှိန်းနဲ့ထိုး နွားသေသွားလို့ သူကြီးတိုင်တော့ အကြောင်းဆိုး...\nအသက်ခြောက်ဆယ်မှ ထိပ်တုံးနဲ့ညား ဒေါကန်ရတာ ပြောစရာမရှိဘူးခင်ဗျ..\nဂျပုဘက်ကအမျိုး.. ကျုပ်ဘက်ကအမျိုး လမ်းမှာတွေ့ရင် ဦးရာလူကချ..\nနေတက်ရေတက်မှာ မွေးတဲ့ကျုပ် စိတ်ထားက ခပ်ပုပ်ပုပ်..\nလူပါးဝလွန်းတဲ့ ဂျပုမျက်ခွက် မျက်စိထဲကမထွက် သူ့စပါးကျီထဲကို မီးအိမ်သွားပစ်ထည့်..\nအဲဒီမှာစ ၀ုန်းဒိုင်းကြဲကြ.. အမျိုးတွေ ကလေးတွေ လွတ်ရာကိုပြေးဟ..\nဂျပုရဲ့အိမ်ထက် Fire ကကဲ.. သိပ်မကြာသေးခင် ကျုပ်အိမ်ပါ မီးစွဲ..\nကျုပ်တစ်ရွာလုံးက ၀ိုင်းငြိမ်းရ.. ကျုပ်ရှို့တဲ့မီးခင်ဗျ.. ကြက်ဥတစ်လုံးကစတဲ့အစ..\nနှစ်အိမ်ထောင် ပြာဖြစ်ကြ.. သင်ခန်းစာရလို့ ပုခုံးထဖက်.. ဂျပုက ရှုံ့မဲ့မဲ့.\nနောက်တစ်ခါ ကြက်တွေ မဥအောင် လုပ်ထားကွာ..\nPosted by SI THU at 8:40 a.m. No comments:\nကျုပ်ရင်အစုံ ၊ အသည်းအုံကို\nဆွဲကြုံယူလှစ် ၊ တအားချစ်ရ\nကွေးကွေးကောက်ကောက် ၊ မာမီး(mame)ခြောက်သို့\nမဖြောင့်မစင်း ၊ ကေသာဆင်းက\nအရင်းအဖျား ၊ တစ်ထွာများတောင် ရှိသဗျ ။\nနေ၀င်ရီရော ၊ ညစောစော၌\nအကြောမသိ ၊ သူ့အားကြည့်လျှင်\nအတိမှောင်ဆင်း ၊ ညီမျှခြင်းကား\nသွေးကြောစိမ်းမြ ၊ ကြည့်ချင်ပ ဆို\nမိုက်ခရိုစကုပ် ၊ မျက်မှောင်ကျုတ်၍\nအဟုတ်ကြည့်မှ ၊ ရေးရေးပြမည်\nဤသည် သူ့အရေအဆင်း ။\nသုံးဆယ့်နှစ်ချောင်း ၊ မပြည့်ကောင်းဟု\nဆုတောင်းထားလား ၊ ထင်ရမှားအောင်\nသူ့သွားများကား ၊ ဥသျှစ်သီးစား ရင်\nရှိရင်းအသက် ၊ နှစ်ဆထပ်တင်\nအတပ်မြှောက်ညား ၊ ငယ်တောင်သွားမည်\nသူကားထို့ထက် ၊ ပိုရင့်ကျက်၏ ။\nဆံပင်၊ အသား ၊ ရိုး ၊ ရေ များနဲ့\nရွယ်အားသိပ်ကောင်း ၊ သက်လျာလောင်းမို့\nစိတ်ကောင်းကောင်း မချဘူးဗျာ ။ ။\nPosted by SI THU at 2:45 p.m. No comments:\nလင်ဆေးလိုဟန် က ကျုပ်အသည်း ။\nကင်ထယ်ဟီး က ကျုပ်အသက် ။\nစိန်လာမခေါ်ရင် တော့ ၊\nကီရာနိုက်တလေ ကိုချစ်တယ် ။\nလီယောင်အေး လည်း ချစ်တာပဲ ။\nသဉ္ဖာဝင့်ကျော် လေး ။\nကိတ်ဝင်းစလက် ကိုလည်း မမေ့ဘူး ။\nဂျင်ဂျီဟွန်း အချစ်ပါ ။\nသက်မွန်မြင့် လည်း ရရင်ယူမှာ ။\nဂျိုးဂျိုး လေးကိုလည်း ချစ်တယ်ဗျာ ။\nဂျပန် ယူရီ ကိုလည်းသွင်းထားတယ် ။\nL ဆိုင်းဇီ လည်းယူမှာပဲ ။\nတစ်ဒါဇင်ကျော်ရင် ၊ လာဝင်ဆော်မယ့်\nညီတော်နောင်ဘွား ၊ ကာလသားများကို\nအရမ်းအားနာ ၊ သနားတာကြောင့်\nဒီဟာလေးပဲ ၊ တော်သေးပြီ…… အဟေးဟေး ။ ။\nPosted by SI THU at 2:43 p.m. No comments:\nမအိပ်သေးခင် ၊ ဘုရားရှင်ကို\nဦးတင်ရိုကျိုး ၊ လက်အုပ်မိုးလို့\nသြကာသ စ ၊ တရားအဆုံး\nစင်္ကြာလုံးကို ၊ မေတ္တာတုံးတွေ\nအရှေ့ အရပ် ၊ နေထိုင်အပ်သော\nသတ္တ၀ါများ ၊ စိတ်မှာထားစဉ်\nဟဲ့ … ဘာဖြစ်တာတုန်း… ? ။\nညာဘက်တင်ပါး ၊ နောက်အနားက\nဘာများနှောင့်ယှက် ၊ အပူတက်လဲ\nတစ်ချက် ချက် ( check ) မယ်….။\nဦးခေါင်းကိုငိုက် ၊ တင်ကို ဟိုက် ( high ) လို့\nမိုက်မိုက် ကန်းကန်း ၊ သွေးတိုးစမ်းတယ်\nမော်စကွစ်တို ( mosquito ) ၊ မှောင်ရိပ်ခိုပြီး\nကျုပ်ကို တကယ် ၊ အဟုတ်တွယ်ပြီ\nဒီလို ရ ကြေး လား…ကွ ။\nမိုးမှာသိကြား ၊ ဗိုလ် မထားဘူး\nကျုပ်အားစော်ကား ၊ သကောင့်သားအား\nဆုံးမထားမှ တော် ချိမ့် မည် ။\nညာလက်ဖ၀ါး ၊ ဦးချထားလည်း\nမဟားဒယား ၊ ဒင်းစော်ကားလို့\nလာထားစမ်းကွ …… ဖြန်း ။\nအဟမ်း အဟမ်း ၊ ဆက်ပို့စမ်းမယ်\nဝေဖြန်းမေတ္တာ ၊ ဒီ ၀ဠာက\nသတ္တ၀ါ အပေါင်း ကျန်းမာကြပါစေ….။ ။\nPosted by SI THU at 2:39 p.m. No comments:\nလွန်ကဲစွာ အကြင်နာ ပေးခြင်းကြောင့် အကြား အာရုံ ပျက်စီးနိုင်\nတရုတ်နိုင်ငံ Guangdong ပြည်နယ်မှ အမျိုးသမီးငယ်တစ်ဦးသည် ဘယ်ဘက်နားလုံးဝမကြားရတော့\nသဖြင့် ဆေးရုံတွင် လာရောက် ကုသမှုခံယူကြောင်း သတင်းများက ဆိုသည်။ ထို အမျိုးသမီးငယ်အား ကုသပေး\nသည့် ဆရာဝန်က - အကြင်နာပေးခြင်းကြောင့် ပါးစပ်တွင်းလေဖိအား လျော့ကျပြီး နားစည်အား အတွင်းသို့စုပ်ဆွဲ\nသကဲ့သို့ ဖြစ်စေသဖြင့် နားစည်ပျက်စီး၍ အကြားအာရုံချို့ယွင်းခြင်းဖြစ်သည်ဟု ဆိုသည်။ အလွန်အကျွံ နမ်းခြင်း\nသည် အတွင်းနားနှစ်ဖက်ကြား လေဖိအားကို မမျှမတဖြစ်စေပြီးနားစည်ပေါက်သွားတတ်သည်။ထိုအမျိုးသမီးငယ်\nသည် ပုံမှန်အကြား အာရုံပြန်လည်ရရှိရန် အချိန်နှစ်လ ယူရမည်ဖြစ်သည်။ နမ်းခြင်းသည် သာမန်အားဖြင့် ဘေး\nအန္တရာယ်မဖြစ်သော်လည်း သတိထားသင့်ပေသည်ဟု ဆရာဝန်များက အကြံပြုထားသည်။\nPosted by SI THU at 2:20 p.m. No comments:\nPosted by SI THU at 7:54 p.m. 1 comment: